
MADAGASIKARA 
Ho aiza marina ? 


Topy maso sy Dindon ny 
50 


taona nahaleovantena 








Atolotra ho an’ny : 


- MALAGASY manontolo 
- TARANAKA MALAGASY tsy avakavahana. 


Isaorana : 


-Ny ZANAHARY, lolohavina an-tampon’ny loha 

- Ny Vady sy ny Zanaka, noho ny faharetana 

- Ny Tapaka sy ny Namana, noho ny fanohanana 

- Ireo Nampianatra rehetra, noho ny soa nampitaina 

- Ny Vahoaka malagasy, noho ny fanomezan-desona. 


Tadidio fa : 
« Ny anaovana aro riaka raha mainandro, 


Tahotra ny ho lena raha fahavaratra ! » 


« Raha mamatra mihoatra ny feno : raraka ; 
raha mihinana mihoatra ny voky : manevika ; 
raha mamindro mihoatra ny toko : may ; 
raha mandry mihoatra ny farafara : mianjera ! » 


Madagasikara, 2010 

SASY 


Eto am-panombohana ny mpanoratra dia misalasala ihany : 
inona ary no hosoratana ? Inona no kendrena amin'izany ? 
Ahoana no handraisan’ny olona izany ? 

Raha manao zavatra toy izao mantsy ankehitriny, dia ny 
ahiahy sy fanebahana no tsy maintsy tonga mialoha : « miseho 
mahay sy mahalala noho iza...? », « mitady inona...? ». Toa tsy 
hain’ny Malagasy ankehitriny intsony izany manao na mandray 
zavatra am-pahatsorana, am-panetren-tena, an-kitsimpo, amin’ny 
saina tsy miangatra izany, fa dia tsy maintsy misy ambadika 
hatrany. 


Raha ny amin’ity boky ity anefa dia tsotra. 

Ny voalohany ary ny lehibe indrindra ! 

Tsy mihambo hanoro na hitsikera bontolo ireo mpitondra sy 
tompon’andraikitra eto amin'ny Tany sy ny Fanjakana mihitsy. 
Tsy mihambo hanome lesona sy hampianatra ihany koa. Satria 
tsy be saina miohatra noho iza akory, fa ny « eo ho eo » ihany, saingy 
mahatsiaro manana adidy eo amin’ny Firenena sy ny taranaka 
fotsiny eo amin'izao faha 50 taonan’ny « Fahaleovantenam- 
pirenena » izao, koa izay kely ananana dia tsy maintsy mba 
ahiratra. 


Faharoa ary tsy ambakan’io ! 

Tsy mihambo ho misolo vava na iza na iza mihitsy. Mahazatra 
ny Malagasy sasany koa mantsy ity miteny na manoratra amin’ny 
« anaran’ny vahoaka » ity. Tsy manana ary tsy mitady izany 
fahefana izany ny mpanoratra, ka tsy hisalovana ny anjaran’ny 
sasany. 


Fahatelo sady farany ! 
Tsy mihambo hananatra koa sanatria, fa tsy tompon’ny 
Fahendrena akory. 


Fa FANEHOAM-PISAINAN’OLON-TOKANA fotsiny izy ity. 
Vokatry ny fandinihana ny niainana sy ny iainana, notakarina 
avy amin'ny zavamisy malagasy sy ny Fahendrena malagasy, 
ny MAHA MALAGASY, ka tsy maintsy aposaka iarahan’ny maro, 
indrindra ny taranaka, mandinika sy miady hevitra. 


Natao boky fotsiny izany mba ho voarakitra an-tsoratra, satria 
ny soratra, hono, mitoetra. Raha izay teny navoaka teto amin’ny 
Firenena izay mantsy, dia tena nandalo tokoa ! Ho an'ny kely feo 
moa dia aleo misafidy ny soratra, sitrany ahay mba ho... heno ! 


Fanamarihana farany : niniana nosoratana amin'ny fiteny 
malagasy izy ity, na dia fantatra aza fa tsy omen’ny ankamaroan’ 
ny Malagasy, indrindra ny avarapianarana, lanjany loatra ny 
zavatra toy izao, voasoratra amin’ny fiteniny. Valalan’amboa... ! 


Niniana natao amin’ny fitenintsika, satria maro ihany ireo 
tongo-bakivaky ao, izay sady maharary no mahamenatra 
tokoa. Amin’izay izy, farafaharatsiny, mba mijanona ho raharaham- 
pianakaviana antsika ihany... 


Niniana natao amin’ny fitenintsika ihany koa, mba ho azon’ny 
Malagasy tsy mamaky afa-tsy ny teny malagasy. Matetika mantsy 
ny toy itony dia amin'ny teny vahiny hatrany, ka ny tompony 
indray no mangataka atiny. 


Ny mpanoratra 





FAHANTRAM-BAHOAKA SY 
TANY MANANKARENA 


Eo no anombohana azy. 

Hilaza miara-mahita raha hiresaka ny fahantram-bahoaka 
malagasy amin'izao fiandohan’ny taon-jato faha 21 izao. 

Avelantsika ho an'ny mpahay toekarena isan-tsokajiny ny 
famakafakana ny mombamomba izany, sy ny fanomezana ny 
fanafody mahomby ara-toekarena ho fanafan'izany, fa samy 
manana ny tandrifiny moa. 


Koa sanatria tsy manamaivana ny zakain’ny mpiarabelona, 
tsy andro tsy alina, raha mamintina amin’ny fomba tsotra ny amin’ 
izany « fahantrana » izany : 


1.- TSY AMPY SAKAFO : Zara raha mahita arapaka ny 
ankamaroam-bahoaka ! Fiteny fahiny ny hoe « tapa-kibo », 
fa angamba ny « ampahaefa-kibo » aza amin'izao manahirana... 


2.- FITAFY TSY ZARIZARY : Misaringo-borodamba ny 
ankarnaroam-bahoaka. « Mafy izany rovi-damba ririnina », 
hoy fitenin’ny Ntaolo, fa tsy mba voalaza kosa ny amin’ny rovi- 
damba mandavan-taona... Tsy nisy angamba izany fahiny ... ? 


3.- FAHASALAMANA TSY TOMOMBANA : Raha ny amin’ 
io lafiny io dia ny « aza marary » ihany no fanafodiny. Efa nilaozan’ 
ny toetr'andro angamba ilay hoe « izay marary andrianina »... ? 


} 4.- TRANO FONENANA TSY MANJARY : Zara raha 
misy isitrihana. Ary miha maro ireo « tsy misitrika » na aiza na 
aiza, fa dia tafo lanitra tokoa moa izany... 


' 5.- FANDRIAMPAHALEMANA TSY HITA BE IHANY : 
Mandry tsy lavo loha sy andriran’antsy tokoa ny vahoaka manerana 
ny Nosy amin’ity lafiny ity. Ny sokajim-bahoaka rehetra izany : 
na ny manana na ny malahelo. 








AIN-DEHIBE ireo lafin-javatra dimy ireo ho an’ny vahoaka. 
Ireo no miantoka ny fahavelomana, ny fahasambarana..., mialoha 
ny zavatra rehetra. 


Ireo ain-dehibe ireo anefa amin'izao fotoana izao no tena tsy 
zarizary sy tsy tomombana tokoa. Very fanahy mbola velona ny 
vahoaka eo anatrehan’izany. Mahatsiaro ho toy ny valala voatango, 
ho toy ny bibilava sinambotr’ankizy. 


Araka ny mba takatry ny sainy, dia ny « tsy fisiam-bola » no 
mahatonga izany. Satria raha ain-dehibe ireo, ny vola kosa, hono, 
no hozatry ny fiainana. Koa angamba tratry ny « lefa-kozatra » 
ny raharaha matoa mandrorona sy tsy ahita-mangirana toy izao 
ity fiainam-bahoaka ! 


Etsy andanin’izay anefa dia dradraina mandavan-taona (ireo 
mpitondra nifandimby tao anatin’ny 50 taona dia samy nanao 
izany avokoa), fa « tany manankarena » ity tany ity !!! 

Dia eo no maha ketraka, satria toy ny fanesoana sy fanda- 
tsana ireo mandry fotsy ihany izany. 


TANY MANANKARENA ity tany ity ! Mety ho marina izany, 
kanefa eo anatrehan’ny fahoriam-bahoaka, dia toa malaza tsy 
ihinanana ilay izy. 


Aiza tokoa moa ka no malaza ho mpanefy nefa dombo antsy. 
Tany be mpamboly (80%n’ny Malagasy moa 7?), be vokatra, 
kanefa tsy ampy sakafo sy mosarena... Tsy ampy izao rehetra 
izao... 

Koa ahoana no tena fipetrak’izany tarehin-javatra toa mifa- 
nohitra be izany ? 

Maro ny fomba ahazoana manazava izany, saingy ny azo 
heverina fa tsotra indrindra, dia ny fijerena akaiky ny tontolo 
anatiny sy ny manodidina ireo sokajin’olona na toejavatra, azo 
lazaina fa tena mampihetsika sy manome aina ny raharaham- 
pirenena. 





Hotetezina amin'izany ny mpanao politika, ny mpandraharaha 
ara-toekarena, ny avarapianarana, ny raiamandreny, ny tanora, 
ny vehivavy, ny tantsaha, sy ny sisa... 


Kanefa dia mbola atitraterina ihany, fa tsy dia tampom- 
pahaizana manao ahoana akory ny mpanoratra, ka ahafantatra 
izao rehetra izao. Fa raha ny marina dia ny isan-tsokajy ihany no 
tena mahafantatra ny zavamisy iainany ao. Mazava ho azy ! 


lalan-tsiny mialoha, araka izany, raha toa ka misy ny madilana 
tokony ho tentenina eo amin’izay holazaina manaraka rehetra eto 
(satria tena misy izany), tsy hijery arina an-tava amin'izany ny 
mpamaky, satria ny tao-trano, hono, tsy efan’ny irery. 


Torak’izany ihany koa. Raha toa ka misy ny manafintohana 
(satria mety misy izany), ny teniko ariana fa aza ny tenako | 


Koa am-pahatsorana sy am-panentren-tena : HO AIZA MARINA 
I MADAGASIKARA ? 


NY MPANAO POLITIKA 
SY NY POLITIKA 


Raha vao « mpanao politika » na « politika » fotsiny no 
resahana, dia « seza » no tonga ao an-tsaina avy hatrany. 

Ary raha vao io « seza » io no voatonontonona, dia tsy misy 
afa-tsy « harena », « fananam-be », « fahefam-be »... no 
mby ao an-tsaina. 


Tsotra loatra izany filaza azy izany, kanefa dia toy izany mihitsy 
no iheveran’ny ankamaroam-bahoaka ny mombamomba ity 
sehatra iray ity, ary angamba tsy ny ankamaroam-bahoaka ihany 
no manana izany fiheverana izany, fa mety ho isan’izany koa ny 
sasantsasany amin'ireo mpanao politika, mba tsy ilazana hoe ny 
ankamaroan’izy ireo. 


Tsy takona afenina mantsy ny fitsambikin’ny faripiainan’ 
ny mpanao politika nahazo seza ! Nahatsapana izany avokoa ny 
repoblika sy ny tetezamita nifandimby teto. 


Fiovana mihoatra lavitra noho ny mety ho takatry ny karama, 
sy ny tombontsoa ara-dalana raisiny, kanefa tsy dia be manao 
ahoana akory ny karaman’ny mpanao politika nahazo seza, 
na dia « karamabe » aza no fiheveran’ny vahoaka izany. 


Vokany : alaim-panahy ny maro, indrindra ny tanora, hihevitra 
fa ny « asa politika » no asa tena « mamokatra » indrindra. 
Ny hevitry ny hoe « mamokatra » eto dia tsotra : mampanankarena 
haingana dia haingana. Mbola haingana lavitra noho ny asan’ 
ny mpandraharaha ara-toekarena mihitsy, na dia asa natao 
hikatsahana manokana tombontsoa sy tombom-barotra aza ny 
an-drizareo ireto. 

Koa tsy mahagaga raha misisika any amin’ny asa politika 
hatramin’ny tsy tokony hanao izany akory (miisa 200 mahery ny 
orinasa politika...-azafady- ny antoko politika eto Madagasikara 

amin'izao fotoana izao !), satria misy mihevitra fa « afera » toy 
ny « afera » rehetra ihany ny fanaovana politika... 


Dia hahagaga ve, raha izany, raha dia tena mirefarefa amin’ 
ny tany ny kabary sy ny hevitra politika aely eto ? 

Dia hahagaga koa ve raha 50 taona no efa niresahana izany 
« fandrosoana » sy « fampandrosoana » izany teto, kanefa toa 
ny mifanohitra amin'izany indray no iainana ? 


MIREFAREFA 


Misisika any amin’ny asa politika avokoa, hoy isika, na dia ny 
tsy tokony hanao izany aza... Angamba aloha tsy misy izany tsy 
tokony hanao politika izany, raha amin'izao « andro efamazava » 
izao, kanefa iaraha-mahalala ny maha zava-dehibe loatra ny 
Fitantanam-pirenena, indrindra izany hoe fampandrosoam- 
pirenena izany. Mila fahaizana izany ! Izany hoe mila fianarana. 
Tsy fianarana norantovina an-tsekoly loatra no tian-kolazaina eto, 
satria afaka manao politika tsara ny rehetra, na dokotera izany, na 
injeniera, na mpampianatra..., saingy tsy maintsy mahafehy tsara 
ny raharaham-panjakana sy ny fitantanam-pirenena izy, raha te- 
hanao izany amin’ny tena avo lenta. Izay fomba hianarany izany, 
dia azy ny azy. Tsy maintsy hainy fotsiny ireo ! 

Ny fitantanana orinasa faran'izay madinika aza mantsy 
itakiana fahaizana amam-pahalalana norantovina an-taonany 
maro eny amin’ny sekoly ambony. Koa raha tsy, farafaharatsiny, 
mahafehy ny fahalalana ny raharaham-pirenena izay te hanao 
politika, dia mazava ho azy, fa rehefa mahazo seza izy (mora azo 
koa io fa ny mitana azy no sarotra...), tsy ela akory dia ho lasa 
mpanao politika lasan-ko vavany fotsiny, matavy resaka sy malama 
vava, mpanao kobaka am-bava sy mpamahan-dalitra hatrany 
(noho ny fiarovan-tseza...), na dia mba nety nanana sitrapo tsara 
ihany aza, tany am-piandohana. 

Amin’ity raharaha ity mantsy, dia tsy ampy intsony ny sitrapo 
tsara sy ny hafanam-po. llaina tokoa ireo, saingy tsy ny « velezo 
ny vy dieny mafana » fotsiny intsony no mitondra ny Firenena. 

Ankoatra io fahaizana toa « manalasala » io dia toa tsy 
ampy « fahalalana ankapobeny » loatra ny ankamaroan’ny 
mpanao politika malagasy. Toa tsy dia mahafehy loatra ny 
fivoarana ara-pahalalana, eo amin'ny sehatra isan-karazany, 
na ara-piarahamonina izany, na ara-toekarena, na ara-pisainana 
tsotra fotsiny izao (mba firy amin'ireo mpanao politika malagasy 
tokoa moa no nahasoratra boky, na lahatsoratra an-gazety fotsiny 
aza... ?)... Fa toa mitompo teny fantatra fotsiny, toa manara- 
davahana izay, toa manao tsianjery be fotsiny aza matetika... 

Tsy fahaizana mampita ny fahalalana ananana ve ? Sa efa 
tratry ny « fahakamoana ara-tsaina » kosa, satria efa tonga eo 
amin'izay notadiavina, ka tsy te « hivaky loha » intsony ? Sa tsy 
fahaizana tsotra fotsiny izao... ? 

Enga anie ka ho iry voalohany (izay mbola azo amboarina), 
fa raha iretsy farany dia tsy misy fanantenana ny amin’ny fampan- 
drosoam-pirenena. Ny /ohany indray no matsatso, ka inona no 
azo antenaina amin’izany...? 

Tsy maintsy mirefarefa amin’ny tany ny ady hevitra politika, 
rehefa tonga eo amin’ny fiarovan-tseza ny mpanao politika. Ary 
tsy maintsy izay no alehany, satria efa tsy voafehiny tsara rahateo 
ny manodidina ny raharaham-panjakana sy ny fitantanam-pirenena, 
no tsy nahitam-pahombiazana rahateo koa izay mba « politika 
kely » noheveriny hitondrana ny raharaha. Koa lasa vaindohan- 
draharahany izany, manomboka eo, ny fitadiavana sy ny fampi- 
harana tetika isan-karazany itazonany ny seza. 

Rehefa tonga amin’izay dia zary mandefitra ny fampandrosoam- 
pirenena sy ny fanatsarana ny fiainam-bahoaka. Ny maika aloha 
no tsy maintsy vonjena : 

1.- Ny fanamboamboarana ny hita sy ny misy, ka ny tsy 
fahombiazana atao izay ahatakona azy tsy ho hita loatra, 
na, raha hita, dia atolaka sy ailika ho andraikitry ny 
hafa 

2.- Ny fampiasana ny fitaovana samihafa, indrindra ny 
vola (volam-panjakana ihany io...) ividianana olona na 
antoko manelingelina, mba tsy ho henjana sy maro 
loatra ny fanoherana, 

3.- Ny fizaran-tseza madinidinika isan-karazany, miainga 
avy amin’ ny famoronana rafitra peta-toko, tsy mifanaraka 
akory amin’izay ilain’ny fandrosoan’ny raharaham- 
pirenena, fa natao ahatampim-bava ireo mpanao politika 
hafa « mianakendry »... Sy ny sisa... 

Eto moa no ahatsapan’ny sarambabem-bahoaka fa andra- 
lahy, malama sy fetsy, tsy mena-mivadika ny mpanao politika. 
Mora-mivadi-dela, mora mamadika palitao, ary havanana tokoa 
raha hanazava ny anton’izany sangodim-panina izany. 

Nivadika ho hafetsifetsen’ny mpitondra sisa no andraisan’ny 
vahoaka ny « politika », fa ny fampandrosoana marina sy ny 
fanatsarana ny fiainam-bahoaka kosa, dia zary lasa voambolana 
haingon-kabary fotsiny, ka na tokony hampitombo finoana sy 
risipo eo amin'ny vahoaka aza, ny mpanao politika ihany no 
mamadika izany ho toy ny vilian-tsahona, malaza tsy ihinanana. 

Fa angaha izay ihany ? 

Mbola maro ny sehatra nosimbain’ny mpanao politika, noho 
ny tsy fahaizany sy ny fiarovan-tseza befahantany. 


MANIRATSIRA 


Ohatra iray ity. Ny mpanao politika ihany no isan’ny fositra 
iray manimba ny fiarahamonina. Mahatonga ny tsy fanajana ny 
lalàna velona. Mahagoragora ny fifampifehezana. Mahatonga ny 
vahoaka ho tsy tan-dalana. Iza indray no tsy mahalala fa rehefa 
akaiky ny fifidianana, na zavatra hafa ilana vahoaka, dia miva- 
havaha avokoa ny fifehezana sy ny fifampifehezana rehetra eo 
amin’ny fiarahamonina, ka tsy mampaninona ny mpanao-politika- 
mpitondra ny manapi-maso amin’ny tsy fanarahan-dalana etsy sy 
erca. Tonga amin’ilay fiteny ankehitriny hoe : « mandehaho azy », 
ka izay mbola mba mahatsiaro tena kely amin’ny fanajan-dalana 
indray no heverin’ny sasany ho...adala ! 

Vokany : ratsy, satria ny lalàna mihitsy no manjary tsy misy 
heriny, tsy misy hasiny intsony. 

Manamafy izay : raha misy lalàna mivoaka, ohatra, mandrara 
ny fanaovana itsy na iroa, herinandro ihany izany, raha maharitra, 






























no mihatra sy voahaja, fa avy eo dia adino sy tsy misy miresaka 
intsony. Tsy mahagaga raha mandeha amin'ny tsy tokony alehany 
ny fiarahamonina. 

Mpanao politika diso « manambitamby » vahoaka. amin'ny 
tsy tokony hanambatambazana, no fototry izany. Matoa manao 
izany izy dia tsy tanterany izay tena nifanarahany tamin'ny vahoaka, 
ka io fomba mamohehatra, mamery hasina sy haja ny lalàna sy 
ny Fanjakana io no mba vaha olana hitany, hanavotana ny tenany 
sy ny tombontsoany. Tsy nosaintsaininy akory ny mety. ho voka- 
dratsin'izany aoriana. 


Ohatra iray hafa koa. 

Mbola ny mpanao politika koa no loharano ipoiran’ny tsolotra 
sy ny kolikoly isan-karazany. Ny fanaovan-draharaha sy ny faha- 
zoan-javatra miankina amin'ny « fahalalana olona ». Fahazaran- 
dratsy nampitain’ny ambaratongam-pitondrana isan-karazany, 
hatrany amin’ny farantampony, ka hatraty ambany, aty amin’ny 
vahoaka io. 
= Tsy misy raharaha vita mora mihitsy, na dia ny tsotra sy ny 
ara-dalàna izao, raha tsy mahalala olona, na « mandrotsaka » 

fotsiny i izao. Indrindra moa raha misy tsy dia « ara-dalàna » izay 
ilay raharaha. Ny amin’io indray dia arakaraka ny tsy maha ara- 
dalàna azy, no hiakarana amin'ny ambonimbony hatrany, ka tsy 
maintsy vita foana no anarany, rehefa tonga any amin’ny faran- 
tampony « mahavita azy » ny raharaha... Mahita izany ny aty 
ambanimbany dia...mba samy manao izay tandrifiny e |! 
___ Eto dia ny hasim-panjakana mihitsy no voazimbazimba, satria 
Voavidy vola ! Ary tsy maintsy midehaka amin'izany ireo nahay 
« nihetsika » : « izay manao raharaha amin’ny Fanjakana. koa 
Ve ? »... 
Ny mpanao politika ihany no mamery hasina ny Fanjakana sy 
ny lalàna. Mandrora mitsilany... 
<= Tsy ny mpanao politika irery angamba, hoy ny sasany, 
fa ¿manana ampahan’andraikitra amin'izany koa ny vahoaka. 
Mety ho marina izany. Jereo tokoa itony fisainam-bahoaka 




















Mitsingilahila izay moa io seza politika io. Tsy dia marin-toerana 
loatra. Tsy hitahita akory dia mampidaraboka. Ny tena anefa mba 
efa teny an-tampony teny ihany, ka raha hiverina amin’ny fiainana 
teo aloha, (izany hoe hiverina hanofa trano na handeha amin’ny 
fiara fitateram-bahoaka), dia mba « hafahafa » ihany. Dia hoy 
ilay fisainam-bahoaka « mamosavy » mahita izany : « izaho ve 
no teo izao...taona, na volana, dia tsy hanan-trano sy fiara fa 
...vendrana ! » Koa alaim-panahy ihany ny mpanao politika 
marivo salosina hanaonao foana. Tsy izay tokony ataony no 
imasoany, fa ny hanangonana ireo amin’ny fomba rehetra aloha, 
mba hitsinjovana ny vodiandro merika. 

Na ny vahoaka aza izany dia mihevitra fa tena fanangonan- 
karena ny fanaovana politika, ary fananganana harena ny fidirana 
eo amin’ny fitondram-panjakana. « Bingo ny mpitarika, ka manjary 
tsy mahitsy fandeha ny mpanaraka ! » 

Hevi-diso tsy noezahan’ny mpanao politika nahitsy io, fa maika 
koa aza nohamafisiny eo amin'ny fihetsiny sy ny ataony. Ary izany 
indrindra no mahatonga ny mpanao politika malagasy tsy misy 
mivoaka madio, fa dia arahin-dromoromo hatrany, nandritra izay 
50 taona izay. 

Nahoana tokoa moa no tsy arahin-dromoromo ? Ny mpanao 
politika nahazo seza, mitombo harena tsy misy ohatrizany; 
ny vahoaka sy ny Firenena anefa miha-mahantra andro aman’ 
alina ! 

Mbola mikasika ilay hasim-panjakana nopotehan’ny mpanao 
politika ihany. Ny mpanao politika miaro seza no voaresaka teo, 
fa ny mpanao politika mitady seza koa dia mandray anjara mavitrika 
amin’io fanapotehana io. 

Ny fisehoan’izany matetika dia eo amin’ny fitariham-bahoaka 
haniratsira Fanjakana, na dia manodoka dia manodoka aza ny 
fiantsoana azy : « tolom-bahoaka ! ». 

Azo atao tsara ny manohitra ny mpitondra Fanjakana. 
Mazava ny amin’io, satria izay rahateo no nifanarahana. Saingy 
ny fanoherana atao dia tokony ho fanoherana MITAIZA vahoaka 
hahay sy hahafantatra ny tsy mety tokony hotoherina. Hahaizany 
manohitra... 

Ny zavamisy hatramin'izao mantsy dia fanoherana-fanapotehana 
tsotra izao. Tsy itsinjovana ny ampitso. Tsy ijerena izay mety na 
tsy mety marina ataon’izay mpitondra fa ikendrena izay hianjerany 
fotsiny ihany. 

Koa tarihina amin'izay lalana izay amin'ny fomba rehetra ny 
vahoaka, ary atao avokoa eto na famingavingana, na fanara- 
tsiana, hatramin’ny fanompana mihitsy aza. 

Vokany : miongana ihany anie ny mpitondra atao izany e ! 
Saingy ho saro-kosehana eo amin'ny vahoaka (satria efa 
nitaizana azy) ilay toetra maniratsira Fanjakana. Toetra hana- 
hirana ny mpanao politika nahaongana io rehefa anjarany indray 
no mitondra. Hihen-danja eo amin’ny vahoaka mantsy ny hasina 
sy ny fahefam-panjakana, satria hay moa azo atao ihany ny mani- 
ratsira sy mamingavinga ny Fanjakana, ny lalana ary ny mpitondra. 

Manamarina izany ny fahasahiranan’ny ambaratongam- 
pitondrana ao amin’ny Fanjakana taorian’ireny « tolom-bahoaka » 
tamin'ny 1972, nohamafisin’ny tamin’ny 1991 sy 2002, ary tamin’ 
ny 2009. Ny mpitondra vaovao mpifehy sy mpitandro ny fampi- 
harana ny lalana indray no toa nanambitamby ny olom-pehezina, 
izay najary tsy azo nobaikona sy tsy azo natoro. Tsy azo napa- 
narahan-dalana...Tsy azo nosaziana akory aza, raha nisy tsy nety 
nataony, satria nanjary nivadika zavatra hafa ny resaka... 

Ka inona moa fa tsy... Ny natao hitondra toa tsy « manam- 
pahefana » araka ny fiantsoana azy mahazatra; ny entina indray 
toa mihevitra fa tena tompon’ny fahefana, kanefa tsy dia mazava 
ary tsy dia hitany loatra izay fomba fampiharana izany eo amin'ny 
fiainana andavanandro, afa-tsy ny fanaovana rahom-bava sy ny 
fampitahorana fikomiana etsy sy eroa. Dia mila ho very hatramin’ 
ny dikan’ny hoe : « fahefam-panjakana ». Ny tena heviny marina 
moa dia tsy lazaina intsony. 

Izany no voka-dratsin’ny fanoherana tsy voahevitra sy tsy 
mitsinjo ny hoavy, ataon’ny mpanao politika mandry amorom- 
pampana. Izany ihany koa no mahatonga ny mpanao politika tsy 
hivoaka madio fa tsy maintsy arahin-dromoromo hatrany. 

Araka izany, mila mpanao politika mahay manohitra, satria 
aiza moa no ahaizan’ny vahoaka manohitra raha ny mpanao poli- 


- 47 - 


























tika manentana sy mitarika azy aza tsy mahay izany akory ! Tsy 
fahaizana manaratsy sy mitsikera befahantany no tian-kolazaina 
eto, fa mbola ilay fahaizana ny fitantanam-pirenena sy fifehezana 
tsara ny raharaham-panjakana ihany. 

Tsy maintsy mitombina sy marim-pototra tsara, mifanaraka 
amin'ny zavamisy tsy mety sy tsy mahomby eo amin’ny fitantanam- 
pirenena ny fanoherana, fa tsy vitan’ny fahaizana manaratsy sy 
fahaizana mitarika haniratsira fotsiny. Faran’izay mora tokoa 
mantsy ny manapotika sy ny manongana. Indrindra raha mifanan- 
drify amin’ilay fotoan-tsarotra mampikaviavia ny fitondrana misy 
iny. Mora ny manao izany fa ny manarina ny nopotehina no 
raharaha hafa. Satria raha tsy fantatry ny mpanao politika vao 
hahazo seza akory izay miandry azy ao, fa may amin’ny 
tombontsoa manokana sy ny voninahitra izy dia tena ho sahirana. 

Ny fanoherana tena izy, araka izany, dia tokony hanana 
fandaharan’asa marim-pototra (tokony « mandeha ho azy » io) 
enti-mandresy lahatra ny vahoaka eo amin’ny hatsarany sy izay 
mety ho fahombiazany, raha ampitahaina amin’izay ampiharin’ny 
mpitondra. 

Tsy maintsy hanana ihany koa volavolan-tetibola mifandraika 
amin'izany, satria io no miantoka ny tena fahombiazana eo amin’ 
ity lafiny ity, fa tsy fandaharan’asa tora-po sy resabe misavoana 
fotsiny. 

Ny hita hatramin’izao mantsy dia toherina hatrany ny tetibola 
aroson'izay mitondra, kanefa rehefa ny mpanohitra no tonga eo 
amin'ny fitondrana, dia tsy mandroso tetibola hafa sy miavaka 
akory izy, fa ny an’ny teo aloha notoheriny ihany no entiny 
hanatanterahany ny « fandaharan’asany »... Hay ny nanoherany 
izany tsy noho ilay tetibola tsy nahomby akory, fa noho ilay izy 
tsy izy no nitantana azy ! 

Tena « ady seza » mba hikendrena tombontsoa fotsiny ny 
toy izany, satria tsy mba tonga any amin’ny tena fotony sy ny 
votoatiny akory ny ady hevitra. 

Marihina fa tsy vitan’ny fanangananganana antoko na fikam- 
banana etsy sy eroa, sy ny famoahana fanambarana an-gazety 
manohana an’izatsy, na manameloka an'izary fotsiny intsony 

mantsy ny raharaham-pirenena, tsy vitan’ny kabary tsara lahatra 
sy ny resaka matavy intsony, fa raha vitan’izany dia efa ela i 
Madagasikara no isan’ny firenena matanjaka. 

Amin’izao mantsy dia toa tsy dia misongadina loatra izay mba 
firehana mazava ananan’ny ankolafin-kery politika malagasy. 
Toa manjavozavo..., fehezan-teny baiko (« slogans») no betsaka, 
fipasohana ny efa malama no androatokony, ary tetika an-dalana 
no mameno ireo. 

Ny mampihomehy aza dia ity : misy antoko politika samihafa, 
tsapa mibaribary izao fa mitovy hevitra amin'ny lafiny maro, 
ary tsy hita loatra izay anavahana azy, kanefa dia mifanohitra sy 
tsy mifampitsitsy rehefa mba misy sehatra ifandonana iny. Atao 
ahoana fa samy mba te ho any e...! 


RENIVOLA 


Nanombohana ny resaka teny am-piandohana ny amin’ny 
« asa politika », voalaza fa asa tena « mamokatra »..., mam- 
panankarena haingana ny mpanao politika mahay « mihetsika » 
amin'izany. 

Maro karazanaio« fihetsehana » io : ao ny fanodinkodinana 
isan-karazany, ny fandraisana kolikoly sy tsolotra, ny fampiasana 
ny fahefam-panjakana ho fanangonan-karena... 

Tsorina aloha fa tsy eto Madagasikara ihany no ahitana ireo 
tarehin-javatra ireo, satria saika ny firenena rehetra, na ny matan- 
jaka na ny mahantra, dia misy izany jiaby. Ny maha samihafa azy 
fotsiny angaha dia izao : ny any amin’ny olona mba sady 
mahafehy tsara ny fitantanam-panjakana ny mpitondra, no tsy dia 
tendan-kanina loatra, kana « mamely » aza izy, ny raharaham- 
pirenena mizotra tsara ihany. Izany hoe, azo lazaina ho miara- 
mitombo eo ny hareny manokana sy ny haren’ny fireneny. Koa tsy 
dia mibaribary loatra ny halatra sy ny tsy mety. Kanefa « halatra » 
moa izany, ka tsy azo ekena ihany ! 

Fa ny aty amin’ny tany toa antsika kosa, izay sady efa 
mahantra, no tsy dia ampy renivola loatra, dia tsy mba toy izany. 
Matetika tendan-kanina loatra ny mpitondra, ka na ny fitantanam- 

pirenena aza dia zary miasa tsotra izao ho amin’ny tombontsoany 
manokana. Impiry no nandrenesam-peo fa nahatsangana orinasa 
na lasan’ny mpanao politika ranona... ny orinasa atsy sy aroa... 

Tsy misy maharatsy izany, satria mba mandray anjara 
amin'ny fampandrosoam-pirenena ny fitsanganan’ny orinasa toy 
izany. Saingy misy « indro kely » ihany... 

Maro ireo te hanangana orinasa, misy mihitsy aza ireo 
nanokan-tena amin’izany, nandany mondron-kery sy ron-doha, 
saingy tsy tafavoaka (satria tsy mba mpanao politika nahazo 
seza, na tsy mahafantatra mpitondra ...). Ny an’ny sasany anefa 
toa ny fandalovany eo amin’ny fitondrana no nahatsanganany 
renivola, ka nahatonga azy ho mpandraharaha ara-toekarena 
vaventy, ankoatra ny maha mpanao politika goavana azy ! 

Avy aiza no nipoiran’izany renivola izany ? Nahoana no toa dia 
mora ho an’ny nahazo seza no nahazo azy, saingy tena sarotra 
loatra ho an’ny tsy tafiditra « am-bala » ? 

An'ny rehetra no mamaly izany. Ny homarihina kely fotsiny 
dia ireto : alaim-panahy hatramin’ny tena mpandraharaha 
ankehitriny hirotsaka mivantana eo amin’ny sehatry ny politika. 
Tsy tokony hanao izany ireo raha ny marina, satria efa raharaha 
sarotra ny fandraharahana, kanefa voatery ihany, satria iharan’ny 
fifaninanana tsy « mihaja » sy tsy ara-dalana avy amin’ny 
mpanao politika-mpandraharaha. Tsy misalasala mantsy ireto 
farany mampiasa ny fahefam-panjakana eo am-pelantanany; 
mba hampandeha tsara ny fandraharahany. 

Mahatsiaro ho voa mafy sy iangarana, araka izany, ny tena 
mpandraharaha, ary mety ho potika mihitsy aza ny orinasany, 
ka ny hitany fa vahaolana dia ny firotsahana eo amin’ny politika, 
nefa mazava ho azy fa tsy hitondra vokatsoa loatra ho an’ny 
fampandrosoam-pirenena marina izany, satria raha samy hiady 
fo amin’ny fampiasana ny fahefam-panjakana ho fampitomboana 
ny ambaindain’ny tena manokana, dia tsy ho lasa lavitra ny 
Firenena. 

Manaraka izany : ekena fa tany mahantra ny aty, ka sarotra 
hanangonana sy hananganan-drenivola. Ny mpahay toekarena 
dia hilaza fa tsy ampy na tsy misy mihitsy ny fananganana 

tahiry... Ary eto no miditra ny resaka famatsiam-bola avy any 
ivelany. Satria tsy ho ampy ny mpanao politika mihitsy ny vola 
vokatry ny asa eto an-toerana. Sady tsy dia heveriny ho zava- 
dehibe loatra io hatramin’izao. Koa isisinana fatratra ny fifanarahana 
ahazoana fanampiana sy fisamboram-bola avy any ivelany, 
iadiana fo mafy io mba ahatondraka vola eto an-toerana. Satria 
rehefa mitondraka izany dia tsy maintsy ahitana hirika foana 
ny hamiliana azy, na dia eo aza ny fanarahamaso ataon’ny 
mpanome sy ny mpampisambotra. 

Koa tsy mahagaga raha tsy miteraka fampandrosoana loatra 
ireny vola avy any ivelany ireny, satria matetika tetikasa latsabidy 
tsy mifanaraka amin’izay voarakitry ny antontan-taratasy 
mifandraika amin'izany no hajoro, ka tsy dia tomombana loatra ny 
raharaha, na koa tetikasa tsy dia mitera-pahombiazana loatra, 
noho ny fisian’ny ambadika isan-karazany tsy mifanaraka loatra 
amin’izay tena kendrena, ary mety tsy misy ifandraisany akory 
amin’ny fampandrosoana marina... (Manginy fotsiny amin'izany 
-mbola manampy trotraka- ny karama an-tapitrisany maro omena 
ireo « manampahaizana manokana vahiny » izay tsy maintsy 
miditra ao anatin’ny vola nosamborina...). 

Ny maha fanampiana manampy amin’ny fialana amin'ny 
fiankinan-doha izany aloha dia resabe ventesin’ny mpanao politika 
fotsiny, na dia izany tokoa aza (?) no kendren’ny mpamatsy vola 
sasany (hono 7?) ary isan’ny antony hanomezany. 

Ny zavamisy mantsy dia mifanohitra tanteraka amin’io 
tononkira ventesina io : fa arakaraky ny fidiran’ny fanampiana 
avy any ivelany -na fanomezana izany na fisamborana-, no toa 
maika koa maha lalim-paka ny fiankinan-doha, mahatonga ny 
fandrosoana miha manalavitra hatrany. 

Mazava ny antony hoy isika. Hihazakazahan’ny mpitondra 
fatratra ny mitady famatsiam-bola avy any ivelany, fa io ihany no 
Vahaolana... Ny hery hafa tokony hiteraka fampandrosoana anefa 
-ny asan’ny mpiasa eto an-toerana sy ny vokatr'izany- dia tsy 
nomena lanjany firy, ary nanjary tsy nanome lanja ny tenany koa, 
ka tsy mihevitra akory fa tena isan’ny loharanom-pampan- 
drosoana ny Firenena mihitsy. Hany ka mba lasa miandrandra 

fanampiana avy any ivelany koa. Dia eo no mihitsoka ny raharaha : 
ny famatsiam-bola avy any ivelany, tsy mahavaly ny hetahetam- 
bahoaka; ny hery ato anatiny toa very maina tsy miteraka afa-tsy 
« lamokam-pandrosoana », hatramin‘izao aloha ! 

llaina ny famatsiam-bola avy any ivelany. Raha ny zavamisy 
amin'izao fotoana izao dia tsy iadian-kevitra izany. Mila izany 
tokoa mantsy ny hery eto an-toerana mba ahatonga azy hamokatra 
tsaratsara sy bebe kokoa. Marina tokoa ny an'ny mpanao politika 
rehefa miventy indray izy hoe « famenony fotsiny ny fanampiana 
avy any ivelany »...Kanefa moa tsy dia izay loatra ny fahamarinana 
ampiharina, satria raha ny zavamisy dia toa ilay famenony indray 
no lasa « ventin-javatra » sy ipetrahan’ny fanantenana rehetra, 
isaky ny misy zavatra kely atao. Koa hisy fampandrosoana ho 
vanona ve raha hanantena harin-drahalahy lava eto !!! 

Ny iafarany dia tsotra : tsy maintsy mitombo hatrany ny 
trosam-pirenena, satria ny vola nosamborina toa tsy manampy ny 
hery eto an-toerana amin'ny famerenana izany akory... 

Tsy maintsy hiankin-doha lava amin'ny any ivelany ny 
Firenena, satria ny fitondrahan’ny vola avy any ivelany eto no 
tombontsoan’ny ankamaroan’ny mpanao politika, izay tsy vitan’ny 
mandainga amin’ny vahoaka, fa mbola mamitaka ny mpamatsy 
vola iraisam-pirenena ihany koa (no sady fitahin’‘ny mpamatsy 
vola sasany... 7). 

Efa niresaka fandraharahana ara-toekarena ihany teo, koa 
tsara raha asian-teny ity lafiny iray ity. Dia ny mikasika indrindra 
ny « fampirisihan’ny mpanao politika ireo mpandraharaha vahiny 
mba hampiasa ny volany eto Madagasikara ». 

Lafiny iray tena imatimatesan’ny mpanao politika io hatramin’ 
izay. Fa izay mpanao politika manao fitsidihana any ivelany, 
dia tsy manadino mihitsy ny « fifampidinihana » amin’ny mpan- 
draharaha vahiny, izay voalaza hatrany fa manam-pikasana tokoa 
hampiasa ny volany eto. 

Taratra eo tokoa amin'izany ny maha zava-dehibe an’io, ho an’ 
ny mpanao politika, ary azo lazaina fa somary ampandeferina 
ihany ny mpandraharaha teratany (na dia eo aza ireo fampikaonan- 
doha azy ireo mba « hiara-mandraharaha »...) 

Voalaza ombieny ombieny rahateo koa moa fa « tombon- 
tsoam-pirenena ny fidiran’ireo mpandraharaha vahiny ireo eto », 
satria mitondra fampandrosoana izy ireo, amin'ny alalan’ny lalam- 
barotra vaovao, ny tekinolojia, ny famoronana asa, ny fampi- 
tomboan-ketra... 

Marina izany, indrindra raha ireo lafiny ireo no ijerena azy. 
Saingy tokony hazava tsara ny fipetraky ny resaka. Ny ahiahy 
tsy mampihavana mantsy dia mitovitovy amin’ny fipetraky ny 
famatsiam-bola avy any ivelany ihany. 

Ankoatra ny tombontsoa isan-karazany (ara-bola, ara-politika 
-satria mampihena ny disadisa politika eo amin’ny Firenena ny 
fiforonan’ asa-...) mety ho azon’ny mpanao politika avy amin’io 
fampirisihana ny mpandraharaha vahiny io, dia misy ihany tokoa 
ny ahiahy manao hoe : sao dia ankinina loatra amin’ny mpandra- 
haraha vahiny indray koa ny fampandrosoana ny Firenena ? 

Satria, eo anatrehan’ny tsy fandehanan-draharaha sy ny 
olana ara-toekarena mianjady amin’ny vahoaka, dia mety alaim- 
panahy ihany ny mpanao politika handray io fepetra tsotra 
indrindra io, ka tsy hisaintsaina akory izay mety ho vokatr'izany 
aoriana. 

Hita ihany mantsy ny fidehaky ny mpanao politika mpitondra, 
rehefa misy vahiny mikasa hanangana na nahatsangana orinasa 
izay. Sahany tsotra izao ny manasokajy izany ho isan’ny zava- 
bitan’ny fitondrany. Sarotsarotra ho an'ny vahoaka rahateo ny 
manavaka izay sokajin’orinasa any, ka dia afaka manao be filaza 
eo ny mpanao politika. Ny tena asongadina moa amin’io dia ny 
famoronana asa, fa io no mora azon’ny vahoaka, satria tena 
olana mamely mafy loatra ny zana-bahoaka ny tsy fisian’asa. Koa 
rehefa misy ny asa, na iza mampiasa na iza, na dia tsy zarizary 
aza ny karama, dia mahazo mandihy ny vahoaka, rehefa 
ampandihizin’ny mpanao politika. 

Adino tanteraka eto - atao ahoana moa fa izay angaha ilay 
fahantrana... ?- fa dia ho mpiasan’ny vahiny fotsiny izany ny 
ankamaroan’ny Malagasy, na ny nianatra, na ny tsy nianatra, 
na dia eto amin’ny taniny aza ! 








Tsy fitiavan-tanidrazana tafahoatra no anoratana izany, satria 
ny mpanoratra dia manaiky fa ilaina ny fidiran'‘ny mpandraharaha 
vahiny mitondra ny volany eto. Manatevina ny hery ara-toekaren’ 
ny Firenena izany, raha tsy hilaza afa-tsy izay fotsiny. 

Saingy mba tsara homarihina ihany fa tsy « mpanao asa 
fanasoavana » anie ny mpandraharaha vahiny e ! Na dia toa 
izany aza no fisainana tian’ny mpanao politika sasany hilentika 
ao an-tsain’ny vahoaka. Fa toy ny mpandraharaha rehetra dia 
tombontsoa sy tombom-barotra no katsahiny. Izany hoe : tsy 
hitondra ny volany eto izy, raha tsy tena azony antoka fa hiverina 
any amin’ny tany niaviany ny volany, miaraka amin’izay 
tombony... 

Tsy maintsy hisy ihany ny ampahany hijanona eto an-toerana, 
na dia ny hetra sy ny karaman’ny mpiasa fotsiny aza, kanefa 
ampy hanosehana sy hanatevenana ny fampandrosoam-pirenena 
ve izany ? 

Tsy misy maharatsy ny fidiran’ny mpandraharaha vahiny eto, 
saingy mba misy fepetra fototra tokony hapetraka sy hajaina, toy 
ny hoe :« famenon’ny orinasa teratany fotsiny ny orinasa vahiny ». 
Raha ny marina izany dia izay famokarana tena hita fa mbola tsy 
voafehin'ny teratany no omena ny vahiny, ary mbola maro tokoa 
izany. 

Raha toa mantsy avela ataon’ny vahiny malalaka izao rehetra 
izao, dia tsy ho lasa lavitra intsony ireo orinasa teratany. Raha 
hanana fahalalahana tanteraka ny orinasa vahiny dia tsy ela akory 
dia hifehy tanteraka ny toekarena anatiny izy ireo. 

Koa raha sady efa miankina amin’ny any ivelany eo amin’ny 
famatsiam-bola isan-karazany sy eo amin'ny vidim-bokatra 
fanondrana, no mbola hiankina amin’ny vahiny koa eo amin’ny 
famokarana anatiny, dia inona fa tsy resabe fotsiny sisa ny 
fahaleovantena sy ny fampandrosoana ary ny tsy fiankinan-doha, 
tononkira mamin’ny mpanao politika. 

Tsy tokony hanao fiaron’amboalahy antitra anefa eo amin’izay 
lafiny izay, fa avelao ny vahiny ho avy, hifanatrehana. Ny tokony 
apetraka tsara kosa dia izao : na dia tsy hanampy ny orinasa 
teratany aza ny mpanao politika, dia tsy tokony hanao izay 

hahapotika izany avy amin'ny fanomezana vahana be loatra 
ny mpandraharaha vahiny mahay « mihetsika » any ho any..., 
ka zary mamery hasina sy tsy mampanan-kery ny lalana velona, 
ho amin’ny tombontsoan’ny vahiny ! 

Avy amin'izay voalaza rehetra teo, ny mpanao politika no tena 
isan’ny nahatonga ny tsy fandrosoana, nampandamoaka ny 
fampandrosoana... Zavamisy hafa : 

Arisika dia arisika ny vahoaka, indrindra ny vahoaka tantsaha, 
hamokatra sy hiasa mafy. Izay rehetra tonga teo amin’ny 
fitondrana dia mitovy tononkira avokoa amin’io lafiny io. 
Mahavalalanina sy mahakivy ny vahoaka ihany anefa izany, satria 
ny iainany sy tsapany dia efa tena miasa mafy mihitsy izy. 
Ny tantsaha fotsiny, ohatra, dia tsy misy afa-tsy asa no mameno 
ny fiainany : mivoaka maraina vao mangiran-dratsy, tsy mody an- 
trano raha tsy maizim-bava vilany, ary tsy sanatria mandanilany 
andro eny an-tsaha, fa tena « miantoka aina » mihitsy. 

Raha jerena fotsiny ireo faritra maro eto Madagasikara, 
indrindra ny faritra afovoany mitomandavana, dia manomboka 
vita asa avokoa na dia ny tendrombohitra tsy tokony asaina aza. 
Tsy ambakan’izany ny any anindrantany rehetra any, izay efa 
ahitana horaka lavitra dia lavitra tanana. 

Na izany aza anefa dia mahazendana fa tsy tafavoaka ihany, 
fa toa tena mamikotra Rafahantrana. 

Koa rehefa manaika ny mpanao politika manao hoe : Miasa ! 
Mamokara ! Ampitomboy ny vokatra fa tsy ampy ! Fa izany 
hono mantsy no fiadiana mahomby indrindra handresena ny 
fahantrana, dia tsy hitan’ny tantsaha intsony izay hatao. Anoana 
no fomba mbola hampitomboana ny asa ? Ny vokatra ? 

Efa tena miasa tokoa ny tantsaha, satria tsy manao afa-tsy 
izany izy mandritra ny fiainany. Saingy ny vokatry ny asany dia tsy 
mahavita mihitsy hampivoatra izany asany izany, ka hampitombo 
sy hanatsara ny vokatra. 

Jereo ! Ny vola avy any ivelany (na nosamborina na nomena), 
na vidim-bokatra namidy tany ivelany, dia mijanona an-tanan- 
dehibe ny ampahany betsaka amin'izany, fa tsy tafaverina any 
amin’ny tantsaha mpamokatra, izay tena mila mampitao ny asany. 

Satria raha tsy maintsy ampitomboina ny asa sy ny vokatra, dia 
tsy ny ain’ny tantsaha fotsiny no terena hanao izany, fa tsy 
maintsy vory avokoa ny fepetra isan-karazany ahafahany 
manatanteraka izany, mba hanamaivana kokoa ny asany sy 
hamokarany bebe sy tsaratsara kokoa. Satria ny tany mena tsy 
mirehitra, ary atao ahoana no fizaka ny tsy eran’ny aina ? 

Mba mila valin-kasasarana, ankoatra ny vokatra, ny tantsaha. 


. Mila fiarovan’aina indrindra indrindra, fa raha tsy izany tsy hisy 


vokatra hanjary eo. 

Hatramin’izao mantsy dia « miasa jamba rafozana » hatrany 
ny tantsaha ! Sokajin’olona tena mamelona ny Firenena izy, nefa 
na dia izay fanafody hitandrovany ny ainy aza, tsy tonga any aminy 
akory. Maika moa fa ny zavatra hafa izay tena ilainy mba hana- 
tsaratsarany ny fiainany. Ny amin'ny fandriampahalemana dia tsy 
asian-teny intsony, fa dia mionona fotsiny amin'ny hoe « ny kely 
anananao aza mbola halaina aminao », ka dia aoka fotsiny ! 

Tsy mahagaga raha tsy hita soritra eto Madagasikara izay 
fiorenam-pakan'ny fandrosoana, satria tsy voafafin’ny mpanao 
politika mihitsy hatramin'izao ny masombolin’izany. 

Fitrosana any ivelany hatrany no vahaolana arangarangan’ 
ny mpanao politika, kanefa iza ity hamerina ny volan’olona ? Satria 
ny tantsaha mpamokatra harena tsy hahavita izany, fa tsy ampy 
fitaovana, no sady efa mikomy mangina koa ny maro aminy, 
mandositra ny fambolena sy ny fiompiana, fa asa tsy araky ny 
aina intsony io, no sady tsy mitera-bokatsoa, fa fatiantoka aza no 
betsaka azo ao. 

Kabary efa mahazatra, nataon’ny fitondrana nifanesy teto 
ny hoe : 80%n’ny Malagasy dia tantsaha avokoa, kanefa toa 
zary fampandriana adrisa fotsiny izany, fa tsy hita akory izay 
mba ezaka misongadina enti-manatsara ny asa sy ny fiainan’ 
ny tantsaha. 

Andraikitry ny mpanao politika « zanaka am-pielezan’ny 
tantsaha » izany rehetra izany, fa izy ireo no nisolantsolana 
hitantana ny Firenena. 

Tsy hoe tsy fitiavana mpanao politika akory no ilazana izany, 
fa mba fikatsahana ny hahatsara zavatra ihany. Satria tsy mety 

raha mifandevi-...maloto an-tsalaka eto isika mianakavy, fa raha 
izany mantsy dia isika ihany no ho maimbo eto amin’ny farany. 

Sady koa tokony mba efa hanana ny tsara amin’izay ny 
Malagasy. Mba mendrika izany koa izy ! Ny tsara ? Izany hoe 
mpanao politika tena MATIHANINA, tena mahafehy tsara io 
raharaha io, tena manana sitrapo sy risipo tsara ! Fa tsy mpanao 
politika natao ho hitsikitsika ivavahana, kinanjo izy indray no 
nipaoka ny zanak’akoho; tsy mpanao politika nantenaina hanirina, 
kanjo izy indray no nampivandravandra | Tsy mpanao politika 
tsy mahay afa-tsy ny mampihena ny risipom-bahoaka, izay efa 
sasatry ny mitatatra ho an-dRainilezafy lava izao ! 


MISARA-BAZANA 


Lafiny farany tsy maintsy jerena mikasika ny mpanao politika, 
dia ny « fampisaraham-bazana ». Mety tsy dia fanahy iniana izy 
ity, fa vokatry ny tsy fahatsiarovantena, ny tsy fijerena afa-tsy ny 
eo ambany orona, ary ny fitompoan-teny fantatra ihany. 

Matoa moa mpanao politika izay, dia tsy maintsy manana 
« hevitra » ijoroana sy itompoina. Mazava ho azy aloha fa ho 
an'ny mpanao politika iray dia io hevitra ijoroany sy itompoany, 
io no inoany tanteraka fa marina, ary dia ilofosany tokoa ny 
mampanjaka io. 

Tsy misy azo kianina hatreo, fa tsy misy ohatr'izany mijoro 
amin’ny hevitry ny tena izany, indrindra moa raha marina tokoa 
ilay hevitra. Saingy ny hevitra moa dia hevitra ihany. Fa raha 
mbola hevitra izay fotsiny izany dia tsy hita loatra izay maha marina 
na maha diso azy. Ny mpanao politika koa mahay mampanodoka 
ny hevitra aposany. 

Saingy, voalohany, efa fantatra ny ambadika kinendrin’ny 
ankamaroan’ny mpanao politika, ka na manodoka toa inona aza 
izany, dia tsy zava-dehibe loatra ny « hevitra », fa dia toy ny 
atentina fotsiny ihany. Mba tsy ilazan’ny mpitazana hoe « mpanao 
politika tsy manan-kevitra », dia tsy maintsy mba mamoaka na 
dia hevi-dravina hita mibaribary izao fa tsy hahazaka fitantanam- 
pirenena mihitsy aza. 

Voambolana sy fehezan-teny mipoapoaka fotsiny no tena 
mampisongadina ireny « hevi-dravina » politika ireny, toy ny hoe 
« fahantram-bahoaka », « tolom-bahoaka », « an’ny vahoaka 
ny fahefana »..., fa rehefa tena fotorana izay ao anaty vilany, 
izay mba fanafody tena mahasitrana raiketin’izany, toa tsy hita be 
ihany, toa tsy misy akory aza, fa dia ireo voambolana sy fehezan- 
teny ireo ihany no miverimberina. 

Mba misy ihany ny mpanao politika mba manan-kevitra mety 
ho tsara. Tsy jiolahy politika avokoa akory ny mpanao politika 
rehetra. Misy ihany ireo tena nianatra, manampahaizana, tena be 
mari-pahaizana. Mahay loatra aza angamba ny sasany, ka toa 
lasa lavitra loatra ny hevitra avoakany. Ho an'ny mpanao politika 
avarapianarana dia tsy hevi-dravina kosa ny azy. Matetika be loatra 
ny hevitra ananany. Mifamahofaho ao an-tsainy avokoa izao 
hevitry ny mpanao politika sy avarapianarana vahiny rehetra izao. 
Alaim-panahy ihany izy hihevitra ireny ho tena marina. Dia ataony 
izay ampiharana izany eto amin’ny Firenena, ka raha toa misy 
ny mety ho tsy fifanandrifiana (hevi-bahiny moa ilay izy...), 
dia mikiribiby ery izy mamolaka ny zavamisy hifanaraka amin’ny 
« heviny ». izay ilay antsoina hoe « hevitra taingina ». 

Ahoana anefa no tena tokony ho fipetrany ? Satria raha 
ny zavatra tsapa, dia io no tena aretin’ny mpanao politika avara- 
pianarana malagasy. Miteraka ady hevitra mafotaka io. Mivoaka 
avokoa izao resaka isan-karazany tsy hay avahana sy tsy ahita- 
mitsinjo, mihambo ho mitondra fandrosoana sy fahasoavana ho 
an'ny vahoaka izao. Kanefa na ny vahoaka kasain-kasoavina 
amin'izany aza, tsy mahazo veroka akory izay tena iadiana hevitra, 
fa toa resaka manidina fotsiny izany aminy, ka ilay namoaka izany 
ihany no mahita fahafaham-po amin'izany ! 

Eo no itoeran’ny olana. Ny mpanao politika avarapianarana 
malagasy dia tsy mahavoaka hevitra tena malagasy, mety hitera- 
bokatsoa ho an’ny Malagasy sy Madagasikara, fa hevitra miankin- 
doha amin'ny any ivelany hatrany no amboamboarina, ka ny 
vokany dia iaraha-mahita sy miaina : hevitra tsy dia mamaha 
loatra ireo olana fototra, ary tsy dia mitondra fahasoavana loatra. 

Hevitra kinga ery raha hanonona ny hoe « vahoaka », nefa 

toa tsy mahalala akory ny atao hoe « vahoaka », ny « iainan’ny 
vahoaka », ny « ilain’ny vahoaka », ny « tombontsoam-bahoaka ». 
Tsy ahitam-pahombiazana mihitsy ny hevitra toy ireny hatram- 
in'izao. Matetika aza dia fifandafarana, na fifandonana mihitsy, 
eo amin’ny samy vahoaka, no aterany. 

Ny hany mba vokatra azo tsapain-tanana avy amin'izany dia 
ny fanasamatsamahana ny vahoaka ho ankolafy maro tsy tambo 
isaina. Toa tsy hitan’ny vahoaka intsony izay inoana sy arahina. 
Maro loatra ny hevitra. Maro loatra ny « mpanao politika ». 
Ary izay mivoaka miseho ho babany avokoa. 

Vokany : zary mpiray tanana tsy mifandrandrana ny vahoaka. 
Potika ny Firaisankina sy ny Fihavanana, isan’ny fototra voalohany 
sy lehibe indrindra ho an’ny fampandrosoana ny tany mahantra 
toa an'i Madagasikara. Tafiditra hatrany amin’ny tanana faran’izay 
madinika ny hevi-dravina sy ny hevitra taingina, aelin’ny mpanao 
politika avy any an - tanan-dehibe. Hatrany amin’ny Fiangonana, 
toerana natao ivavahana, dia efa tratry ny aretina ! 

Tsy manatsara ny fifandraisana ara-piarahamonina ireny, 
satria ny toy itony indray no lasa mateti-pitranga : ireo izay tsy ao 
amin’ny antoko politika eo amin'ny fitondrana dia minia miraviravy 
tànana, toa miandry izay hianjeran’ny sasany fotsiny : « aleo 
hanao raha mahavita ! », hoy ny fisainana manjaka, satria moa 
efa samy manana izay itompoany. Dia toy izany hatrany. Koa 
inona no mahagaga raha miha milentika ny Firenena, satria na 
dia hatrany amin'ny farany ambany aza izany, dia tsy manao 
afa-tsy ny « mifampiandry », mba tsy ilazana hoe mifamingana ! 
« Bingo ny mpitarika, ka manjary tsy mahitsy fandeha ny vahoaka ! » 

Tsy izay ihany no voka-dratsin’ny fitosahan’ny hevitra maro 
loatra, na dia hasoasoina amin’ny hoe « demokrasia » aza izany, 
fa eo koa ny « miova andriana, miova sata » lava izao. 

Isaky ny fiovam-pitondrana, na fiovan’ny mpitondra hatramin’ 
izao, dia toy ny vao manomboka hatrany ny Firenena. Atao izay 
hikosehana ny zavatra taloha rehetra, na ny tsy nety na ny ...nety. 
Atao izay inoan'ny vahoaka fa tsy nisy raha nanjary mihitsy talohan’ 
izao, fa manomboka eo amin'ny fitondrana vaovao vao tena hisy 
zavatra ! Satria eo vao tena misy « hevitra » marina sy mafonja ! 

Koa tsy ilaina ny fanohizana, na fanamafisana, na fana- 
tsarana, izay vitan’ny hafa teo aloha, fa ny fanombohana zava- 
baovao, hikatsahana famatsiam-bola vaovao, no atao laharam- 
pahamehana. Dia toy izay hatrany ! 

Ny iafarany dia tsy mandroso tsy mihemotra (fomba fiteny 
io fa raha ny marina dia tsinjo hatrany ny fihemorana.,..) ny fam- 
pandrosoam-pirenena, fa dia mihodinkodina eo hatrany, ka tsy 
mahagaga raha fanina mandraingiraingy aty aoriana. 

Manginy fotsiny amin’io ny fanovan-drafitra sy’anaran-drafitra ! 

Ny amin’io fanovan-drafitra io dia tsy mba adinon’ny mpanao 
politika vao « miakatra » mihitsy. lo aza no vain-dohan-draharahany 
raha vao mahazo seza izy. Ny antony dia izao : na dia eo aza ny 
filazàny fa tena fitaovana hahomby eo amin’ny fampandrosoam- 
pirenena ny rafitra vaovao apetraka, ny tena marina dia maha 
marin-toerana kokoa ny sezany ny fametrahana rafitra manohana 
izany hatrany ifotony. 

Araka ny fiheverany mantsy, raha ilay rafitra teo aloha ihany 
no taingenany, dia matahotra ny hitsingilahila izy, satria fototra 
naorin’olon-kafa iny, ka tsy azo itokiana. Koa tsy maintsy apetraka 
ny rafitra vaovao, na dia mandany vola, mandany andro, mam- 
pifandafatra sy mampifandona vahoaka hatrany aza izany, no sady 
tsy mampisy ZAVATRA MBA MITOETRA SY AZO ITOKIANA eto 
amin’ny Firenena. 

Tsy dia ny tsy fahombiazan’ilay rafitra teo aloha no antony 
anovana azy, fa noho izy an’ny teo aloha izay, ka na mba nisy 
ampahany kely sy bitika nahitam-pahombiazana ihany aza tao dia 
miara-voakosoka amin’izy manontolo. Ny hasolo izany anefa tsy 
azo antoka avy hatrany fa hahavita mihoatra noho izay nisy teo 
aloha. Dia inona moa no azon’ny vahoaka atao, afa-tsy ny manaraka 
ambokony fa « efa izay indray hono no fandrosoana e ! ». 

Tsy mahagaga raha vao tsy malazo akory ny ravina 
nihinanana dia efa hisy ahatsapa sahady, fa toa « ny teo ihany 
noeo ». 

lo « ny teo ihany no eo » io no mba mitory ny fahatsiarovan- 
tenan’ny vahoaka, fa na inona na inona rafitra apetraka eo amin’ 
ny fitantanam-pirenena, na inona na inona hevi-dehibe itondrana 

ny Firenena, na sosialisma izay, na liberalisma, na demokrasia, 
na federalisma..., rehefa ny mpanao politika no « tsy izy », 
no sadasada toetra, dia Zava-poana avokoa izany, na dia samy 
manodoka ambony latabatra aza ! 

Tena samy manana ny hanitra ho azy tokoa anie ireo hevi- 
dehibe ireo e ! Tena samy raitra ! Tsy misy ho kianina mihitsy 
raha ny ratsan-kevitra sy ny rijan-kevitra samihafa raiketiny ! 
Miova tsy ireny hivadika hasambarana tsy hita noanoa sy harena 
raofim-potsiny eo no ho eo ireny, rehefa dokafan’ny mpanao 
politika izay, kanefa -ankoatran’ny federalisma izay mbola tsy hita 
loatra izay tena « adiny », nefa mety ho azo an-tsaina ihany-, 
dia tena malaza tsy ihinanana fotsiny daholo aloha hatramin’izao. 
Malaza tsy ihinanan’ny vahoaka no marimarina kokoa. Satria tsy 
maintsy misy « mihinana » foana aoe ! 


FEHINY 


Raha maimaika no ijerena izay voalaza hatramin’izao, dia toa 
tsy fitiavana mpanao politika sy politika ranofotsiny. Ary eo no 
mety handiso hevitra ny maro, kanefa tsy dia izay loatra no nane- 
tsika ny mpanoratra, fa fitia tsy te hanan-dratsy fotsiny ihany. 

Na dia eo aza mantsy ireo milaza fa « leo politika », dia tsorina 
fa ilain'ny Firenena sy ny fampandrosoam-pirenena tokoa ny 
mpanao politika sy ny politika. Indrindra raha mpanao politika sy 
politika mahavaha tsara ny olana eo amin’ny fitantanam-pirenena 
sy ny fampandrosoam-pirenena marina. Fa tsy mpanao politika 
Mampiasa fotsiny ny politika ho amin'ny tombontsoany 
manokana. Satria dia izay tokoa no tsinjo matetika hatramin’izao. 

Marina fa noho ny fivoaran’ny fiarahamonina, dia manomboka 
miditra betsaka eo amin’ny fitantanam-pirenena ara-politika ny 
sehatra ara-toekarena. Koa alaim-panahy ny sasany hihevitra fa 
tsy ilaina intsony ny mpanao politika sy ny politika, fa ny toekarena 
dia ampy hitantanana ny Firenena sy hampandrosoana azy. 

Manodoka izany fisainana izany, indrindra raha tsy manana 
afa-tsy mpanao politika tsy dia havanana loatra izay ny Firenena, 
Satria marina tokoa fa amin'izao fiandohan’ny taonjato faha 21 

izao dia mihanaka manenika ny lafim-piainana rehetra ity resaka 
toekarena ity, ary toa izy irery mihitsy aza no manetsika ny Firenena. 

Saingy samy manana ny sahaniny ny politika sy ny toekarena. 

Ny politika no misahana ny fitantanam-pirenena sy ny fika- 
tsahana ny fampandrosoam-pirenena amin'ny ankapobeny, ary azo 
lazaina, amin’izay lafiny izay, fa toy ny mpanantanteraka fotsiny 
ny toekarena, na dia fanoitra lehibe eo amin'izany fampandrosoam- 
pirenena izany aza izany. 

Ny politika no mamaritra ny tetika fampandrosoam-pirenena 
(ny mpanao politika no manentana sy mampihatra izany...), 
no sady arofanina eo amin’izay mety ho fibiriokan’ny fampan- 
drosoana ara-toekarena, izay matetika tsy mijery ary tsy mikatsaka 
afa-tsy tombontsoa mivaingana ho an'ireo mpandraharaha ara- 
toekarena. 

Ny fampandrosoana ara-toekarena mantsy dia tsy natao 
hijery loatra ny fampandrosoam-pirenena amin’ny lafiny rehetra, 
na dia mandray anjara betsaka amin'izany aza izy, fa matetika ny 
azy dia ny fampandrosoana ny seha-pamokarana isan-karazany 
sy ny orinasa no tena sahaniny. 

Noho izany, mila fampirindrana maty paika io, mba tsy aha- 
tonga ireo mpandray anjara eo amin’ny toekarena (na sehatra 
hafa) samy hanao izay saim-pantany, ka hahatonga ny fampan- 
drosoam-pirenana handeha ila, indrindra raha tsy tomombana 
tsara, ohatra, ny fitsinjaran-karena sy ny fizarana adidy (ara- 
bola...) eo amin’ny Firenena. 

Ary izany fampirindrana izany dia tsy anjaran’ny orinasa na 
ny seha-pamokarana, fa tena anjaran’ny politika ampiharina avy 
amin’ny alalan’ny fahefam-panjakana. 

Koa tsy azo saintsainina izany fitantanam-pirenena tsy misy 
politika sy mpanao politika izany. Saingy politika sy mpanao poli- 
tika mahasahana sy mahafehy tsara izany no ilain’ny Firenena. 

Raha toa tokoa mantsy ka mpanao politika tena « tsy izy », 
sy politika anarany fotsiny, no mitantana ny raharaham-pirenena, 
dia mazava ho azy fa tsy handeha amin’ny laoniny mihitsy ny 
raharaha. Handrorona aza. Satria ny manana andraikitra lehibe 
indrindra eo amin’ny Firenena no tsy mahavita izany. 

Koa tsy dia tsy fitiavana mpanao politika sy politika loatra no 
tiana naseho teo, fa tonga amin’ilay Fahendrena malagasy manao 
hoe : « Ny anongontsongoina ny maty, dia ny fahatahorana ny 
handevim-belona », ary tsy misy afa-tsy izay. 

Sady izao koa : ny ATAO ihany anie no maha mamy na 
mampangidy hoditra, fa tsy ny hosoran-tantely na ny hosoran- 
tsakay akory e ! 

MPANDRAHARAHA 
ARA-TOEKARENA 


Isan’ny tena andrandraina tokoa eo amin'ny fampandrosoam- 
pirenena ny mpandraharaha ara-toekarena, indrindra ny mpan- 
draharaha ara-toekarena teratany. 

Isan’ny fanoitra lehibe amin'izany izy, satria azo iazaina fa 
ivon'ny famokaran-karena, raha fototr'izany kosa ny mpiasa 
mpamokatra sy ny tantsaha. Hery iray afaka mitondra ny lanjany 
eo amin’ny fanapahan-kevitra mikasika ny fiainam-pirenena izy, 
hatramin’ny famaritana ny politika itondrana ny Firenena mihitsy 
izany. 

Noho izany indrindra dia mety atahoran’ny mpanao politika 
ny mpandraharaha ara-toekarena. Nisy fotoana aza niheverana 
mihitsy fa mety mampiongana fitondram-panjakana izany herin’ny 
mpandraharaha izany, satria, any amin’ny firenena hafa any ivelany 
any, dia tena mitranga tokoa izany : matanjaka dia matanjaka ny 
mpandraharaha, ary tena afaka mibaiko ny mpitondra fanjakana 
mihitsy, eo amin’ny asa na fanapahan-kevitra mifandraika amin'ny 
tombontsoany sy ny tombontsoam-pirenena. 

Tsy dia sahala amin’izay loatra ny eto Madagasikara, na dia 
efa nisy tokoa aza fotoana (teo amin'ny Repoblika faharoa no 
tsikaritra kely izany) nananan’ny mpandraharaha lanjany kely teo 
amin’ny fitantanana ny Firenena. Nahoraka tokoa tamin’izany 
ireny fihaonan’ny « mpandraharaha tsy miankina » tamin’ireo 
mpitondra tamin’izany fotoana izany. 

Tsapa teny ihany anefa fa tsy dia ampy hery loatra ny mpan- 
draharaha teratany. Indrindra moa tao ho ao, izay tsy nahitana 
fihetsehana firy, afa-tsy ny fifindran’ny aretin’ny mpanao politika 
tao aminy. Tsy inona izany fa ny fananganana izao karazam- 
pikambanana rehetra izao; ary toy ny mpanao politika dia toa 
izany no heveriny fa fanehoan-kery. 

Kanefa moa, araka ny fijerin’ny mpandinika ety ivelany, dia 
arakaraka ny fahamaroan’ireny fikambanana ireny no mampi- 
hena sy mahakely hery ny mpandraharaha, satria miparitaka izy 
ireo, no sady tsy maintsy mbola misy fifaninanana maha kely aina 

koa eo amin'ny samy fikambanana, fa izay rahateo no antom-pisian’ 
ny fahasamihafana. 

Koa raha sady efa tsy ampy renivola loatra (araka ny filazany 
sy ny filazan’ny mpanao mpanao politika jo...), no mbola tsy 
miray hina koa, dia mazava ho azy fa ho maivana dia maivana 
ny lanjany eo amin’ny fanapahan-kevitra enti-mampandroso ny 
Firenena. 

Noho io, dia somary lalaovin’ny mpanao politika fotsiny ny 
mpandraharaha, ary ny tena loza dia toa dinganina fotsiny izy 
tao ho ao, ka toa ny mpandraharaha vahiny indray no tena 
andrandraina fatratra hanao zavatra eto amin'ny Firenena. Ekena 
fa apetraka hatrany ny hoe « fiaraha-mandraharaha » (« parte- 
nariat ») hampiray ny teratany sy vahiny, kanefa hatramin’izao 
aloha dia tsy hita izay tena vokany, fa toa tsy mampisongadina 
loatra ny mpandraharaha teratany izany. 

Toa misy izany ny fikasana hanome vahana ny mpandraharaha 
vahiny. Fanapahan-kevitra politika io, kanefa tsy dia azo 
omen-tsiny amin'izany avy hatrany ny mpanao politika, fa angamba 
mba misy andraikitry ny mpandraharaha ihany teo amin’ny naha- 
tonga izany. Jereo ange ! 

Ny maha firenena matanjaka ny firenena iray dia noho ny 
toekareny tsara fototra. Ary matoa ny toekarena tsara fototra dia 
satria miorina amin’ny tena FAMOKARANA izany. 

Ny zavamisy eto Madagasikara anefa dia izao : ny anka- 
maroan’ny mpandraharaha teratany sy zanatany matanjaka sy 
malaza dia ny VAROTRA (sy ny « orinasa mampitao ») no 
nanovozany ny heriny, fa tsy ny famokarana velively. 


VAROTRA, izany hoe : 


1.- Fanafarana entam-barotra vitan’ny toekarena any ivelany, 
sy fivarotana izany eto an-toerana ; 

2.- Fanondranana akoram-bokatra -vokatra tsy voahodina-, 
eo amin’ny tsena iraisam-pirenena. 


Ary dia « mamokatra » tokoa izany satria : 
- Mihodina haingana ny vola, ka na kely aza ny tombony 

azo, dia mitambatra haingana, ka matevina ihany 
amin’ny farany ; 

- Tsy mila mpiasa betsaka io, ka tsy maha be adidy ny 
orinasa ; 

- Mora tantanina sady tsy mila tekinolojia lafo loatra io, 
ka tsy dia maha be masonkarena. 


Saingy kelikely ihany no mba anjara entin'izany eo amin’ny 
fampandrosoam-pirenena. 

Kely satria ny tena mahazo tombontsoa amin’ny fanafarana 
entam-barotra avy any ivelany dia ny toekaren’ny Firenena 
anafarana ihany. laraha-mahalala mantsy ny tombontsoa azo 
avy amin’ny fanondranana entam-barotra voahodina mankany 
ivelany, koa ny fanafarana izany dia fandraisan’anjara tsotra izao 
amin’ny fampitomboana ny ambaindain’ny toekarena anafarana. 

Kely ihany koa satria ny tena mahazo tombontsoa amin’ny 
fanondranana akoram-bokatra, dia ny Firenena mividy izany. Tao 
anatin’ny taona vitsivitsy mantsy dia zary varoboba ny akoram- 
bokatra eo amin’ny tsena iraisam-pirenena, raha oharina amin’ny 
vidim-bokatra voahodina. Manome akora sy asa ny orinasa any 
ivelany ihany koa izany, koa dia mbola fandraisan’anjara mavitrika 
amin'ny fanatevenana ny herin’ny toekaren’ny sasany ihany. 
(lo moa dia tsy mifankaiza amin’ny toekaren’ny fanjanahantany 
ihany na dia « fanatontoloana » aza no iantsoana azy indray 
ankehitriny). 

Ny dikan’izany dia tsotra : raha « varotra » no fandraharahana 
mahazo laka eo amin’ny Firenena dia : 

-Tsy maintsy hiadam-pamindra ny fampandrosoana, 
indrindra raha mareforefo sy tsy dia mavitrika loatra ny 
famokarana ; 

- Tsy maintsy hiankin-doha ny toekarena sy ny Firenena 
manontolo, amin’ny ankapobeny, satria dia hiankina amin’ 
ny famarotan’ny avy any ivelany ny entam-barony eto, sy ny 
fividianany ny akoram-bokatra ny ... volon’andro eto an- 
toerana ; 

- Tsy maintsy hitohy ihany ilay toekarena « faha vazaha » - 


- 36- 





S aes 


toekaren'ny fanjanahantany-. Ny maha hafa azy fotsiny 
angaha dia mba efa Malagasy ray Malagasy reny (ao koa 
ny Sinoa sy ny Karana) ireo mpandraharaha mpanafatra 
entana sy mpanondrana akora, fa tsy vazaha fotsiny intsony; 

- Tsy maintsy hisy foana ny olana sy ny disadisa eo amin’ny 
fiarahamonina, satria tsy hahavaha izany ny VAROTRA, 
noho izy tsy mahaforona asa firy, sy tsy mamokatra tombon- 
tsoa ampy enti-manohana sy manosika ny ezaka fampan- 
drosoam-pirenena, fa manimba izay mba famokarana kely 
eto an-toerana indray aza; 

- Tsy maintsy ho mafy orina hatrany ny fikatsahan’ny mpanjifa 
malagasy entam-barotra vita avy any ivelany, ka hanaovany 
tsinontsinona izay mba « vita malagasy », izay tsy afaka 
rahateo mba hanatsara ny vokany satria vitsy mpanohana...; 

- Tsy maintsy hitombo ny fitrosana sy ny fisamboram-bola, 
ary ny fangatahana any ivelany hanentsenana ny banga, 
satria inona tokoa moa no vola ividianana ireo entana nafarana 
ireo raha tsy misambo-bola any ivelany. Ny famokarana ato 
anatiny mantsy efa tsy mandeha loatra, ka tsy mahavokatra 
harena ampy ividianana izany akory... 


Tsy maintsy mba mitady vaha olana enti-miaro seza ihany ny 
mpanao politika, mba handresena ny tsy fisian’asa sy ny 
fahasahiranana ara-toekarena. Ka ny mba hitany hatramin’izao 
aloha, dia io fiandrandrana tsy misy farany ny mpandraharaha 
vahiny io. Satria angaha ny mpandraharaha teratany tsy te hiditra 
loatra amin'izany famokarana izany, na koa tsy ampy enti-mihe- 
tsika ahafahana manao izany. 


Misy fanamarihana kely momba izay voalaza izay alohan’ny 
hanohizana : 


1.- Mba isan’ny mpandraharaha ara-toekarena ihany koa ny 
f ; Fanjakana, satria manana orinasa lehibe amin'izany izy, 
kanefa ny ankamaroan’ireo dia mbola misisika any 

amin’ny varotra, na ny tahaka izany... 


« 97". 


a 


2.- Tsy mahagaga raha misy manamarika ombieny ombieny 
manao hoe : « toa ho lasa mpivarotra daholo ny 
Malagasy ! ». Mitombo tokoa ny mpivarotra, hatramin’ny 
dokany lehibe izany ka hatramin'ny tsenakely, tsy adino 
ireo mpivarotra amoron-dalana... Ny tsy an’asa, ohatra, 
dia tsy mieritreritra izay famokarana any, na dia zanaka 
tantsaha izao aza izy, fa raha mba misy hirika kely hitany 
iny dia ny varotra no ifanotofany. Ny varotra ihany tsinona 
no mba « mandehandeha ratsy » eo, satria io no mba tena 
entanin’ny Fanjakana sy ny mpandraharaha, na teratany 
na vahiny. Koa iza intsony no handany mondron-kery amin’ 
izay famokarana any. 

Misy tokoa anefa, hoy isika, ny antony mitombona mahatonga 

ny mpandraharaha teratany tsy hitodika afa-tsy any amin’ny varotra. 

Voalohany dia sehatra mila renivola misimisy ihany ny 
famokarana, na famokarana inona izay na inona. Kanefa ny 
renivola indrindra no maha ory ny Malagasy amin’ny ankapobeny. 
Eo ihany ny fampisamboram-bola ataon’ny banky, saingy ny 
amin'io dia tsy azo antenaina loatra, noho ny fepetra isan- 
karazany. Tonga hatramin'ny hoe : tsy matoky loatra ny teratany 
ny banky... 

Ny anton’io angamba dia mety hoe : tsy dia hentitra loatra ny 
teratany eo amin’ny fitantanana, ka tsy azo antoka ny fiverenan’ 
ny vola, no sarotra omem-pitokisana. 

Toetsain’ny Malagasy amin'ny ankapobeny mantsy, fa isy 
an'ny mpandraharaha fotsiny, ny « manao izay ahazoana fotsiny 
aloha », fa ny tohiny dia ho hita eo ihany... 

Rehefa tafiditra eo amin'ny fandraharahana moa izay toe- 
tsaina izay dia mivadika fatiantoka goavana ho an’ny mpampin- 
dram-bola... Tsy mampaninona ny banky kosa anefa ny mampin- 
drana raha...varotra no antony indramana, satria voafetra ihany 
amin’io ny antony tsy hahaverenana ny vola, miohatra amin'izay 
mety ho antony eo amin'ny famokarana, izay tena be iakalaka 
tokoa. 

Ny faharoa mety mahatonga ny mpandraharaha tsy hiditra 
amin'ny famokarana koa dia izao : tsy mba eo no ho eo toy ny 

an’ny varotra ny tombony mety ho azo, fa maharitra. Mety maharitra 
aman-taonany mihitsy aza, ka tsy manam-paharetana amin'izany 
ny kelikely renivola, satria mety ho faty ankaranany fotsiny ny 
orinasa, raha ela ioatra vao mody ventiny ny rano nantsakaina. 
Koa aleon’ny mpandraharaha aloha tsy miantsampy amin’ny 
hazo tsy fantatra... 

Fahatelo, mila tekinolojia sy fahaiza-manao manokana sy 
matipaika ny famokarana (mifanaraka amin'ny famokarana tian- 
katao), izay vao mahatafavoaka vokatra afaka hilahatra amin’ny 
hafa ifaninanana, na avy eto an-toerana ihany izany na avy any 
ivelany. Raha tsy manana sy tsy mahafehy ireo dia ho fatiantoka, 
satria ho « voaboka » fotsiny amin'ny hoe « vita gasy » ! 
Na hamokatra aza mantsy kanefa tsy hisy hividy, dia inona fa 
ohatran’ny tsy nanao ihany. 

Momba izay indrindra : mila làlam-barotra voafaritra sy voa- 
omana mialoha ny famokarana. Eo amin’ny fanondranana entam- 
barotra mankany ivelany moa dia somary teritery ihany io, noho 
ny fifaninanana. Efa ela nihetezana ny mpamokatra any, no sady 
efa lasa aloha eo amin'ny fahaiza-manao sy fahaiza-mitantana, 
ka sarotsarotra ny « miady » aminy. 

Eto amin’ny eto an-toerana indray dia iaraha-mahalala ny 
fahefa-mividy tsy mitsaha-mikorosy sy ny toetsaina mbola 
mankamamy ny vita vazaha (sy ny vita sinoa koa tato ho ato)... 
Ka inona tokoa fa tena sarotra ny raharaha ! 

Santionany ihany ireo voalaza ireo, fa mbola mety misy 
antony hafa, toy ny sakantsakana sy teritery ataon’ny Fanjakana 
sy ny mpanao politika, izay mampitaraina matetika ny mpan- 
draharaha. 

Raha ny marina anefa, indrindra raha takarina amin’izay 
voalaza hatreto, dia tombontsoan’ny mpitondra fanjakana mihitsy 
ny fampandehanana tsara ny fandraharahana ara-pamokarana 
an’ny teratany, satria raha mandeha tsara io dia efa voavaha 
Sahady ny androantokon’ny clana eo amin’ny fampandrosoam- 

pirenena. 

Noho izany dia tokony ho andraikitry (adidiny mihitsy aza) ny 
mpanao politika ny manosika an-kitsimpo ny mpandraharaha ter- 

atany, tsy eo amin’ny lafiny ara-panjakana ihany, fa indrindra eo 
amin'ny fitondrana vaha olana mifandraika amin'ireo antony tsy 
idiran’'ny mpandraharaha eo amin'ny sehatry ny famokarana. 

Tsy izay anefa moa no zavamisy amin'izao fotoana izao, 
satria ny mpanao politika indray aza hoy isika no toa misalovana 
sy mijoro ho mpifaninana amin'ny mpandraharaha, ka tsy hita be 
ihany ! 

MIAKIN-DOHA 


Eo amin'ny ezaka ho amin'ny fampandrosoam-pirenena, 
sy ho amin’ny fahaleovantena ara-toekarena, izay tsy maintsy 
mifototra amin'ny famokarana izany, dia somary mialangalana 
ihany ny mpandraharaha ara-toekarena. Tsy vitan’ny hoe mialan- 
galana fa tena manamafy ny fiankinan-doha mihitsy aza ny 
ankamaroan'izy ireo, satria matetika eo amin'ny varotra ataony, 
dia mbola voia samborina any ivelany ihany koa no vola 
ividianany ireo entam-barotra avy any ivelany, ka amidy eto an- 
toerana (tadidintsika angamba ny « SILI »). Mampitombo ny 
trosam-pirenena izany, kanefa -mbola tsindriana ihany- ny 
famokarana hany fomba ahafahana manefa trosa, tsy mandeha ! 

Raha izany no izy, moa ve tsy mampiraika firy ny mpan- 
draharaha ity resaka « fampandrosoam-pirenena » sy « fahale- 
ovantena ara-toekarena » ity ? Satria hita mibaribary fa tena 
miankina betsaka amin’ny fahazoany mizaka tena sy mampanjary 
ny famokarana ilay tena fampandrosoam-pirenena marina. 

Moa ny mpandraharaha ara-toekarena mba tena « mitolona » 
(tsy dia azoazon’ny mpanoratra loatra io voambolana io fa tsy 
mandika ny ezaka amin'ny lafiny rehetra tokony hatao raha te 
hampandroso marina ny Firenena) tokoa, mba tsy hijanonany ho 
mpivarotra ny entam-bazaha sy ny entan-tsinoa eto an-toerana 
fotsiny, sy ho mpanangom-bokatry ny vahiny fotsiny ihany, fa dia 
toy izany mihitsy ny mpanondrana akoram-bokatra mankany 
ivelany... ? 

Somary manjavozavo ihany mantsy ny hevitra sy ny fihetsiky 
ny mpandraharaha teratany eo anatrehan’ny fampandrosoam- 
pirenena. Matetika dia ny fiarovana fotsiny ny tombontsoa efa azy 
no tena imasoany, ka toa tsy mampaninona azy ny miforitra eo 
anatrehan'ny tsy rariny, sy mikimpy eo anoloan’ny tsy marina, 
mba hitandroana izany. 

Eto no ahitana mpandraharaha « misolelaka », araka ny 
fitenin-jatovo, amin’ny mpanao politika, ary fantatry ny mpanao 
politika rahateo koa io toe-javatra io, ka dia araraotiny. 

Raha ny tokony ho izy anefa dia ny mpanao politika indrindra 

no tokony hanambitamby ny mpandraharaha, na dia ny faha- 
lalana fotsiny aza fa ny « mpanao politika mandalo », fa ny 
« mpandraharaha kosa mitoetra ». 

Tafiditra ho isan’ny fahaizana manokan’ny mpandraheraha 
malagasy koa ve ny fahaizana « milomano » ? Izany hoe « izay 
tonga eo (eo amin’ny fitondrana) dia hipaohan-tsatroka avokoa ». 
« Izay mahery ihany no anay ! », hoy Ramalagasy izay. 

Fisainana mitory tsy fahampian-kery sy tsy fananana hazon- 
damosina, kanefa koa fisainana mampidoaka ny tsy fananana 
hambo loatra, sy ny tsy finiavana mba handeha lavitra, sy hahavita 
zavatra tena misongadina eto amin'ny Firenena, eo amin'ny 
sehatry ny fandraharahana ny toy izany. 

« Mitolona » tokoa ny mpandraharaha matoa mivondrona 
ao anatin’ireny fikambanana isan-karazany ireny, saingy mba 
inona tokoa moa no tena vokatra azo tsapain-tanana, naterak’ 
ireny fikambanana ireny hatramin'izay nisiany ? Nahatsangana 
orinasa itambarambe ve izy ireny, fa izay moa ny an’ny olona no 
tena mampivondrona ? Nahavita namaky lay lalam-barotra 
vaovao ve, fa izay moa ny an’ny olona tsy ampy hery, nefa te 
hanao zavatra, no tena imasoana ? 

Sa dia karazana sendika enti-miaro ny efa ananana sy mitaky 
tomboritsoa vaovao fotsiny... ? 

Tsy dia hita loatra ety ivelany mantsy ny tena vokatsoa azo 
| avy aminiizy ireny, fa ny hany mba tazana dia ireny famoahana 
| fanambarana manohitra na manohana fanapahan-kevitra raisin’ 
ny mpanao politika ireny, ka miova tsy antoko politika « latsaka 
fahefany » ihany koa, satria toa mitady ho be ady hevitra sy karajia, 
manampy trotraka ny efa ataon’ny mpanao politika. 

Tsy maintsy manao ireny anefa ny mpandraharaha, satria 
mbola ny mpanao politika aloha hatramin’izao no tompon’ny teny 
farany, na dia eo amin’ny sehatry ny fandraharahana aza (misy 
aza eo amin’ity lafiny ity dia lasa karazana « mpiasa »n’ny 
mpanao politika ny mpandraharaha, satria vola voaangon’ny 
mpanao politika avy amin’ny fampiasany ny fahefany no ampia- 
sainy sy tantaniny... Tsy mahagaga raha samy nanana ny 
« Mpandraharahany » ny fitondrana nifanesy). 

Koa izay tsy afaka mitazona ny toerany (satria mba miaro ny 
toerany koa ny mpandraharaha), dia tsy maintsy miankina 
amin'ny hery sy ny fahefan’ny manana izany, na dia tsy tena 
sitrapony aza ny hanao izany. Lalam-piainana io... 

Ndeha ary hatao hoe mba manana sitrapo tsara ihany ny 
mpandraharaha teratany handray anjara amin'ny fampan- 
drosoana ny Firenena (nahoana moa izy no tsy hanana izany... ?), 
saingy, eo amin'ny lafiny iray, « ny tany mena tsy mirehitra », 
hoy ny Fahendrena ; ary eo amin'ny lafiny hafa : manimba ny 
risipony, mampihantona ny fahasahiany ny zava-mitranga sy 
ny fomba itantanana ny Firenena. 

Na manana finiavana « hihetsika » aza anefa izy, rehefa 
fatoran’ny fahefana matanjaka noho izy, akory hatao ? 

Koa inona izany no azo antenaina eo amin’ity lafiny ity ? 

Raha ny famoronana asa fotsiny, ohatra, dia mampieritreritra 
ny fipetraky ny toejavatra. Ny Fanjakana tsy mahaforona asa firy, 
ary na mahaforona aza dia asa tsy mamokatra, satria asan- 
tsatsimenitra fotsiny. Ny mpandraharaha teratany koa tsy mahavita 
izany fa ny mandroaka mpiasa aza no ataony rehefa mitam- 
besatra mafy loatra iny ny fahasahiranana ara-toekarena. 

Inona izany fa dia toa tsy misy afa-tsy ny ... mpandraharaha 
vahiny tokoa sisa fanantenana, fa toa tapi-dalan-kaleha izato 
izy... | Ny mpanambola vahiny koa anefa toa malaindaina, 
satria toa tsy dia mbola matotra loatra amin'ny hiavian'izy ireo 
angaha ny Malagasy, no sady mbola tsy dia mipetraka loatra ny 
fifampitokisana... Ka volany ve halefany amin'izany ... ? 


Efa nasian-teny ihany ny amin’ny fikambanana mampivon- 
drona ka mba marihina ihany ny toy itony. 

Rehefa mba miresaka ny momba ireo « zanatany » (Karana 
sy Sinoa monina eto Madagasikara efa ela) ny Malagasy, 
dia mitsiriritra ery izy manamarika hoe : « mahay mifamelona 
rizareo ireo | », mahay mifanampy ! Ary izany angamba no 
isan’ny anton‘ny fahombiazany, eo amin'izay ataony. 

Asa aloha na manao ahoana ny endrik’izany « mahay 
mifamelona » eo amin'ny fandraharahana izany, fa ny tian’ny 

Malagasy holazaina angamba dia ny hoe : « ...fa ny Malagasy 
kosa dia tsy mba mahay mifamelona, fa mifamingana sy 
mifanapotika aza no tena manavanana azy ! >. 

Ary izay, araka ny fanazavan-dRamalagasy ihany io, no 
mahatonga ity tany ity « tsy ho tafarina » mihitsy hatramin’izao. 

Dia ho marina ve izany ? Dia « ory hava-manana tokoa ve 
ny Malagasy » ? 

Sarotra inoana ihany, na dia fantatra aza fa misy tokoa 
mpandraharaha malagasy malaindaina izay raha hifanao rahara- 
ha aminà Malagasy. Aleony mifampiraharaha tsotra izao amin’ny 
vahiny. 

Na dia eo tokoa aza mantsy ny fanirinana tè « hifamelona », 
dia tena misy Malagasy sasany tsy azo itokisana mihitsy : « Be 
vinany ! », hoy ny fitenin-jatovo. Mahafaoka zavatra betsaka 
izany, toy ny soloky, ny fivadiham-pitokisana, ny fitiavan-kely, 
sy ny sisa... 

Koa aleo ihany mifampiraharaha amin’ny vahiny, izay matetika 
maontina sy matotra kokoa eo amin'ny fanaovan-draharaha, 
ka tsy atahorana hamadika loatra. Na dia fantatra izao aza fa ho 
lasan’ny olona indray ny tombontsoa tokony ho an’ny Malagasy. 
Ka tsy afaka hamono tena amin’ny hadalan’ny sasany tsinona |!!! 

Na izany, na tsy izany, raha marina fa isan’ny antony 
ahazoana fahombiazana io fahaizana « mifamelona » io, ary 
anefa fantatry ny Malagasy tsara fa tsy mba manao izany izy 
hatramin’izao, dia toa midika izany fa tsy mitady izany fahom- 
biazana izany izy, satria tsy mba « mifamelona », fa be resaka 
fotsiny... 

Tsetsatsetsa tsy aritra ihany iny ! Fa raha ny momba ny 
mpandraharaha teratany, dia izao no azo amaranana azy. 

Ho sarotra dia sarotra tokoa ny lalana mankany amin’ny fam- 
pandrosoam-pirenena marina sy mankany amin’ny fahaleovantena 
ara-toekarena, satria tsy dia sahy miroboka loatra eo amin’ny 
sehatra be lakalaka toy ny famokarana ireo mpandraharaha 
teratany. Izy ireo anefa no azo lazaina fa kitro ifaharana tsy azo 
dikaina eo amin’ny famadihana, eto an-toerana ihany, ny harena 
voajanahary, ho tena harena hampitombo tanjaka ny Firenena. 

Tsy sahy miroboka... Ary tsy ifanomezan-tsiny izany, satria 
mbola maro loatra ny zavatra tsy voafehiny eo amin’io sehatra io, 
ankoatra ireo sakantsakana isan-karazany ivelan’ny fandraharahana. 
Omen-tsiny ihany anefa, satria toa tsy dia tsapa loatra, hatreto 
aloha, izay mba finiavana marina hiala amin’ny lalan-dririnina. 
Hany ka toa mandray anjara amin'ny fanamafisana ny rafi- 
toekarena mampiankin-doha hatrany ny Firenena. 

Tena tsy manan-tsafidy tokoa ve ? 

NY AVARAPIANARANA 


« VATO NASONDROTRY NY TANY » ! izany no fandokafan’ 
ny vahoaka ny avarapianarana (« havanam-pianarana »... ?) 
hatramin'izay. Ary tsy hoe fandokafana fe fandokafana fotsiny 
inany, fa rehefa manonona izany ny vahoaka dia manako ao 
anatiniizany ny « fanantenana ». 

Fanantenana fa manana « raiamandreny ara-tsaina » (na 
dia zanaka aman-taona aza ny ankamaroan’ny avarapianarana) 
hanoro sy hitantana, hitondra amin’ny lalan’ny fandrosoana marina. 
Satria dia miandrandra zavatra betsaka avy amin'ireo lazainy fa 
vato nasondrotry ny tany ireo tokoa ny vahoaka. Nametrahany ny 
fitokisany ireo. Mahatakatra ny tsy takany ! Sady ny fisainam- 
bahoaka koa manamafy hatrany fa tsy mety izany « jamba mifampi- 
tantana » izany, ary « izay adala rahateo koa no toa an-drainy » ! 

Koa isan’ny tena imatesan’ny vahoaka amin’ny ankapobeny, 
araka izany, ny fampianaran-janaka. Nosokajiana ho isan’ny 
fandrosoana rahateo koa moa izany, koa dia nilofosana sy 
nandania-mondron-kery hatraiza hatraiza ny fananganana sekoly, 
« toeram-pamokarana avarapianarana ». Hatramin’ny tanana 
faran’izay madinika dia manana ny azy, na dia tsy zarizary aza 
izany matetika. 

Eo amin’ny sehatra iraisam-pirenena indray, dia manana 
ny lazany manokana ny avarapianarana malagasy. Ananan’i 
Madagasikara avokoa mantsy izao avarapianarana avo lenta eo 
amin'ny sehatra maro isan-karazany izao, ary ahitana azy ireny 
avokoa na aiza na aiza, hatrany Eoropa, Amerika, Azia... 
Ny atsy Afrika tsy lazaina intsony, fa voampanga ho manao 
« tsindry aloka » ara-tsaina sy ara-pahalalàna indray aza ny 
avara-pianarana malagasy monina any. 

Ny amin'io lafiny io izany dia tokony tsy hanana olana loatra i 
Madagasikara, satria raha manam-pahaizana no resahana dia : 
manana izy ! l 

Saingy... Dia mbola miverina eto koa ny « saingy », izay 
tena mamikotra tokoa eo amin'ny fombam-pitenena sy ny 
fiainan’ny Malagasy. 

= Voalohany, araka izay voalaza teo, dia miparitaka eran’izao 

tontolo izao ny avarapianarana malagasy, ary azo heverina fa 

maro amin’izy ireny no tena avo lenta tokoa. Ny ankamaroan’izy 
ireny dia tsy mieritreritra ny hiverina an-tanindrazana, noho ny 
antony samihafa. Ireto misy vitsivitsy : 

1.- Tsy mifanaraka amin’ny fahaizany sy ny haavo lentany 
ny zavatra atao sy misy eto amin'ny Firenena, ka tsy 
ahafahany mivelatra sy mampiasa ny tena fahaizany. 
Lasa lavitra loatra izany ny fahaizany raha miohatra 
amin’ny fivoaran’ny Firenena, koa tsy misy risipo izy 
raha ampiasaina amin'ny asa tsy mifanaraka velively 
amin'izany. 

= 2.- Tsy misy asa azony atao eto amin’ny Firenena. Ka ireo 
nitsapatsapa mba niverina nody dia tsy tamàna, fa toa 
nanatevin-daharana ny tsy an’asa eto an-toerana 
fotsiny. i 

3.- Toraka izany koa ny valin-kasasarana, izay tena 
ambany tokoa raha oharina amin’izay mety horaisiny 
any ivelany. Tsy mifanaraka amin’izay endri-piainana 
heveriny fa mety aminy sy mendrika azy, ary efa 
nahazatra azy tany ivelany tany. 

4.- Eo koa ny resaka « politika » izay mitambesatra sy 
mibahana loatra, tsy eo amin’ny sehatra ara-toekarena 
ihany, fa eo amin’ny sehatra ara-pahaizana amam- 
pahalalana ihany koa. Tsy vitan’ny mampihen-danja 
ny fahaizana ny politika, fa mbola mandany andro 
azy koa, amin-javatra tsy dia mamokatra loatra... 
Mahatsiaro ho « voatsindry » noho izany ny tena 
manam-pahaizana, ka aleony manaja tena... 


Mbola misy antony hafa fa ireo aloha no tena asongadin’ 
) avarapianarana ho antony mahatonga azy ireo tsy hamonjy 
lana, na dia misy amin’izy ireo ihany aza mba te hitodi-doha. 

Samy manana ny fisainany sy ny feon’ny fieritreretany, ka tsy 
ezan-tsiny izany. Nefa na izany aza dia tsy maintsy mba 
hina ihany fa misy tokoa ny avarapianarana tsy vonona 

handray anjara mihitsy amin’ny fampandrosoam-pirenena, na dia 
azo heverina aza fa mety hahatondra anjara biriky goavana 
amin'izany izy. Tsy vonona handray anjara amin’ny adin’akoho- 
lahy eto an-toerana izy, fa aleony mandray anjara amin'ny 
adin’‘ombalahy any an-tanin’olona, fa izay no fantany fa maha 
metimety kokoa ny fiainany. 

Misy indray mba vonona ihany fa ny Firenena no4sy vonona 
handray azy, noho ny politika tsy miteraka fahombiazana firy 
ampiharina eo amin’ny Firenena. Ka inona no azony atao amin’ 
izany ? 

Mety tsy fidiny tokoa mantsy ny « harivariva an-tanin’olona », 
saingy mba mafy ihany koa ny nandany vola aman-karena sy 
fotoana lava nianarana, kanefa tsy ho afaka hamelon-tena akory 
avy eo. 

Tokony hamorona asa ? Tsy ny rehetra no ahavita izany, 
ary iaraha-mahalala fa tsy zava-mora rahateo izany. Mora am- 
pitenenana angamba, satria raha izay fotoana nampirisihana ny 
tanora hamorona asa ho an’ny tenany izay, dia efa tokony ho 
rakotra orinasa madinika i Madagasikara. Nefa moa na ny 
mpandraharaha za-draharaha aza sahirana ihany amin’ity lafiny 
ity, ka maika raha izay tanora tsy mbola ampy traikefa momba 
izany... 


Toy izao ny « saingy » faharoa : 

Na dia maro aza ireo avarapianarana niondrana any ivelany, 
dia mbola betsaka ihany ireo eto an-toerana. Raha tsy izany dia 
ho asa fotsiny, satria rehefa ny vato nasondrotry ny tany no lasa 
vokatra fanondrana avokoa, inona fa tsy tany lemaka dobon- 
drano no ho sisa tavela... 

Koa ireo eto an-toerana ireo izany no... vato namelan-kafatra. 
Ka mba ahoana ary ny aminiilay « hafatra » ? 

Tsorina avy hatrany aloha fa ny ankamaroan’ny avara- 
pianarana malagasy monina eto Madagasikara, dia azo lazaina fa 
mba manana sitrapo tsara ihany. Azo lazaina fa mba mitondra 
izay zakany ihany eo amin’ny fampandrosoam-pirenena. 

Ny madilana kely angaha dia izao : sahala amin’ny mpandra- 

iraha, dia somary kelikely « hery » ihany koa izy eo amin'izany 
mpandrosoam-pirenena izany. Amin'ny maha avarapianarana 
ry moa, io heriny io dia mitoetra eo amin’ny ara-tsaina, eo amin’ 
'fahaizana amam-pahalalana. Koa raha azo inoana tsy am- 
aambahambana fa mahay sy avo lenta izy eo amin’ny sehatra 
anarany, dia tsy hita loatra ny fiantraikan’izany eo amin’ny 
mpandrosoam-pirenena. Ary izay no ilazana hoe : kelikely hery 


Amin'ny maha vato nasondrotry ny tany andrandraina sy 
enain’ny vahoaka azy, dia andrasana tokoa izay mba fanadio- 
n-tsaina entiny, ka hampisava ny fahasahiranan-tsain’ny 
10aka eo anatrehan’ny ady hevitra (politika indrindra indrindra), 
y tsy fantatra intsony na hitondra mankaiza, na hitondra inona... 
o amin'ny fiarahamonin’ny Firenena mantsy, dia anjaran’ny 
fapianarana, adidiny mihitsy aza, ny manampy ny saram- 
bahoaka hahay manavaka ara-pisainana ny vary amin’ny 
arifary, indrindra eo amin’ny fotoan’ny ady hevitra misafotofoto. 
ha tsy mandray adidy amin'izany izy dia maika koa 
fotofoto ny raharaha, satria samy hamokatra « hevitra » 
«oa izao sokajim-bahoaka rehetra izao. Mety tsy ahafehy 
a ny fahaizana amam-pahalalàna ilaina anefa ireny sokajim- 
aka ireny, ka dia hitompo teny fantatra fotsiny; mety hiaro 
evi-diso » araka izay tratry ny sainy mihitsy aza, ka tsy ho azo 
dina amin'izany, fa « izay no mba heviny ». Demokrasia 
teo koa moa no iainana... 
alan-tsiny ihany raha somary manivaiva ny antsoina eto hoe 
Kajim-bahoaka ». Ny tiana hambara dia izao : tsy izay 
Vitra » avoaka sy mivoaka rehetra akory (na dia « hevi- 
aka » aza no iantsoan’ny sasany izany) dia ho marina avy 
iny, tsy iadian-kevitra ! 
šatria ny « hevitra », indrindra raha kasain-kampiharina eo 
iny fitantanam-pirenena izany, havadika ho fampandrosoam- 
ena marina, dia tsy maintsy ampifanatrehana amin’ny tena 
zana amam-pahalalana aloha. Ny fahaizana amam-paha- 

lalana ihany no manana fitaovana ampy ahafaha-mitsara ny 
« hevitra », sy afaka mahatsapa na mety hahomby na tsia tokoa 
izany, rehefa ampifanatrehana amin’ny zavamisy sy ampiharina 
eo amin’ny fiainana andavanandro. 

Raha tsy manao izany mantsy ny fahaizana amam-pahalalana 
dia mazava ho azy fa hirotsaka an-tsehatra avy hatrany ny 
« hevitra », ka dia hanao « soro-baton’ilay jamba » lava izao 
ny Firenena, isaky ny voadona foana vao hivily lalana, dia 
hihodinkodina eo, tsy handroso sy tsy ho lasan-davitra mihitsy. 

Sanatria tsy fanaovana tsinontsinona ny manan-kevitra akory 
izany. Ny fisian’ny hevitra maro mantsy dia manamporofo fa 
mbola mba mieritreritra ny Fireneny ihany ny Malagasy, matoa 
« mitady hevitra » sy mamoaka izany. Tokony ho tsapa anefa fa 
mora ny « mahita hevitra », saingy ny mamadika izany ho tena 
fahombiazana no raharaha hafa. 


MIHEN-DANJA 


Marina aloha fa ninena tokoa ny hasin’ny fahaizana amam- 
pahalalana tao anatin‘izay taona vitsivitsy izay. Nihen-danja toa 
izany koa ny avarapianarana sy ny maha avarapianarana. Isan’ 
ny voadona mafy :nantsy izany tao anatin’izao fahasahiranana 
diavin'ny Firenena izao. Nandany ron-doha sy vola aman-karena 
nandritra ny am-polon-taonany maro, kanefa dia tsy an’asa toy ny 
rehetra ihany avy eo. Na miasa koa aza anefa, toa tsy tafavoaka 
noho ny mpijirika samihafa, zara raha nandia varavaran-tsekoly.. 

Ny avarapianarana rahateo koa, vokatr’izany « fahantrana » 
mianjady aminy izany, sy ny tondro molotry ny fiarahamonina, 
dia toa lasa miraviravy tanana ihany. Na dia tena tompon'n 
fahaizana amam-pahalalana aza, dia mba lasa koa nanatevin 
daharana ny mpijirika (any no misy ny vola...) ny sasan) 
na mirotsaka tsotra izao eo amin’ny sehatra politika (maro if 
avarapianarana mpampianatra-mpikaroka eny amin’ny ambar 
tonga ambony no efa lasa mpanao politika...) ny hafa ! 

Tsy misy maha ratsy ny firotsahan’ny avarapianarana 

imin’ny sehatry ny politika. Tokony ahatsara zavatra izany. 
fokony...fotsiny anefa, satria ny mahalasa eritreritra dia izao : 
: e mirotsaka mivantana eo amin'ny fitantanam-pirenena izany ny 
ihaizana amam-pahalalàna, kanefa toa tsy hita ihany izay eo. 
aika koa aza miha mikatso ny raharaha... 
Mety ho lasa « hevitra », toy ny hevitra tsotra rehetra fotsiny 
ngamba ny fahaizana amam-pahalalàna, rehefa mirotsaka 
Fantana amin'izany. Na koa mety tsy voatanan’ny avara- 
inarana intsony ny fahaizana amam-pahalalana maha avara- 
arana azy rehefa mivadika ho mpanao politika izy, satria hafa 
lombontsoa arovana eto, nanjary hafa koa ny fampiasana ilay 
laizana amam-pahalalana... ? 
Fa raha natao hanadihady sy handanjalanja izany, natao 
hiandany afa-tsy amin’ny tena fahombiazana sy ny tena 
lamarinana, dia toa lasa fitaovan’ny politika fotsiny sisa, ka zary 
lamarina izay tsy tokony amarinina akory. Ary ny loza dia 
avita manasohaso ny tsy fahombiazana hanjary hanana 
fahombiazana aza matetika. Dia inona fa tsy fitadiavana 
in’ny tenany manokana very izany no tena nahamay ny 
anarana tafiditra amin'izany, raha izany ! 
Isy izay ihany : isan’ny adidy andrasan’ny vahoaka aminy 
ny filazana ny tsy mety, amin’ny saina tsy miangatra, 
lafahana manitsy ny dian’ny Firenena, satria raha misy ny 
1l0€ « solombavambahoaka », ny avarapianarana kosa no 
A Sy MASOn'ny vahoaka, mahita ny akaiky sy ny lavitra, ny 
a Sy ny tsy ahariary. 
ja Mangina anefa ny avarapianarana. Ny hany mba miteny 
3 efa nivadika ho mpanao politika. Ny an'ireo anefa dia izay 
atao mety no mety. Fa ny an’ny tsy tratran’ny politika kosa 
a, « tsy anjarany izany, fa ny azy dia ny fahalalana madio 
Wangarana ihany », na, mahatsiaro tsy dia omen-kasina 
zy ka dia mimpirina manaja tena . 

rehefa ny avarapianarana mahalala ny tsy takatry ny 
Sarambabeny no mialangalana, iza indray no antenaina 
zany ? Ny « avarapianarana vahiny » koa ve ? 

Tsy dia mamokatra fahalalana tena malagasy loatra ny avara- 
pianarana malagasy. Fahalalana izay mety hanosika bebe kokoa 
ny fampandrosoam-pirenena. Ary izany indrindra angamba no 
mahatonga azy tsy dia omen-daka be loatra eo amin’ny fiainam- 
pirenena, ankoatra izay efa voalaza tetsy aloha. 

Jereo anefa ! Raha nanorina ny Fanjakany teto ny 
Fanjanahantany, tsy nahita fahombiazana izany (fahombiazana 
amin’ny maha fanjanahantany azy...) raha tsy nifototra sy naorina 
teo amin’ny asan’ny avarapianarana mpanjanaka. 

Namokatra fahalalana tsy hita noanoa tokoa ireo avara- 
pianarana ireo tamin’izany, ary mbola ampiasaina aza izany 
hatramin'izao, satria ny ankamaroan’ny zava-boarakitra sy vita 
boky mikasika an’i Madagasikara sy ny « fahalalana malagasy », 
dia izay vokatra tamin’izany fotoana izany ihany. 

Na dia fohy aza mantsy ny fotoana nipetrahan’ny avara- 
pianarana mpanjanaka iray teto, dia nahafahany nanao fanadiha- 
diana sy fandalinana amin'ny lafiny rehetra, mikasika zavatra 
maro izany, ary ny fahalalana naterak’ireny no isan’ny tena 
« nampandroso » ny fanjanahantany. 

Azo lazaina fa fahalalàna tena malagasy ihany ireny, satria 
notakarina avy amin'ny zavamisy malagasy. Saingy natao tamin’ 
ny fomba fijerin’'ny mpanjanaka, nifanaraka tamin'izay nokendren’ | 
ny fanjanahantany. 

Amin’izao fotoana izao, moa mba misy va fahalalana tena 
malagasy, notakarina avy amin'ny zavamisy malagasy, avy amin 
ny fomba fijerin’ny avarapianarana tena malagasy, ary mifanaraka 
amin'izay kendren’ny fampandrosoam-pirenena ? 

Fahalalàna izay hany afaka hanosika bebe kokoa ny fampan 
drosoana an'i Madagasikara ? Sa dia variana fotsiny amin’ 
ireo « hevi-dehibe » nolovana tamin’ny avarapianarana vahiny 
sy ny rafi-pitondrana vahiny (toy ny sosialisma, ny demokrasia 
ny liberalisma... izay tsy lavina fa mety ho hevi-dehibe soatoavin 
itambaran'ny fi araha- mihiran’izao tontolo izao, kanefa tsy mandi 5 
tantareka sy ara-bakinteny ny zavamisy malagasy), sy varian 

nifandafatra amin’ireny fotsiny ka tsy mahita izay ambany 
aso... ? 

Hatramin’izao mantsy dia tsy mbola nisy mihitsy, na dia andrana 
a, izany fampandrosoam-pirenena MIZAKA TENA izany, miainga 
ain’ny fahaizana amam-pahalalana tena malagasy, na tena 
rikanina (efa natao teto ihany ny fanagasiana saingy tsy nahazo 
tra ny tena votoatin-javatra io fa nisafosafo fotsiny ihany...) 
_Tsetsatsetsa tsy aritra kely ! Mahakasika indrindra ilay sehatra 
kanina voalaza teo. Inona no mitranga rehefa tsy mahavokatra 
drim-pampandrosoana tena izy sy mifanaraka amin’ny zava- 
sy eo amin'ny fireneny avy ny avarapianarana ? 

_- Niara-nomena fahaleovantena ara-politika ny ankamaroan’ 
-Ny tany afrikanina tamin'ny taona 1960, dia samy nampika- 
_ftsahana « fandrosoana » tao anatin'ny nantsoina tamin’ 
_ izany hoe « fanjanahantany ankolaka » (neokolonialisma). 
-Folo taona taty aoriana dia samy rafitra nanao fanonganam- 
panjakana miaramila. Natohy tamin'io ny vanim-potoana 
« revolisionera », nandalàna ny sosialisma. 

Rehefa tsy nahomby izany dia « nampianarina » sy 
nampanaovina « demokrasia » indray. 


reo dingana rehetra ireo dia samy nodokafana avokoa, 
Olazaina fa « tolom-bahoaka » no nametraka azy, na dia toa 
Adrika « baiko » avy any ivelany hatrany aza no fijery azy... 
asa indray izay ho baiko manaraka, na ho « isma » inona, 
ð « isma » ahoana, rehefa vita ny anjaran’ny demokrasia, 
tSapa aloha dia toa tsy nisy nahitana fahombiazana hatramin’ 
zay « lamaody » rehetra nasaina narahina, indrindra teo 
y firenena afrikanina, zanatany frantsay teo aloha. 

3y Nahitam-pahombiazana, fa maika koa aza nampiko- 
Sy nampivahavaha ny « maha izy azy »m-pirenena. 
y mbola nampahazo aina mihitsy ireo firenena nam- 
izany. 

SY andanin’izay anefa, ny any amin’ny tany tena mandroso 
nana fandrosoana antonontonony dia hita mibaribary fa toa 
anany fahaizana amam-pahalalana mizaka tena, ka tena 

ampiharina tokoa, no nahitan-drizareo fahombiazana, na dia teo 
amin’ny ara-toekarena aza, fa indrindra teo amin’ny fampan- 
drosoam-pirenena amin’ny ankapobeny. 

Tsy ampy ny miresaka toekarena sy harena mivaingana izao 
fotsiny. Tsy hitondra fahombiazana mankaiza mihitsy, raha ireo 
fotsiny no tena imasoan’ny Firenena. Satria efa misangiditra loatra 
ny fatopatotra ara-toekarena, eo amin’ny sehatra iraisam-pirenena, 
ka tsy ho voafehin’ny tany toa an'i Madagasikara mihitsy izany, 
raha ireo fotsiny no heverina fa mety hampahaleotena tanteraka 
sy hampandroso marina ny Firenena. 

Alaim-panahy ihany mantsy ny mpitondra tsy hihevitra afa- 
tsy resaka toekarena, satria io lafiny io no tena maha ory ny 
Firenena, sy mampihozongozona haingana ny seza, kanefa vaha 
olana maimaika fotsiny izany, fa tsy hitondra ilay fampandrosoana 
maharitra. 

Ny marina dia tsy maintsy hiankin-doha foana ny Firenena, 
raha tsy maharafitra endrim-pampandrosoana miainga avy 
amin’ny fahaizana amam-pahalalana tena malagasy, sy maharitra 
(fa tsy avy amin’'irony « fikaonan-doham-pirenena » maimaika 
loatra, izay torapo no androantokony, fa tsy fahaizana amam- 
pahalalàna tena voadinika lalina...). 

Izany anefa tsy manakana ny « fanararaotana » ny zava- 
misy eo amin’ny sehatra iraisam-pirenena (raha tsy mifanohitra 
amin’ny endri-pampandrosoana napetraka ho an’ny Firenena), 
satria betsaka tokoa ny tombontsoa mety ary tokony ho azon’ny 
Firenena avy amin’io. 

Mety ho resaka manidintsidina no andraisana izay voalaza, 
kanefa mba diniho izay ataon’ny olona, sy ny zava-mitranga 
any an-tanin’olona : ny fanajan’ny Eropeana na ny Aziatika 
(ny Japoney ohatra, na ny Indiana...) ny nenti-paharazany sy ny 
maha izy azy, ao anatin’ny fandrosoana haingam-pandeha tokoa, 
ny fanindraindrany ny manampahaizany sy ny avarapianarany 
amin'ny alalan’ny loka maro tsy voatanisa ho an’izay tena mendrika, 
ny fanomezana valin-kasasarana ambony indrindra ho an'ny 
avarapianarana avo lenta (ambony noho ny an'ireo minisitra sy ny 
sisa...), mba tsy ahatonga azy ireo hiroaroa saina fa hifantoka 

teraka amin’izay andrasana aminy... Dia ireo zavatra rehetra 
mba nibaikon’ny tany ivelany antsika, kanefa dia hita izao fa 
itany fahombiazana ! 

Mila fandinihana ny mikasika ireny, fa tsy hoe « alain-tahaka 
fahantany » fotsiny indray akory ! Ny fomba fampivelarana ny 
naha izy azy »n’ny tena eo amin’ny lafim-piainana rehetra sy 
anatin’'ilay fandrosoana haingam-pandeha ihany no faka tahaka. 
mijanona hatreo ! Fa ny « maha izy azy » dia samy manana 
ry, mazava ho azy ! 

Fa raha tsy miezaka aminiizay lafiny izay ny Malagasy, raha 
mena ny toerana sahaza azy eo amin’ny fisainana sy ny 
m-pirenena ny avarapianarana, raha mbola mialangalana, 
| mahatsiaro ho voailika sy voampempo ny avarapianarana 
jasy, raha tsy tafavoakan’ny avarapianarana malagasy ny 
4 ana tena malagasy, haninteraka ny fampandrosoana 
AZOAN’NY MALAGASY AINA, satria mifanaraka amin’ny 
| izy azy.. dia resaka handany taonjato fotsiny ny sisa. 
y ho tafarina eto mihitsy isika mianakavy ! 

NY RAIAMANDRENY 


Hiresaka momba ny Raiamandreny, /olohavina an-tampon’ny 
a, ka sadaikatra ihany. Tsy nipoitra tamin’ny vato aman-kazo 
Atsy, fa matoa velona miriaria dia noho ny raiamandreny, /oha- 
0 nipoirana. Koa ialan-tsiny mialoha izay holazaina manaraka, 
a toa ka mety hanafintohina ireo masoandro amam-bolana. 

Ny raiamandreny no azo heverina fa mpitantana voalohany 
amin'ny Firenena : mpitantana ny fianakaviana izy. Tsy zava- 
a izany, indrindra amin'izao fotoana izao. Izy ihany koa no azo 
bara fa herin’ny toekarem-pirenena voalohany : mpitantana 
y mpamokatra harena izy amin'izany, adidy lehibe sy sarotra 
ja io. Izy rahateo koa anefa no maha Firenena ny Firenena : 
nny ankehitriny dia izy no olom- -pirenena voalohany, mbola 
ihany koa anefa no manefy ny tanora, ny zanaka, izay diso 
atra loatra, fa tena hoavin’ny Firenena ! 

Koa rariny raha omena toerana manokana eo amin'izao 
dinika izao ny raiamandreny, fa lehibe tokoa ny andraikiny, 
sy ambakan’izany ny andrasana aminy. 

\zo lazaina ho ny fikatsahana ny fampandrosoam-pirenena 
na no resaka lehibe indrindra natao hatramin’izao, koa manana 
isana amin'izany, manana andraikitra amin'izany ve ny 
Nandreny ? 

sy maintsy ho « eny » no valin'izany fanontaniana izany ! 
Jy rehefa miady hevitra na manao zavatra mikasika ny 
Jandrosoam- -pirenena, dia toa adino ny raiamandreny, 
iny maha raiamandreny azy. Satria toa tsy misy idirany 
a ny raharaha, indrindra ho an’ny fijery ankapobeny. 

raha ny famaritana tsotsotra nomena tetsy aloha, 
azava ho azy fa tena ivon’izany fampandrosoam-pirenena 
in-kotanterahina izany ny raiamandreny. 


Vanoana ary ? 

Mpitantana ny fianakaviana izy, hoy isika. Izany hoe, izy no 
‘Mitondra ny fianakaviana manontolo eo amin'ny lafiny 
rehetra, tompon’ny fanapahan-kevitra eo amin’ny fikatsahana 

izay heverina fa soa sy tsara, mba hahatomombana izay 
kendrena ho an'ny fianakaviana. « Ny hazo no vanon-ko 
lakana, hoy ny Fahendrena, ny tany naniriany no tsara ». 
Ny fianakaviana no miadam-pinaritra sy tsara fototra, dia 
nahavita ny adidiny antsakany sy andavany ny raiaman- 
dreny. 

- Mpitantana sady mpamokatra harena koa izy. Mifameno 
amin'ny teo ihany, fa manindry kely aty amin’ny lafiny ara- 
toekarena fotsiny, ara-pivelomana. Raha ny eo amin’io lafiny 
io, ny mpahay toekarena no tena mahalala ny anjara entin’ 
ny toekarem-pianakaviana eo amin'ny toekarem-pirenena. 
Fa ny amehezana azy fotsiny dia izao : rehefa tsy zarizary 
ny fiainana ara-toekaren’ny fianakaviana, dia tsy maintsy 
marary ovana izay ny toekarem-pirenena. 

- Maha Firenena ny Firenena izy. Fomba fiteny ihany ilay hoe 
« ny vahoaka no Firenena », fa rehefa tomorina akaiky dia 
ny raiamandreny aloha no tena heriny. Eo amin’ny lafiny 
rehetra io. Na amin’ny fanapahan-kevitra, na amin'ny vola 
aman-karena, na amin’ny fahaiza-miaina sy miara-miaina, 
sy ny sisa... 


Raha izany no izy dia lehibe tokoa ny toeran’ny raiamandreny 
eo amin'ny Firenena. Midika izany fa manana adidy sy andraikitra 
lehibe tokoa izy eo amin’ny fampandrosoana izany Firenena 
izany. 

Fa mba ahoana sy aiza ho aiza anefa ny toerana misy ny 
raiamandreny eo amin’ny ankehitriny ? 

Voalohany aloha, ary tonga dia tsorina avy hatrany, fa somary 
mihen-danja ny maha raiamandreny eo amin'ny Malagasy 
ankehitriny. Maro ny antony mahatonga izany. Ao ny vokatry ny 
ataon’ny raiamandreny, nefa ao koa ireo tsy dia miankina aminy 
loatra. 

Aleo hotakarina avy amin'ireo andraikitra nomena ny 
raiamandreny tery aloha ny fijerena ny toe-javatra : 

Amin'ny maha mpitantana ny fianakaviana aloha, noho ny 
zava-mitranga isan-karazany amin'izao fotoana izao eo amin’ny 

ja, dia somary mikaviavia izay tao ho ao ny raiamandreny 
lin’ny fitantanana ny fianakaviana. Miteraka olana mihitsy 
ny matetika eo amin'ny fifandraisana amin'ny zanaka, ohatra... 
itady ho very hasina mantsy ny raiamandreny, miha mihena 
koa ny fahefany amin’ny maha mpitantana azy. 

y antony « avy amin’ny ataon’ny raiamandreny », dia azo 
nina ireto ohatra vitsivitsy ireto : 

a) Misy ny raiamandreny tsy manaja tsotra izao ny maha 
= faiamandreny azy (mivarilavo amin-javatra isan- 
karazany), ka tsy atokisan’ireo tantanina fa mbola 
~hahavita mikatsaka ireo « soa sy ny tsara », zava- 
kinendrin’ny fianakaviana rehetra. Koa rehefa ny 
_ faiamandreny no tsy azo itokisana dia inona fa tsy 
= mivahavaha sy samy manao izay saim-pantany ny ao 
= anatin’ny fianakaviana. 
b) Misy koa ny raiamandreny tena « diso. fitantanana » 
mihitsy. Eo ireny heveriny ho « fitiavan-janaka » 
=_ireny, kanefa tarehin-javatra tena mamohehatra sy ` 
_ « mamosavy zanaka » ankitsirano izao. Toy ny fividianana 
laza adina eo amin’ny fanadinana, na zavatra hafa 
mitovitovy amin'izany, ka mitranga eo amin’ny fiainan’ 
"ny zanaka. Toa tsy misaina kely akory ny raiamandreny 
= miditra amin-javatra tsy mendrika toy ireny ny amin’izay 
ho fiantraikan’izany eo amin’ny hoavin’ny zanaka. 
hafatra ho tafita avy hatrany ao amin’ny zanaka mantsy 
noe : hay na tsy mianatra tsara, na tsy miezaka aza, na dia 
hay sy tsy mahomby loatra aza..., rehefa manam-bola sy 
í « mihetsika » any ho any ny raiamandreny dia afaka 
izay fanadinana, azo foana izay taratasy filazam- 
ana... Hany ka maro ireo zanaka -tanora- no lasa mihevitra 

tsy manao io « mihetsika » io, dia tsy afa-panadinana 
, tsy tafita eo amin’ny fiainana mihitsy... Fa tsy mba niserana 
Apiseranina tao an-tsainy mihitsy fa « ny valala anie ka tsy 
na tsy andrian‘ilikae ! ». Sady toa tsy mba natoro ny maha 
lehibe izany fiainana naorina teo amin'ny fahemendrehana 
lerim-po izany ! 

Na eo amin’ny fitadiavana asa koa aza dia ahitana tarehin- 
javatra mitovitovy amin'izany. Ekena fa sarotra ny mahita asa, 
kanefa na dia tsy mifanentana amin’ny fahaizana sy ny fahamen- 
drehana akory aza ve dia tsy maintsy atao izay « fomba rehetra »... 
Dia mba ahoana ny hoavin'ilay zanaka rehefa hitan’ny olona 
(satria tsy maintsy ho hita ihany) fa tena tsy « mahavoa » ilay 
IZY- ZAER 

Ny tena loza dia ity : « saonjo iray lohasaha moa, ka tsy 
ilaozan’izay iray hamarara ». Rehefa sendra ny zanaka maditra 
sy tsy tan-dalàna izay ny raiamandreny (matetika aloha dia 
tsy mino izany « zanany maditra » izany ny ankamaroan’ny 
raiamandreny, fa mahita fomba foana anilihana izany amin’ 
olona na amin-javatra hafa), dia kinga ery manao izao « fomba » 
tsy mety rehetra izao « hanavotana » an’'iny. Tsy mahagaga raha 
hihevitra ny tenany ho « tsy maty manota » ilay zanaka manom- 
boka eo. Mazava ho azy fa ho « mpamokatra » jiolahy ny 
raiamandreny toy izany ! 

DISO FITANTANANA ! Ka aza gaga raha mivahavaha ny 
fianakaviana, raha manan-janaka mihevitra fa ny fahaizana 
risoriso no tena fahaizana, raha Firenena tsy afa-bela amin’ny 
tsy fandehanan-javatra no mba Firenena |! 

Ny manaraka indray -mpitantana sady mpamokatra harena 
dia tsy miankina tanteraka amin’ny raiamandreny, kanefa mis 
andraikiny ihany. 

Eo amin'ny lafiny voalohany aloha dia mbola ahitana tarat 
ilay « risoriso » ihany. Manjaka ny risoriso hatraiza hatraiza 
ka tsy mba mampiseho izay maha ratsy sy maha tsy mety izan 
ny raiamandreny sasany, fa maika koa aza manosika ny zanak 
ho any amin’io lalana tena « mamokatra » sy mampanan-kare 
haingana io. Mazava ho azy anefa fa tsy hiteraka faham 
dreham-pitondran-tena eo amin’ny fitadiavana (eo amin’ny a 
aman-draharaha fameloman-tena) izany ho an'ny tanora, 
satria moa ny risoriso dia tsy maintsy misy zavatra maizimaizin 
tsy mazava, tsy sahy haseho masoandro foana ao. Koa rehete 
tonga eo ny tanora, dia efa tsy lavitra intsony ny soloky sy 
halatra... 

Eo amin'ny lafiny iray indray, izay mety tsy dia miankina loatra 
nizay ataon’ny raiamandreny, dia ny mikasika indrindra ny 
fahazoan’ny raiamandreny manantontosa antsakany sy 
avany ny adidiny ara-pivelomana eo amin’ny fianakaviana. 
Sarotra tokoa ny fiainana ka tsy araky ny kely eo am-pelan- 
avokoa izao rehetra izao. Noho ny tsy fananana ary, 
very hasina moramora eo am-pitoerana eo ny raiaman- 
iy, mihena an-toerana eo ny fahefany. Lasa mibirioka sy 
ritsaka ary saro-tantanina ireo zanaka. Indrindra moa raha 
ra ilay zanaka mahita lalam-bola tsy dia fanta-pototra sy 
ana any ivelan’ny fianakaviana iny. Koa dia mivoraka ho azy 
ay rohim-pianakaviana, izay efa goragora rahateo. 
Ny zanaka tokony mbola tantanina, tsy tratra efa tafaporitsaka 
ady eny ivelany, na dia mbola tsy feno akory aza ny fepetra 
y hahaleovany tena. Mazava ho azy fa tsy maintsy 
Jao foana izy ireny, noho ny tsy fahampian’ny vatsim- 
ndrena sy ny vatsim-pahamendrehana, tokony ho nomen’ 
lamandreny sy ny Firenena azy, alohan’ny hitondrany ny 
ny sy haha raiamandreny azy koa avy eo ! Koa inona izany 
i mihodinkodin-dratsy eo ny raharaha... ! 
aro tokoa ny zana-bahoaka, amin’izao fotoana izao, no toy 
Rehefa tojo toejavatra toy izany ny raiamandreny, dia tsy 
4 atao. Tsy azo anoharanae ! 
asika ilay lafiny fahatelo : ny raiamandreny no maha 
Wa ny Firenena, na eo amin’ny ankehitriny izany na eo 
ny hoavy, dia mifameno amin'izay voalaza hatramin’ 


aka izany, eo amin'ny ankehitriny dia sarotra ihany ny 
fa tontosan’ny raiamandreny tokoa ny adidy rehetra 
daha raiamandreny azy. Mety ho variana loatra amin’ 
jainana amin’ny andavanandro izy, ka tsy afaka mijery 
tra intsony. Ho an’ny ankamaroany, ny hanina anio aza 
ahirana, ka ahoana tokoa no fitsinjovana izay ampitso 
tsy fantatra any ? Koa dia manaraka ambokony amin'izay 
an'ny fiainana azy eny izy ! 

Vitany intsony izany izay tokony ataony, amin’ny maha 

raiamandreny azy, koa voatery miraviravy tanana eo anoloan’ 
ny zava-tsy mety sy tsy mendrika mitranga manodidina azy izy, 
toa miray tsikombakomba amin’izay mahatonga ny tsy fetezan- 
javatra aza, satria manao izay hampateza izany mihitsy matetika. 

Inona tokoa moa no ataon’ny raiamandreny iadiana amin’ny 
fahasarotam-piainana ? 

Ny tena voamarika dia zary lasa « “mpanao aferafera » 
madinidinika avokoa ny ankamaroany, na inona tena asany na 
inona. Hatramin’ny mpanabe aza (raiamandreny mpampianatra 
sy mpitaiza), izay raiamandreny tena fitaratra tokoa eo amin’ny 
zanaka, mihotra noho ny raiamandreny niteraka mihitsy aza 
indraindray. lo « aferafera » io no isan’ny tena manakana ny 
maro tsy hanadihady ny antony marina nahatonga ny fiainana ho 
sarotra, satria rehefa manao an'io dia samy « mifamely » kely 
eo, dia samy « mahavoa » kely indraindray (io ilay « sitrany 
ahay »), dia samy mionona sy afa-po amin’izay, fa mba efa 
nahavoa moa tsinona... Dia mihevitra ny « tsy ho tratry ny aloka » 
intsony, satria mahay « mihetsika » ! Dia takona sy odian-tsy 
hita eo izay ao ambadik’ity « aferafera »..., sy ny tena fototry ny 
olana, amin’ny ankapobeny. 

Ireo Fahendrena malagasy maha raiamandreny ny raiaman- 
dreny, sy maha taninketsan’olombanona ny fianakaviana dia 
very tanteraka ! Efa nilaozan’ny toetr’andro ! 

Efa tsy mifanaraka amin’ny volon’andro ankehitriny intsony 
angamba ny Fahendrena nanafatra hoe : « Tandremo ny janga 
reny, ka botry anaka ! », « Tandremo ny mandrora mitsilany, 
ka mahavoa tena ! », « Tandremo ny toy ilay Rafotsibe kendam- 
bomanga, ka ny nasesiky ny tanany ihany no naha kenda 
azy »... 

Mazava ho azy fa izany rehetra izany dia tsy maintsy hi 
fiantraikany eo amin'ny hoavy, eo amin’ny ho « Firenen 
rahampitso », satria ny raiamandreny, hoy isika, no mpanef 
izany voalohany. 

Koa ataon’ny raiamandreny ahoana no fanefy olom-pirenen 
ahalala ny mendrika sy ny tsy mendrika, raha izy aza tsy am 
fahamendrehana loatra eo amin’izay ataony ? Ahoana koa n 

ba hiterahany olombanona, raha izy aza tsy mahalala intsony 
zany atao hoe « fahavanonana » izany... ? 

_ Tena manao izay tratry ny ainy sy ny sainy tokoa ny raiaman- 
eny isam-pianakaviana, eo amin’ny fitaizany ny zanany ! 
y misy mandà izany anie ! Saingy izy raiamandreny ihany no 
amono izany fiezahany izany, amin'ny fandraisany anjara 
unireny zavatra tsy mazava sy maizimaizina rehetra ireny... 
a inona indray ? 

_ Vokany : « ny fandio iray siny, tsy mahaleo ny fandoto iray 
ndroka ! ». Tanora fanahy ny zanaka, ka mora andairan’ny 
ndoto. Tsy mahagaga raha tanora toy izao manaraka izao no 
lefiny, ary izany no ho ...Firenena rahampitso ! 





























NY TANORA 

Raha misy aloha sokajin’olona tena mahazo fandokafana 
tokoa eo amin’ny fiarahamonina dia ny Tanora :« tanora hoavin’ 
ny Firenena ! », « tanora mahavita azy ! »... 

Raha ny tokony ho izy anefa dia tsy ilaina dradraina loatra ny 
toy ireny, satria zava-marina tsy iadian-kevitra, ary fantatry ny 
rehetra : tsy maintsy hoavin’ny Firenena ny tanora, fa izay no 
maha tanora zandriny aman-taona azy ; tsy maintsy « mahavita 
azy » ny tanora, fa ao aminy no misy ny hery, ahafahana manao 
zavatra. 

Matetika anefa ny fandokafana dia tsy ataotao foana, fa matoa 
manao izany ny mpandoka dia ao raha. 

Ny zavamisy mantsy dia izao : ankoatra ny maha « hery » 
azy eo amin’ny Firenena, dia mbola izy koa no isan’ny maro an’ 
isa indrindra amin'ireo sokajin’olona mitambatra ho Firenena. 
Ny 32%-n’ny Malagasy dia tanora-ankizy 10 ka hatramin’ny 24 
taona avokoa (eo amin’ny 5.760.000 olona eo ho eo), ary hitombo 
avo roa heny izany amin'ny taona 2025, araka ny vinavina 
nomen’ny Firenena Mikambana. Saingy izy no tsy ampy fahazara- 
miaina sy traikefa indrindra, noho ny mbola maha tanora azy. 
Ny olana aza dia 10% amin’izy ireo ihany no mba mahafantatra 
kely ny amin’ny « Fanabeazana ho olom-pirenena »... 

Noho izany dia samy « mampiesona » azy avokoa na mpanao 
politika, na mpandraharaha, eny fa na dia ny raiamandreny 
sasantsasany aza ! 

Voasoratra moa ny hoe « mampiesona », fomba fitenin’ 
ny tanora izany, ary nipoitra tao anatin’ny fotoana tena nahalalany 
ny vesatry ny fahantrana. « Mampatoritory » (avy amin’ny hoe 
« matoritoria, fa hanaterako hena... » ?),« manome fanantenana 
poak’aty », mamitaka tsotra izao no tiany hambara amin’izany. 

Rehefa misy zavatra kendren’ny be politika isan-karazany 
mantsy eto amin’ny Firenena, dia kitihana hatrany ny tanora, 
ampanantenaina izao rehetra izao... Rehefa azo anefa izay 
nokinendry, dia tavela eo hatrany ny tanora, ny « ditrany » indray 
aza no arangaranga ho antony mahatonga ny tsy fetezan-javatra. 

Vokatr'izany dia toa ny tanora hatrany no tena milanja ny 
havoazana be indrindra, rehefa tsy mandeha izay ny raharaham- 
renena : « mahavita azy » izy, kanefa tsy an’asa, ka inona 
<ory no ho vitany eo ;« hery » lehibe tokoa izy, nefa tsy ampy 
fo, ka mba hery ahoana moa izany ; hoavin'ny Firenena izy, 
sfa tsy tontosan’ny Firenena sy ny raiamandreny antsakany sy 
ndavany akory izay mba ahafahany miantsoroka izany andraikitra 
hibe izany rahampitso, ka hoavy manao akory moa no antenaina 
min'izany... ? 

Tapi-dalan-kaleha araka izany ny ankamaroan’ny tanora; very 
anahy mbola velona, indrindra ireo efa manombcka ho vorivory 
ina. Ary rehefa tonga amin’izay « fahaverezam-panahy » izay 
la tena ratsy tokoa ny raharaha, satria manampy trotraka izany 
ay tsy fahazara-miaina sy misaina ! 

Koa dia miseho lany ho azy, eo amin'ny fiainany andavanandro, 
! disadisa sy ny fahasahiranan-tsaina mihatra aminy. Zary lasa 
nora marivo salosina, tsy matoky tena na dia arisika amin'izao 
Netra izao aza, tsy matoky ny manodidina azy, satria toa malia 
¿malama ny tontolo iainany, ka tsy hitany loatra izay amaharana 
amikirana. 

= Tsy matoky intsony ny fianarana, ny fahaizana amam-paha- 
ana, fa toa tsy dia tsinjony ao loatra izay ho lokon’ny hoavy. 
ireo zokinjokiny mba nahavita fianarana aza, taona vitsivitsy 
a0 iana, mbola milafika ao amin’ny raiamandreny ihany, « bory » 
atramin’ny tanany, tsy mahavelon-tena akory fa nampianarina 
dio tanana... 

Zary lasa ambin-javatra ny fianarana ho an’ny ankamaroan’ 
tanora. Miha mihevitra hatrany izy fa tsy vaha olana io, 
niteraka olana indray aza, ho an'izay tafiditra lalina loatra ao... 
‘Ka raha mbola manohy fianarana izy, dia : na, tsy mahita 
© (teren’ny raiamandreny ?) ka dia mandany andro fotsiny, 

'saina sy ny risipo tsy ao velively ; na, mba mangetaheta ny 
atita amin’io lalana io ihany, tsy hay mantsy izay havoaky ny 

tso... 

Tsy matoky na inona na inona ve izany ny tanora ? 
Manantena na inona na inona ihany koa ? Ary sao dia izany 

ary no mahatonga azy ho mpaniratsira, tsy tan-dalana, tsy tam- 
pahendrena, tsy ampy fahamendrehana, manaonao foana, 
tsy avy hanavaka ny ratsy sy ny tsara, ny mety sy ny tsy mety 
itondrana ny fiainana..., manjehy ny andro ho lava eny foana ! 

Azo amintinana ny toetoetry ny ankamaroan’ny tanora mala- 
gasy ankehitriny avokoa mantsy ireo. Ho lava loatra raha ivalam- 
parana tsirairay, koa endrika vitsivitsy fahita matetika eo amin’ny 
andavandro ihany no itarafana izany. 

Ny tena manaitra eo amin’ny toetry ny ankamaroan’ny tanora, 
eo amin'izao fiandohan'ny taonjato faha 21 izao, dia ilay izy 
toa dia « lany henatra ». Toa tsy mahalala akory izany hoe 
« olom-pady », na izay fanajana faran’izay tsotra indrindra, fa 
dia mahavoaka izao teny tsy maontina, tsy fampiseho masoandro 
rehetra izao, eny imasom-bahoaka rehetra eny, na eny an-dalam- 
be, na eny an-tsena, na...any amin'ny faritry ny sekoly sy ny 
Fiangonana ! Tsy « teny ratsy » intsony no iheverany ireny, 
fa toa « ilany dera » amin'izay mandre aza ny fahasahiany 
mivalam-pitenenana toy izany ! 

Raha marina fa mitory ny ao an-tsaina ny aloaky ny vava, 
dia mba asa loatra re izay ho endriky ny Firenena rahampitso, 
raha takarina amin'izany ? 

Raha vitan’izay moa ka haninona, fa toa tena « maty henatra » 
mihitsy ny tanore sasany. Sahy manao maloto vory vahoaka 
ankitsirano izao (izay zavatra tena nahasarotiny ny teo aloha 
mihitsy), sahy mampiseho eny ambody rindrina rehetra eny ny 
tsy tokony aseho masoandro akory (marina fa tsy ampy ny trano 
fidiovana ankalamanjana, kanefa na izany aza...), ary dia mihevitra 
eo am-panaovana izany fihetsika mamoafady izany, fa tena 
« dàdany » tokoa, satria sahy manao izay tsy sahin’ny olona ! © 

Ankoatra io dia tsy maintsy asian-tsipy teny kely ny amin’ny 
firaisana ara-nofo, izay mampivarahontsana tokoa, satria ny 
39,3%-n'ny zatovovavy sy ny 32,8-n’ny zatovolahy dia efa samy 
nanao an'io avokoa talohan’ny faha 15 taonany. Izany hoe azo 
lazaina fa mbola tsy maoty akory dia efa tafiditra sahady ao 
amin’ity lafim-piainana iray ity ! 

Fomba fanehoany ny disadisa lanjainy sy ny fahasahiranan- 

ainy ve izany ? Fomba fanehoany ny FISIANY sy ny fisian’ 
y olana samihafa mamatotra azy, ka tsy hainy vahana ? Fomba 
noherany ny zavamisy iainany sy tsy maintsy ekeny, kanefa 
y hitany loatra izay fahasoavana azony avy amin'izany ? Fomba 
nairany ny fiarahamonina toa mody jamba sy manao bemarenina, 
a tsy miatrika ny aretina mikiky miadana sy miandalana ? 
Mila fandalinana manokana ny amin'izany ka avelantsika eo. 
Fa ho an'ny maika hamintina moa dia tsy mitady lavitra : 
ratsy taiza ny tanora malagasy ! » Ary dia marina tokoa io, 
ha ny zavatra hita sy iainana. Saingy, mba iza no nitaiza, 
ı fitaizana toa inona no nomena azy ? 
{zao mantsy ! Raha ny hita aloha, ny fitaizana tsy tontosan’ 
raiamandreny sy ny Firenena, dia any amin’ny sarimihetsika 
leo sy ny sisa) ny tanora no mameno azy. 
Mahazo laka mihitsy eo amin'ny ankamaroan’ny tanora io 
aha » iray io amin’izao fotoana izao, satria dia ao no anovozany 
)« fahaizana amam-pahalalana » sy « fitsipi-pitondran-tena » 
asada, saingy mora raisina sy mora milentika an-tsaina 
i izao. 
Matetika dia voakosok’io izay mba kely azo tany an-tsekoly sy 
Iny raiamandreny, satria dia ho raisiny ho azy tokoa anie ny 
tsarim-pomba fiaina sy fisaina hitany ao, ka miova tsy ireny 
E varavaran-tsekoly ireny ihany izy avy mijery izany, saingy 
koly mifotitra », manome fahalalana mamono ny tena 
lana, izay tena ilain’ ny maha olombelona. 
| n pianarina azy ao ny fankahalàna, ny maha « ara-drariny » 
ty, ny fihetsem-po sadasada (toy ny kisarisarim- 
ana...). Alentika ao an-tsainy koa, satria toy ny zavatra 
deha ho azy », ny fahazoana manao barofo ny fananan’ 
ny fisetrasetrana, ny matanjaka no manao ny lalàna... 
ny fotsiny ny faniratsirana izay rehetra mety ho sarintsarinà 
ha (na fahefan-draiamandreny, na fahefan-jokiolona, na fahefam- 
Snana, na fahefam-panjakana...), eny fa na dia hatramin’ 
fanajana ny ain’olombelona aza (fototra lehiben’ny maha 
iona ao amin’ny demokrasia io), dia manjary tsy zava- 
a aminy intsony. 

Koa ahagaga ve raha mora dia mora amin’ny tanora sasany 
ankehitriny izany manala aina izany ? Izay efa zary tsy zava- 
baovao intsony eo amin’ny fiarahamonina malagasy ankehitrio. 
Saika isan’andro vaky izao dia aharenesana vonoan’olona, 
izay tsy ny fahantrana fotsiny intsony no manazava ny antony 
anaovana izany. 

Mila fandalinana manokana ny amin’izay, fa ny azo amintinana 
azy dia izao : tsy mbola very faka toy ny amin'izao fotoana izao 
ny tanora malagasy, mihoatra lavitra noho izay nitranga tamin'ny 
Repoblika voalohany, izay voalaza fa fotoana naha henjana ny 
fanjanahantsaina. 

Koa hanao ahoana marina izany « Firenena rahampitso » 
izany, raha tanora toy izany no hanangana azy ? Inona no fam- 
pandrosoana azo hatao miaraka amin’olona voatefy taminà 
karazam-pitaizana toy izany ? 

Very faka ny tanora malagasy... Ary mbola mampihombo ny 
aretina ny fanendreny zava-maha domelina isan-karazany. 

Azo lazaina fa mbola tsy niroborobo toy ny amin'izao fotoana 
izao ny fanendrena io « zavatra » io teto Madagasikara. Tsy an- 
tanandehibe, tsy ambanivohitra ! Ary tsy anavahana sarangam- 
pianakaviana, fa dia samy mamango izany avokoa. Mbola 
fikatsahana fiainana hafahafa kokoa ihany no mahatonga ny 
tanora hiantsampy amin’io. 

Ekena fa tsy ny tanora rehetra no toy izany, saingy ny 
ankamaroany dia miha mivily làlana, ka eo no mahalasa eritreritra. 

Ny tanora amin'izao fotoana izao mantsy dia tsy mba niaina 
sy tsy nahalala izany Firenena ao anatin’ny « fiainana tsara » na 
tsaratsara izany. Tsy fantany ary mety tsy ho azony an-tsaina akory 
izay endrik’izany fiarahamonina mirindra sy miadam-pinaritra 
izany. Miresaka sy mampirantiranty izany ireo zokiolona, toa 
mampidera mihitsy aza indraindray, raha milaza hoe :« tamin’ny 
andronay dia toy izao sy toy izao ny fiainana... ». Ka dia ketraka 
ihany ny tanora : tsy fantany intsony na izy izany no tondroina ho 
tompon’andraikitra nahatonga ny fiainana ho tsy nety (satria 
androny izao), na ireto zokibe izay miseho mahalala ny « fiainan 
tsara », kanefa toa tsy mitantana mankany akory, fa toa lalan@ 

ty dia ety, anjakan’ny fahasahiranana sy ny fahoriana indray aza 
ty itondrana azy... 

Hany herin’ny tanora mba mitady lalana izay tratry ny sainy, 
y akaiky azy indrindra, ikatsahany amin’ny herin’ny tenany ihany 
zany « fiainana tsara » izany. 

_ Mazava ho azy fa tsy maintsy ho diso lalana izy, satria tsy 
paka hatrany amin'ny olana fototra, izay mba « ezaka » ataony. 
isarisarim-pahasambarana notefitefen’ny ankosotra ihany no tsy 
naintsy heveriny ho « fiainana tsara ». Ka rehefa avy migoka io 
y dia ho diso fanantenana, satria tsy hitoetra io fa handalo, 
atonga azy hihevitra fa angamba kosa tsy mety ho tsaratsara 
ho izao ny fiainana fa resabe sy rediredy fotsiny ny an'ireo zoky 
lamandreny. 

Dia hionona sy hiraviravi-tanana koa izy, ka ny « teny filamatra » 
Jetraka ao an-tsaina dia tsy hisy afa-tsy ny hoe : « tsy ho lasa 
itra izany ny Gasy, fa izay hahavelona ihany atao e ! ». 
Etsy andanin'izay, ny fampianarana, ny fahaizana amam- 
halalàna omena koa dia tsy manampy ny tanora ahalala io 
lainana tsara » io. Tsy dia misongadina loatra intsony ao 
in’ny sekoly ankehitriny, ohatra, ny fampianarana ny KANTO 
ny MENDRIKA, fa naompana mivantana amin-javatra 
AINGANA sy MIVANTANA, sy izay heverina fa mahavaha 
hatrany ny olana eo amin'izao « fahasahiranana diavin’ 
direnena » izao ihany izany. Izany rahateo moa no laharam- 
amehana... ! 
<oa tsy mahalala ny Kanto sy ny Mendrika intsony ny tanora 

VY Zokinjokiny), ary na fantany aza izany, dia tsy heveriny ho 
-dehibe, ka tsy andaniany ron-doha sy fotoana be loatra, 
tsy mamokatra » ! 
Wy tena izy anefa dia miainga avy amin'ny Kanto sy ny 
Wika, miainga avy amin’ny fandalana izany, no anefena ny 
i hikaroka sy hikatsaka ny ambonimbony kokoa hatrany, 
umety kokoa, ny tsaratsara kokoa, ny maha soasoa kokoa..., 
bola izany koa no handrisika ny fikatsahana ny tena 
9SOana, na eo amin'ny fiainana amin'ny ankapobeny izany, 
amin’ny fiainan-tsamirery. 


- 69 - 

















































Satria tokoa mantsy raha tsy efa nilona tao amin'ny Kanto sy 
ny Mendrika aloha ny fisainana, ahoana no fomba hamaritany 
izay fandrosoam-piainana tokony hotratrarina ? Ahoana koa no 
ahafahany mahafantatra izany hoe « fiainana tsara » izany ? 
Ary inona no atao antony hiezahana mba ahatrarana izany ? 

Heverin’ny sekoly ankehitriny fa fandanian’andro, ohatra, 
ny fitozoana hananana « hatsaran-tsoratra » (sora-kaliana), 
ny fambolena HARANITAM-PANAHY (« sensibilité ») ao amin’ 
ny tanora sy ny ankizy, amin'ny alalan’ny fitarihana ny sainy 
hankamamy sy hankasitraka tononkalo na lahatsoratra tsara 
rindra..., kanefa dia ireny no isan’ny fitaizana mahomby indrindra, 
ho amin’ny Kanto sy ny Mendrika. 

Tsy ho feno mihitsy ny fitaizana, ny fahaizana amam-paha- 
lalana omena, indrindra eo amin’ny taranja siantifika sy tekinika, 
heverina fa mifanohitra tanteraka amin'ireo, raha tsy misy fampi- 
vadiana izany amin’ny taranja mampianatra ny Kanto sy ny 
Mendrika, sy mandranitra io haranitam-panahy io. Raha tsy ohatra 
angaha ka fahaizana amam-pahalalana hamokarana olombelona 
ho toy ny milina fotsiny no kendrena, izany hoe olombelona tsy 
natao hikatsaka izay Kanto sy Mendrika, tsy natao hikaroka ny 
soa sy ny tsara, fa natao hiasa sy hiodina toy ny milina fotsiny. 
Dia mionona amin’izay. 

Mazava ho azy fa tsy hitondra ny fiainany sy ny fiainan’ny 
Fireneny ho amin’ny hasina sy ny lenta ambony ny olombelona 
toy izany, tsy hisy tena fandrosoana azo tsapain-tanana akory aza 
ho azo avy aminy sy avy amin’izay ataony, satria na dia izay mety 
ilana izany aza dia tsy ho takatry ny sainy akory. 

Marihina anefa fa eo amin’ny manerantany, dia hita mia 
tokoa, eo amin’ny zavabitan’ny olona fa efa tena tsy afa-misaraKa 
amin’ny Kanto sy ny Mendrika intsony ny tekinolojia faran’izay 
avo lenta. Ary izany fiarahan’ireo izany no mahatonga ity farany 
hanana fivoarana haingana sy tsiankiato. -8 

Somary lasa lavitra angamba izany resaka izany, satria 
manakatra sehatra ifandraisan’ny tekinolojia amin'ny Kanto sy nY 
Mendrika, fa raha tsotsorina ny resaka dia ndeha averina €0 
amin’ny fiarahamonina ihany. Satria io no akaiky ny rehetra 

ary anefa dia ilana tokoa ny Kanto sy ny Mendrika noho ny 
katsahana ilay « fiarahamonina mirindra sy mandroso ». 

_izano tsy mimenomenona raha miaina ny haratsian’ny fiaraha- 
lonina ankehitriny ? Ny loton’ny tanana, ny loton’ny fisainana, 
y fahantrana amin'ny lafiny rehetra, ny tsy fahamarinana sy ny 
sy rariny manjaka, ny tanora (sy ny hafa) manao ny ataony etsy 


Tena fiarahamonina tsy ahita-mangirana, raha izay firindrana 
fandrosoana ! 

Kanefa anie mba atsangana eto avokoa izao zavatra rehetra 
Verina fa tena fandrosoana, na hitondra fandrosoana izao e | 
I hita be ihany, toa vao maika mandrorona aza ! Mahatonga 
) efa tena kivy hilavo lefona, ka hamerimberina hatrany ilay 
1: « Tsy ho tafarina ny Gasy ! ». 

‘Saingy izao. Ampidirina sy ampianarina eto avokoa izao 
etra izao, afa-tsy ny Kanto sy ny Mendrika ihany, ka inona 
ano dia ahagaga raha tsy mahomby avokoa ny tetika sy izay 
atra apetraka rehetra, natao hitondra fandrosoana ? 

Satria tsy « tetika » sy « zavatra apetrapetraka » fotsiny ity 
sina tsy andro tsy alina, antsoina hoe « fandrosoana » sy 
npandrosoana » ity, fa tena « TOETOETRA IAINANA SY 
VA AO ANATIN’NY FAHATSIAROVANTENA TANTERAKA », 
| hoe eken'ny « fisainana lalina », no sady miorim-paka 
aminy tanteraka, ary izany dia tsy maintsy vokatry ny 
ana vory saina (fa tsy faniriana namboamboarina fotsiny avy 
ny fehezan-teny baiko nalentika ao an-tsaina...), sy afaka 
a ao amin’ny soa sy ny tsara, ao amin’ny fiarahamonina 


noana anefa no ahatongavana sy hahatanterahana izany 
Sy mahalala ny Kanto sy ny Mendrika ? Satria raha tsy 
boka tany amin'ny fahazazana, nohamafisina teo amin’ 
latanorana, ny fanefena ny fisainana ahalala izany dia ho 
ana tokoa izay atao rehetra ho fampandrosoana ny 
monina aty aoriana. 

lamandreny sy tanora no niandohan’ny resaka, ka tsy 
sty, fa ny hamaranana azy dia izao : tsy azo aorina an- 

keriny ny fandrosoana sy ny fampandrosoana, tsy azo teren-ko 
masaka toa voalobo-jaza fotsiny. 

Tsy fanondrahana vola tsy hita pesipesenina avy amin’ 
ny mpamatsy vola avy any ivelany fotsiny no fampandrosoana, 
tsy fampirisihana befahantany ny vahiny mpanambola hanangana 
orinasa sy hampiasa ny volany eto fotsiny, tsy fanitsiana ara- 
drafitra isan-taona isan-taona izao... Ekena fa mety mandray 
anjara amin'izany avokoa ireo, saingy ho toy ny « menaka 
nahoso-bato » ihany, raha toa ireo « kasain-kampandrosoina » 
tsy voakolokolo ho amin’ny Kanto sy ny Mendrika akory, izany 
hoe tsy mahalala izay tena tadiaviny sy tiany iainana akory... 

Tsy dia hitombina loatra koa anefa ilay fandrosoana, raha 
endri-pandrosoan’olon-kafa, na dia nahitan’ny firenen-kafa 
fahombizana aza, no alain-tahaka fotsiny, ka ampidirina ankeriny. 
Fandrosoana ihany io, saingy mety tsy hifanaraka velively amin’ 
ny zavamisy eto, no mety tsy hifanandrify amin’izay endrim- 
pampandrosoana tadiavin’ny teratany ihany koa. 

NY VEHIVAVY 


Tsy maintsy asian-teny ny mikasika ny « VEHIVAVY», 
indrindra raha hiresaka fampandrosoam-pirenena. Ny antony dia 
tsotra : ankoatra ny maha « /oharano nipoirana » azy, dia izy no 
maro an’isa eto amin'ny Firenena, satria maherin’ny antsasa- 
manilan’ny Malagasy dia vehivavy avokoa (54% eo ho eo). Tena 
lehibe tokoa ny andraikitra sy ny adidin’ny ny vehivavy eo amin'ny 
Firenena sy eo amin’ny Fampandrosoam-pirenena noho izany. 

Noho izy « maro an’isa » izay mantsy dia azo lazaina ihany 
fa tsy maintsy misy fiantraikany be dia be eo amin'ny fivoaran’ 
ny Firenena izay ho fihetsiky ny vehivavy eo amin’ny fiatrehana 
ny fampandrosoana. lo fihetsiny io anefa dia miankina amin’ny 
toerana raisiny na omena azy eo amin'ny Firenena amin'ny 
ankapobeny. Koa mazava ho azy fa raha voageja sy voan' 
ny tsindry hazo lena ny vehivavy eo amin’ny fiarahamonina, 
tsy afaka mitondra ny anjara birikiny an-kahalalahana, dia tsy 
maintsy hiadam-pamindra manahaka izany koa ny fampan- 
drosoana. 

Koa inona no zavamisy manodidina ny vehivavy eto 
Madagasikara hatramin’izay ka hatramin’izao ? 

Tsorina avy hatrany aloha fa iharan’ny tsy fitoviana ny 
vehivavy eo amin’ny lafiny rehetra, satria ny fiarahamonina 
malagasy amin'ny ankapobeny dia manome vahana hatrany ny 
lehilahy (izay vitsy an’isa moa izany). Na dia ny famaritana ny 
vehivavy ho « fanaka malemy » fotsiny aza dia efa midika 
zavatra betsaka... « Fanaka », izany hoe zavatra tsy mihetsika, 
tsy mamokatra, haingon-draha fotsiny... ; ary « malemy », 
mifanohitra amin’ny hoe mafy sy mateza, tsy dia azo ianteherana 
loatra. Ny fisainana iombonana (ampiharina tokoa io) izay 
manizingizina fa « ny lahy no lohan’ny vavy » dia mametraka 
mazava ny toeran’ny vehivavy eo amin’ny fiarahamonina. 

Vao mahita masoandro fotsiny, ohatra, dia efa tsinjo ny tsy 
fitoviana. Ny ankamaroan’ny foko eto Madagasikara dia mitoto- 
rebika tokoa raha misy teraka ka lahy (« naniry zaza ka tera- 
dahy... »), fa raha vavy kosa dia somary mangingina ihany, 

nary tsapa ho diso fanantenana ihany aza indraindray ny 
andreniny, ka na tsy miloa-bava aza dia hita amin'ny 
mba itondrany sy itaizany io zanany io izany :tsy alefa any an- 
koly, fa na mankany aza tsy maharitra satria « tsy vita ny 
haraha ao an-tanàna sy any an-tsaha... ». Vokany : amin'ireo 
lagasy manakaiky ny 7 tapitrisa tsy mahay mamaky teny sy 
noratra dia mahatratra hatrany amin'ny 60% dia vehivavy 
koa. 

Amin’izao andron’ny soratra sy ny taratasy izao izany eto dia 
atery tsy maintsy miankina amin'ny mahay izany ny vehivavy, 
7a toa ka misy tsy maintsy ilàny izany, kanefa moa dia tsy 
aintsy misy foana izany. Ny famakiam-boky na gazety anovozam- 
halalana moa dia efa tsy resahana intsony... (« aiza koa no 
3y vehivavy handany andro hamaky soratra izany, na dia 
ahay aza... », hoy ny fisainana manjaka !) Tena lavitry ny 
\pandrosoana ! 

Tsy izay ihany fa any amin'ny foko sasany dia iharan'ny 
ailikilinana ny ankizy vavy, satria raha vao tonga fadim-bolana 
tsy mahazo mipetraka intsony ao amin’ny trano misy ny rainy 
ny anadahiny, ka alefa mitokan-trano sahady, toa tsy isan- 
aka intsony, na dia mbola tsy mahalala izay làlan-kalehany 
ry aza (faritra Atsimo). Misy aza moa dia atakalo omby vositra 
siny izao ka dia vadivadian’olona any na dia vao 12 taona 
nja aza (fahita amin’iny ilany andrefan’ny faritanin’Antananarivo 
zany). 
omba ny fandovana indray, indrindra ny fandovan-tany, 
Voailika tanteraka ny vehivavy, satria « tendrombohitr’olona », 
tsy manana anjara amin'izany mihitsy. Amin'izay mantsy dia 
mivoaka ao amin’ny fianakavian-dehilahy ny fananana... 
| midika izany fa tsy isan’ny fianakaviana ny vehivavy, satria 
mba mandova ny raiamandreniny akory. Any amin’ny fianaka- 

ny vadiny anefa izy dia tsy hanana sori-dohany mihitsy. 
zava-doza aterak'izany, raha sendra ny trangam-piainana 
impalahelo (fahafatesan’ny lahy na fisaraham-panambadiana, 

Y fiainana tsy ilaozan’izany, hoy ny fitenenana...), dia tena 
© kiboribory tokoa ny vehivavy ! Tsy manana na dia izay 

tanimboly kely mba hamelomany ny tenany sy ny zanany akory, 
fa dia mitsipozipozy miandry ny rariny eny fotsiny. 

Amin'izao fotoana izao anefa dia efa mahatratra 20%n'ny 
vehivavy, indrindra eny ambanivohitra, no « /oham-pianakaviana ». 
Izany hoe misedra sy tsy maintsy miatrika io tranga voalaza teo 
io. Ny ankamaroan’izy ireo dia mizaka ny vokatry ny setrasetran- 
dehilahy, satria sarintsarim-panambadiana (tsy fanambadiana ara- 
dalana) moa no nifamatorana, ka rehefa avy niterahany 5 na 6, 
dia lasa manorim-ponenana vaovao any amin’ny vehivavy hafa 
indray ralehilahy. Dia toy izay hatrany... 

Raha ny zavamisy mandritra ny fotoana ivadiana indray dia 
tsy mitoetoe-poana mihitsy ny vehivavy, fa tena miasa tokoa. — 
Tsy mitombina mihitsy ilay fitenenana hoe ny « hanambadian- 
kiadanana » eto satria, ankoatra ny fikarakarana ny tokantrano 
(efa asa be io, indrindra eny ambanivohitra), dia mandray anjara 
feno amin'ny famokarana ihany koa izy. Misy mihitsy moa ny 
vehivavy mitana angady ary mahatana izany toy ny lehilahy, na dia 
« fanaka malemy » aza. Any amin’ny faritra sasany aza dia ny 
vehivavy no tena miasa, fa ny lehilahy toa natao handray vonona 
fotsiny. Izany rahateo moa no « fomba nentim-paharazana », 
ka dia manaiky ny vehivavy. Hain’ny lehilahy ny manararaotra 
izany toe-javatra izany, ka tsy mahagaga raha mbola tsy feno 40 
taona akory ny vehivavy dia efa valaka tanteraka, very tanteraka 
ny endrika amam-bikany : vaviantitra mialohan’ny fotoana ! 

Angaha izay ihany ! Tsy vitsy ny vehivavy, na dia ireo aza no 
tsy maintsy atrehany isan’andro, mizaka ny tsy eran’ny aina noho 
ny daroka sy vono ataon’ny lehilahy. Sarotra ny fiainana, matetika 
tsy takatry ny saina (na dia sain-dehilahy aza...) ny mahatonga 
izany, koa dia any amin'ny vehivavy izy no miala vonkina, 
indrindra rehefa entin’ny toaka gasy iny... Koa dia miaritra eo ny 
vehivavy. Tsy fantany akory izay mba ZONY mikasika izany, satria 
eo amin’ny fiarahamonina fantany sy iainany dia toa « entin’ny 
miankandrefam-baravarana rehetra » izany ! Raha hitory moa 
dia ho sarotra ihany, satria ny tena indray ve no hampigadra ny 
rain-janaky ny tena... Dia vita eo ny amin’iny ! 

Eo amin’ny fizakana ny zo maha olom-pirenena, dia tsy 

anan-kolazaina mihitsy ny vehivavy. Eo amin’ny fifidianana, 
hatra, dia ny lehilahy hatrany no tompon’ny teny farany ka izay 
azainy ihany no tsy maintsy ataon’ny vehivavy, satria tsy navela 
nana fotoana sy fisainana handinika sy handanjalanja izay 
omba ny politika izany izy ! 

Tranga fahita matetika any ambanivohitra rehetra any 

10 voatanisa ireo, kanefa fahita any an-tanan-dehibe efa 
mandroso » ihany koa, satria na dia dradraina isan’andro aza 
1y ny fitovian-jo eo amin’ny lahy sy ny vavy dia mbola tsinjo 
ana ny tsindry hazo lena manjo ny vehivavy, indrindra ao 
nin’ny sokajim-pianakaviana sahirankirana na mahantra. 
Ny maha samihafa azy fotsiny dia mba efa misy fivoarana 
ly ihany eo amin'ny fifandraisan’ny lehilahy sy ny vehivavy, 
ho ireo fanentanana isan-karazany. Fanentanana ihany moa 
ny, ka tsy dia mahasakana loatra ny fampisehoan’ny lehilahy 
maha « ambony » azy, na dia tsy mivantana loatra toy ny any 
lin’ny fiarahamonina ambanivohitra aza. 

Hita izany eo amin’ny sehatra isan-karazany, na eo amin’ny 
Atanam-pirenena izany, na eo amin’ny asa aman-draharaha 
andraikitra ambony. Maro an’isa ny vehivavy eo amin’ny 
jasy, kanefa vitsy dia vitsy tokoa ireo mitana andraikitra 
ny ahafahany mandray anjara amin'ny fanapahan-kevitra 
min’ny fampandrosoam-pirenena. Tsy afaka miaro ny 
lontsoany loatra izany ny maro an’isa eo amin’izay lafiny izay. 
Jarina fa efa misy tokoa ireo soritr’'asa sy tetikasa isan- 

any mikendry ny hanomezana ny vehivavy ny toerana 
y ho azy eo amin’ny Firenena, kanefa mbola tsy nahitam- 
ra tena misongadina ireny hatramin’izao aloha, satria vitsy 
livavy mahalala ny fisian’'izany sy voakasik’izany. 

any amin’ny ankapobeny ny toeran’ny vehivavy eto amin'ny 
na, eo amin'ny fampandrosoam-pirenena. Famintinana 
, kanefa raha ireo voalaza ireo no itarafana azy dia 
lava ny lalana, tsy ho an’ny vehivavy ihany fa ho an’ny 
mihitsy. 
a-miaina mantsy ny fahasahiranana itambarana mangeja 
alagasy amin'izao fotoana izao, kanefa ny vehivavy mala- 

gasy dia mbola milanja ambonin’izany, noho ny maha vehivavy 
azy, « miankin-drindrina irery », mizaka ny tsindry afitsoky ny 
« fanjakan-dehilahy »... Indroa mahita ny maizina... ! 

Ny maro an’isa eto amin’ny Firenena no tratry ny tsindry hazo 
lena, ka mazava ho azy fa raha tsy mitodika amin’ny fanafahana 
azy ireo ny tetika fampandrosoam-pirenena tian-kampiharina, 
tsy hitera-bokatsoa mihitsy izany, satria tsy ho vitan’ny lehilahy 
irery ny fampandrosoana an’i Madagasikara, araka ny efa iaraha- 
mahita hatramin’izao ! 

Efa tena miezaka ny vehivavy (fa raha tsy nanao izany izy dia 
asa fotsiny izay misy ny Firenena amin'izao fotoana izao), mila 
hanao (efa manao ... ?) ny tsy fanao mihitsy aza indraindray eo 
am-piatrehana ny adim-piainana, saingy ezaka maty ankaranany 
fotsiny ireny noho ny rafitra tsara petraka tsy mamela azy ahita 
izay mba anjara masoandrony... 

Mandrampahoviana ary no mbola hitombona ilay « vazivazy 
zary tenany » fanaon-drizalahy manao hoe : « ny 8 marsa no 
andron’ny vehivavy, fa ny sisa an’ny lehilahy avokoa... »... ? 

Tsy faralahin’olona akory ny Tantsaha, sanatria, raha taorian’ 
9 sokajin’olona rehetra ireo vao resahina ny momba azy. 
y izany loatra fa tena zava-dehibe tokoa eo amin’ny Firenena 
andraikiny, ka tsy maintsy navadibadika fatratra vao navoaka 
o manaraka izao. 

Tsy faralahin’olona ny Tantsaha, hoy isika, kanefa moa 
omba fiteny fanajana ihany izany, satria raha ny maha 
mbelona tsotra fotsiny izao, na ny zavatra natao teto amin’ 
irenena hatramin’izao no ijerena azy, dia tena faralahy tokoa 


Raha vao voatonona fotsiny, ohatra, ny hoe « tantsaha », 
onga ao antsain’ny « tsy tantsaha » voalohany dia ny hoe : 
ona mafy ady », « olona maloto lamba », « olona bado tsy 
lia fianarana »... Tsy lavitra izany ny fanabokana azy ho 
ona kamo, maizin-tsaina, tsy andairan’ny hevi-pivoarana... », 
a omena azy avokoa izao anaram-bosotra ratsy dia ratsy sy 
baka rehetra izao. Mbola manampy ireo koa ny hoe : 
etra », satria maloto lamba angaha, no sady tsy mba 
arakara tena loatra sy tsy mba manaraka ny fomba fitafy 
Iny toetr’andro. 
ana fehezina amin’ny ankapobeny dia « OLONA AMBANY » 
Verana ny Tantsaha. Moa tsy avy any AMBANIvohitra raha- 
ave izy ? 
a raha misy zava-mitranga na atao eto amin’ny Firenena 
a tsy mba voakasik’izany loatra ny tantsaha, na dia mifan- 
; inny maha tantsaha azy aza izany. Satria hatramin’ny 
Firenena an'i Madagasikara, dia tompon-trano mihono 
hy tantsaha, teo amin’ny raharaham-pirenena. 
ty hisy hilaza hoe : tsy marina izany satria nandray anjara 
ay tantsaha tamin’ireo raharaha lehibe nilàna ny hevi- 
1 Sy ny feom-bahoaka, toy ny fifidianana, ny fitsapan-kevi- 
a, Ny fikaonan-doha isan-karazany... Misy aza sahy misora- 
9 « solontenan’ny tantsaha », any amin'ny ambara- 
pitondrana sy any amin’ny sehatra samihafa. 

Ekena tokoa aloha fa nandray anjara tamin’ireny ny tantsaha, 
ary mety nifidy olona « nisolo tena » azy tokoa any amin'ny seha- 
pitondrana isan-karazany, kanefa raha ny zavamisy iainan’ny 
tantsaha hatramin'izay ka hatramin’izao, dia mipetraka ihany ny 
fanontaniana : azo lazaina ho tena fandraisan’anjara ve ireny ? 
Ao anatin’ny fahatsiarovantena tanteraka tokoa ve no isafidianany 
sy andraisany anjara amin'izany ? Ary raha izy no maro an’ 
isa indrindra (80%), tena manana fahefana tokoa ve izy eo 
amin'ny fandraisana fanapahan-kevitra mikasika ny fampan- 
drosoam-pirenena, izany hoe ny fampandrosoana ny « tenany » 
(satria izy no maro an’isa eo amin’ny Firenena) ? 

Samy hanana ny fomba hamaliany ireo ny tsirairay, fa ny 
zavamisy no ndeha ho jerena. 

Fiteny tsy afaka am-bavan’ny tantsaha, na avy aiza izy na 
avy aiza, ny hoe « tany Javitra andriana ». Fanehoany ny maha 
lavitry ny Fahefam-panjakana ny misy azy io, ka tsy mba mahazo 
loatra ny tombontsoa aterak’izany. 

Tany lavitra andriana. Fomba fiteny fampiononan-tena ihany 
eo anoloan’ny tsy azo anoharana. Tany lavitry ny ...mazava, 
ka tsy maintsy mizaka ny fisehoan-javatra rehetra aterak’izany. 

Araka izany, fantatry ny tantsaha tsara ny toerana misy azy 
eo amin'ny fiarahamonina, ary fantany ihany koa fa na inona 
mitranga, na inona manjo azy, dia tsy manantena loatra izay 
fahefam-panjakana, tsy fantany sady tsy mahalala azy any izy... 

Tany lavitra andriana. Midika fanakianana ihany koa anefé 
Ny hitan’ny tantsaha mibaribary dia izao : rehefa lavitry ny fahefam- 
panjakana dia tsy mahazo ny tombontsoa mety aelin'izany, toy NY 
fanamoram-piainana isan-karazany, ny fivoaram-piainana amin 
ny lafiny rehetra, ny « fandrosoana » amin'ny ankapobeny... 

Fa ny tena fahavoazana, rehefa lavitry ny fahefam-panjakana, 
dia toy ny « bibilava sinambotr’ankizy » tokoa : tsy mba mahazo 
fiarovana ara-dalàna, na ny ain’olona, na ny fananany, fa izay 
« sahy » rehetra dia manao izay tiany atao avokoa, indrindra moa 
fa irony mpiasam-panjakana nomena ampahany, na dia faré n 
izay bitika, tamin'izany fahefam-panjakana izany aza. Manjaka 
tokoa araka izany ny « toka-maso », any amin'ny tantsaha, ah 

ia toa izany hatrany no niainan’ity sokajin’olona ity, na talohan’ny 
ahaleovantena izany, na taty aoriana, ka mandrak’ankehitriny. 
_ Lavitry ny tombontsoa rehetra, hoy isika... Tsy mahagaga 
iha toa ka tsy zarizary avokoa ny mikasika ny tantsaha mala- 
asy, ary io dia amin'ny lafiny rehetra. Fa toa tsy mba misy mihitsy 
oha zavatra eo amin’ny tantsaha, ka tena mba mahafa-po izany, 
atramin’izao. 
-Eo amin'ny lafiny fitaovam-pamokarana, na fitaovam-piasana 
oha. Raha mampiasa ireo fitaovana ary fomba sy sarobidy, efa 
fandray amin’ny zanabolana ny tanan-dehibe sy ny renivohitra, 
J amin'ny asa aman-draharaha izay sahaniny; ny eny ambani- 
Mitra kosa, dia tena miadam-pamindra loatra ny fivoarana ara- 
taovana. Orinasa mpamboly vaventy (tsy tantsaha ireo...) no 
da manana izany, fa raha ny tantsaha tena tantsaha dia mbola 
ain-dehibe sy ny fitaovana tsy zarizary aloha no mifampitolona. 
Vokatry izany dia tsy mitombo firy ny vokatra, satria ny aina 
/mahavita afa-tsy ny erany inany... Dia tsy mitombo, noho 
ny koa, ny tombontsoa miditra amin’ ny tantsaha. Mihena aza 
hy satria tsy maintsy mitombo isa ny vava mihinana, ary mbola 
inampy trotraka an’io ihany koa ny sondro-bidin’ny zavatra ilaina 
am in’ ny asa famokarana. 
Miha a mahantra noho izany ny tantsaha, mba tsy ilazana hoe 
kiropotra... Ny tena loza dia manjary tsy ampy sakafo izy, 
lia mpamokatra sakafo izao aza no anton’ asany. Ary rehefa ny 
imokatra sakafo moa no tsy ampy sakafo, dia inona fa tsy 
Wy no atao hoe : fahavoazana ! 
fa koa ! Tsy ny fitaovana ihany, fa ny fahaizana amam- 
ana mikasika ny asa fambolena ihany koa. 
zakazahan'ny tanan-dehibe sy ny renivohitra ny fifehezana 
razam-pahaizana amam-pahalalana mitarika tekinolojia 
nta rehetra izao. Ary samy mirotsaka amin'izany avokoa, 
j Fanjakana, na ny tsy miankina. Fa tsy misy rototra loatra, 
ny mikasika ny fahaizana amam-pahalalana mitodika amin’ 
y ambanivohitra. 
“Sy tokoa ny sekoly sy ny toeram-pianarana ambony momba 
Mbolena sy ny fiompiana, saingy raha jerena amin’ilay hoe 

« 80%n’ny Malagasy dia tantsaha avokoa », dia tena tsy ampy 
velively izany (saika hiteny izahay hoe : toy ny tsy misy izany...). 
Ho an'ny sokajin’asa tsy hampiasa mihoatra ny 5%n'ny Malagasy 
anefa, dia tena maniry ohatra ny anana ny sekoly, ary tsy maha- 
gaga raha mamokatra tsy an’asa izy ireny. 

Koa mba aiza ary izay fanampiana ny tantsaha eo amin’ny 
lafiny fahaizana amam-pahalalàna ? 

Ny tanora tambanivohitra mantsy, raha te ho tantsaha izy, 
dia tonga dia mambolimboly fotsiny eny, manara-davahana izay 
nataon-drainy sy raibeny hatrany, na nety izany na tsy nety, fa tsy 
mba misy sekoly mifandraika amin'ny lentan-tsainy, hanovozany 
fahalalana misimisy kokoa momba io « asa » io, ka ahatonga 
azy ho tena tantsaha matihanina... 

Tsy mahagaga raha ataon’ny tanora tambanivohitra filàna 
raha tsy mahita fotsiny ny fambolena. Rehefa tena tsy mahita 
zavatra hafa atao izy, vao mitodika sy mionona amin'io (izany hoe : 
tsy dia manana risipo amin’io loatra izy izany). Satria tsy dia 
mihevitra loatra ny fambolena ho ASA mihitsy hatramin’izao na 
dia ny tantsaha aza. 

Misy ihany ireo scminera sy fiofanana tsindraindray, kanefa 
haingana loatra ireny ho an'ny olona tsy dia ampy fahalalana 
fototra. Koa dia tsy hitondra inona loatra izany, fa vao midify ny 
mpampiofana dia miverina amin'ny teo aloha ihany. Ny avy aty 
an-tanan-dehibe mpampanao seminera indray aza no mahazo 
tombontsoa amin'izany, satria moa volabe omen’ny mpamatsy 
vola matetika no anaovana ireny... 

Koa azo lazaina ve izany, fa tsy voafehin’ny Malagasy tanteraka 
ny tekinolojian’ny fambolena sy ny fiompiana, manomboka amin’ 
ny ambany indrindra ka hatrany amin'ny avo lenta, satria tsy 
mahavelona azy akory izany, na dia 80% (afa-tsy ny tekinisianina) 
amin’izy ireo aza dia ao avokoa ? 

Lafiny iray hafa eo amin’io fahaizana amam-pahalalàna io 
ihany, fa mahakasika ny fitantanana. 

Kianina ihany koa ny tsy fahaizan’ny tantsaha mitantana, 
ary dia mahazo tsiny kely aza izy amin’izany matetika noho ny 
fanaovany « tondraka anio manan-jara », indrindra amin'ny fotoan 

y miaka-bokatra. Tsy idirantsika lalina ny mahatonga ny tantsaha 
nana izany fihetsika izany, na dia fantany tsara aza fa tsy 
aintsy tsinjovina hatrany ny vodiandro merika. 

_ Kanefa, iaraha-mahalala fa tsy haihay foana izany fitantanana 

any, na dia izay faran’ny tsotra aza. Tsy iadian-kevitra anefa fa 

kony mba hisy fitantanana kely ihany eo amin’ity ASA AMAN- 

RAHARAHA iray ity, toy ny any amin’ireny sehatra hafa rehetra 

ny. Mihoatra noho ny sehatra hafa aza angamba, noho ny maha 

iva-dehibe sy maha fototra azy eo amin’ny toekarem-pirenena. 
drindra moa fa mety ho sarotsarotra noho ny fitantanana 
inasa mahazatra ny fitantanana ny orinasa fambolena, satria : 

- Isam-pianakaviana tantsaha dia azo heverina ho toy ny 
orinasa kely manana ny fomba fiasany, ny fihetsiny tsy 
dia azo vinaniana loatra mandritra ny fotoam-pamokarana, 
ankoatra ireo zavatra hafa iainan’izany fianakaviana 
izany, toy ny finoana, ny fanandroana, ny fady isan- 
karazany... 

- Betsaka loatra ihany koa ny tsy ampoizina sy ny tsy 
voakajy mihitsy, ankoatra ny tsy voafehy vidy eo amin’ 
izany fitantanana fambolena izany : miditra ao avokoa 
na herim-batana (ny aina izany, izay tena mbola 
mandray anjara lehibe tokoa eo amin'ny fambolena), 
izay matetika tsy kajian’ny tantsaha, satria ao amin’ ny 
fianakaviana tantsaha, raha toa ka izy mianakavy ihany 
no manao ny asa, dia TSY ASA no iheverany izany fa 

< ADIDY; na ny toetr’andro; na ny toe-tany; na ny masom- 

į- boly (maniry sa tsia, mamokatra sa tsia); tsy resahina 

< intsony ny amin'ny fiovaovan’ny vidin-jezika (zezi- 

_ bazaha ... ?) sy ny fanafodim-boly isan-karazany ... 


a aiza moa no ahaizan’ny tantsaha mitantana ho azy fotsiny 
iny rehetra izany, sy mikajy izay tena masonkarenany marina, 
la manaonao foana eo izy, toa kisendrasendra ihany, 
ahavoa : tsara; tsy mahavoa : atao akory ! 
aninny fotoan’ny miaka-bokatra indray dia tatazan’ny 
i-bokatra sy ny mpanelanelana isan-karazany ny tantsaha, 

ka maika koa tsy azo veroka mihitsy izay masonkarena sy 
tombony, fa matetika aza dia zara raha misy mandray ny vokatra, 
izay tsy mba azo tehirizina ela loatra matetika. 

Noho izany dia tsy mba afaka mampifilafila tsena loatra ny 
tantsaha (ny fahantrana sy ny fahasahiranana koa tsy mamela 
azy hanao izany), fa dia manaiky izay omen’ny sasany fotsiny, 
na dia mahatsiaro (fikajiana tombantombana fotsiny...) ho maty 
antoka aza amin'izany. 

Inona no fanafodin’izany ? Iza no manana fanafody amin’ 
izany ? 

Raha mbola ankinina amin’ny lakalaka sy ny kisendrasendra 
hatrany mantsy ity sehatra iray ity, izay isan’ny fanoitra lehibe 
indrindra eo amin’ny fampandrosoam-pirenena, dia tsy maintsy 
mahantra foana ny tantsaha, ary tsy ho tafavoaka mihitsy ny 
Firenena, satria dia hiorina amin’ny lakalaka sy ny kisendra- 
sendra hatramin’ny fitantanam-pirenena. 

Vokatry ny « tsy fahaiza-mitantana » sy ny tsy fisian’ny 
fanohanana ara-pahaizana, ary ny fatiantoka miavosa isan-taona, 
dia maro amin’ny tantsaha no mivarotra tanimboly, izany hoe 
mivarotra fitaovam-pamokarana. 

Azo an-tsaina ny vokatr'izany. Izay tsy mivarotra tany dia 
manao anto-bola ny ampaham-bokatra mbola maitso eny an- 
tsaha... Ka inona fa tsy mihombo isan-taona ny aretina. 
Manampy trotraka izany ny afitsoky ny dahalo sy ny mpanao 
hala-botry. 

Ho gaga indray ve isika raha toa ka mitsoaka any an-tanan- 
dehibe, manatevina ny tsy an’asa sy ny tsy manan-kialofana 
ary ny tontakely sy ny amboalambo ireo tantsaha, indrindra ny 
tanora. 

Tsy maintsy mareforefo izany ny famokarana ambanivohitra. 
Mihena be ny vokatra. Ireo tantsaha sisa tavela alaim-panahy 
hiraviravi-tanana, ka matetika tsy mamokatra intsony afa-tsy izay 
tena ilainy ihany. 

Dia tsy maintsy manafatra sakafo any ivelany ny tanan- 
dehibe raha te-hihinana. Dia tsy maintsy misambo-bola any 
ivelany koa mba ividianana izany, ka mazava ho azy fa tsy 

favoaka mihitsy ny Firenena iray manontolo, voatery miankin- 
joha tsy misy farany. 

_ Tsy zarizary izany amin'ny ankapobeny ny lafiny ara- 
amokarana. Kanefa tsy izay ihany no mampitsoaka azy, miala 
ny ambanivohitra. Eo ny tsy fandriampahalemana izay tena 
amely mafy tokoa, satria mandrava tanteraka ny renivola kely 
ba voaangona am-polo taonany maro, ao anatin’ny ora vitsy 
Onja. Kanefa mbola eo ihany koa ny lafiny ara-piainana tsotra 
siny izao : 

_ Tena tsy zarizary tokoa ny lafiny ara-pahasalamana any 
Abanivohitra. Ripaky ny aretina isan-karazany, na dia aretina 
ony tsy ahafaty akory aza, ny tantsaha. Ireo tobim-pitsaboana 
ða raha misy dia anarany fotsiny, ka na ny mpitsabo voatendry 
asa amin’'ireny aza matetika dia mitady lalana hatrany hialana 
ny, fa tanam-polo tsy mahatsabo aretina, moa ny fiainana any 
4 tsy zarizary loatra. Ny fanafody vidiana indray dia tsy laitra ny 
iny. Dia tena ny « aza marary » tokoa anie no fanafody e ! 
Kanefa ahoana no fomba tsy arariana ? Ny asa : miantoka 
a mafy dia mafy, ny sakafo itaizana aina : tsy ampy, na tsy 
y mihitsy aza indraindray, ny adidy isan-karazany : miavosa, 
efa tsy maintsy vonjena (fa izay moa no maha tantsaha ny 
jana...). Ka inona fa tsy maintsy ho mora andairan’aretina 
a ny tantsaha. 

fava-dehibe eo amin’ny fiainan’ny tantsaha tokoa ireo voalaza 
: tsy zarizary » ireo, satria mahakasika ny fanamorana sy 


a, raha toa ka tomombana antsakany sy andavany. 
Tsy ireo ihany anefa fa mbola maro izy ireny satria, araka 
fa nolazaina tery aloha, dia tsy hita loatra izay sehatra 


€ ny làlana eo amin'ny fampandrosoam-paritra sy eo amin’ 
Mpivoarana ny fiainan’ny tantsaha. 

lany amin'ny 30 na 40 taona lasa tany dia mba efa afaka 
Ivezy sy nifanerasera matetika tamin’ireo faritra na tanan- 
3€ ihany ny tantsaha : nivoaka mora tsy nanano sarotra loatra 

ny vokatra tamin’izany, ary tafiditra toy izany koa ny zavatra isan- 
karazany mety miteraka fivoaram-piainana eo amin'ny tantsaha. 
Ankehitriny anefa dia lala-maty na mihamaty sisa tavela, ka na 
sarety aza dia sahirana vao afaka amin'izany. 

Dia inona fa tsy voatery mihiboka ao amin’ny faritra misy azy 
ao ny tantsaha, « miha maizin-tsaina », mora andairan-tsaho, 
mora ampitahorina sy ambakaina..., satria amin'ny vanin’andro 
maha zava-dehibe tena manosika ny fampandrosoana ny 
fifandraisana, ny tantsaha kosa toa miha mitoka-monina hatrany, 
ary miaina toy ny tany amin'ny voalohandohan'ny taonjato faha 
20 ihany amin’izao fotoana izao, satria tsy mba mahazo izay 
fisainam-baovao na hevi-baovao entin’ny fifandraisana sy ny 
fifaneraserana akory. 

Miha mahantra ny tantsaha ! Sarotra avoaka ny vokatra, 
tsy misy mpividy, ary raha misy mpanangom-bokatra sendra 
tonga, dia izy no mametra ny vidiny...Any amin’ny faritra sasany, 
ny voka-bary tamin’ny roa taona lasa dia tsy hitan’ny tantsaha 
izay anaovana azy, ny tamin'ny taon-dasa aza tsy novelezina 
intsony, fa tsy hita izay sompitra asiana azy. Ary amin’ity taona 
ity dia tsy maintsy nahena ny famokarana. Mety tsy hamokatra 
intsony aza moa amin’ny taona ho avy... Fatiantoka ! 

Tsy vitan'izany fa, vokatry ny lalan-dratsy, na ny tsy fisian- 
dalana, dia lafo dia lafo ny vidin'ireo zavatra ilaina amin'ny 
fambolena sy eo amin’ny fiainana andavanandro. Koa dia mam- 
pidangana ny masonkarena koa izany. 

Rehefa atambatra izany fahasahiranana sy tsy fetezan-javatra 
rehetra izany, dia hoy ny famintinana ataon’ny manampahaizana 
momba ny varotra : ny manafatra vokatra (vary sy ny sisa...) any 
ivelany no mahavoa kokoa, noho ny mividy izany eto an-toerana, 
satria tsy vitan’ny lafo ny eto an-toerana fa mbola eo koa nl 
fahasahiranana (lalana sy fandriampahalemana) eo amin'ny 
famoahana izany avy any an-tsaha... ! 

Koa inona izany fa tsy dia tavela eo ny tantsaha malagasy 
fa ny tain’omby natsentsin-davabary aza angamba mbola mb 
mety hahita mangirana ihany. Ny tain’omby mantsy, rehefa el 
ny ela, tsy maintsy esorina tao ihany, fa ny tantsaha kosa... 

Izay raha atao indray mibango ny amin’ny tantsaha malagasy 
amin'izao fiandohan’ny taonjato faha 21 izao. Betsaka ny tokony 
nbola holazaina momba azy, fa izao fotsiny no amintinana azy : 
oadona mafy tokoa izy ireo eo amin’ny lafiny rehetra |! 

 Tsetsatsetsa tsy aritra ihany : misy ireny sary navelan’ny 


at aina amin'ny tantsaha any amin'izao fotoana izao izany, 
ia ahatsapa izay mandinika fa toa tsy misy fiovana, toa ny toe- 
jetry ny tantsaha tamin'izany ihany no mbola hita amin'izao 


ly hatrany izay tena fisehoan-javatra marina, kanefa mba 
anaitra ny saina ihany ilay izy tsy mety lany andro fa toa vao 
pihina amin’izao fotoana izao ihany. Mba nanao ahoana anefa 
| fivoaran’ny sokajin'olona hafa tao anatin’izay fotoana izay 
an to) 


Sary hafa koa. Malaza ho mpandeha an-tongotra an-jatony 
etatra ny maro amin'ireny tantsaha ireny, rehefa mba misy 
ony tsy maintsy nandehanany tamin’izany fotoana izany. 
i mbola manao izany ny ankamaroany amin'izao fotoana izao, 
araka ny sisin’ny làlam-pirenena (ny fanarahana ny sisin’ny 
renena angamba no mba fandrosoana_ nisongadina, 
ahay mba tsy mamakivaky kirihitra intsony), ihoaran’ny 
ana eny... ! 

za ho voaporitra, noverezin-jo sy nolemen-tsaina izy 
y amin’ny fotoan’andro tany aloha tany. Mbola atao izany 
4 izy amin'izao fotoana malaza amin’ny fahalalahana sy ny 
droana ny zon'olombelona izao, ary ny Malagasy namany 
‘no nisolo toerana ny vazaha amin'izany. 

a fa niova ny kabary, ary nisy fiovàny hatrany izany isaky 
ova ny mpitondra fanjakana. Ny zavamisy iainany anefa dia 
anaraka izany. Ny teo ihany no eo ! Izay no mahatonga ny 
ha any amin’ny faritra sasany tsy mahay manavaka akory 

izay Vazaha sy Malagasy, fa raha Malagasy mpanao fanjakana 
na mpitsangatsangana mandalo dia « Vazaha » ihany no 
fiantsoany azy. Satria tsy hitany loatra izay anavahana azy 
amin’ny tena Vazaha, moa tsy tsapany koa izay mampitovy (samy 
Malagasy) azy aminy... 

80%n'ny Malagasy, hoy ny tononkira mahazatra, dia tantsaha 
avokoa, ary izay indrindra no maha fototry ny toekarem-pirenena 
azy : ny maro an‘isa mpamokatra harena voalohany eo amin’ny 
Firenena; miantoka ny fivelomana amin’ny lafiny rehetra (sakafo, 
fitafy...), miantoka indrindra ny famerenana ny trosan’olona any 
ivelany, satria tsy misy afa-tsy ny vokatry ny famokarana ihany 
no ahafahana manefa izany. 

lo « fototra » io anefa no tena marefo dia marefo amin’izao 
fotoana izao, miha konka, mivavavava, tsy misy fikarakarana...! 
Koa tsy mahagaga raha malazolazo sy marary lava ny toekarem- 
pirenena, raha farofy sy taizan’aretina ny Firenena ! 

« DRIDRAN’INGILO, 
andrasan-ko sitrana 


vao manapa-kozatra ! » 





; Hoy ny Rakibolana malagasy momba io 


ohabolana io : 


« enti-milaza... toe-javatra sarotra 
itadiavam-panafody, 
ka arakaraka ny anantenana azy ho 


sitrana no vao maika 


na 
PEA s 


mampitombo ny fahavoazana 


aterany » ! 

MERINA SY TANINDRANA 


= Asian-dresaka voalohany ny mikasika ny fizarana ny 
flalagasy ho Merina sy Tanindrana. 

Resaka somary manahirana izay moa izy ity. « Saro-pady », 
loy ny mpanao politika sy ny be politika, ary dia tsy misy sahy 
niatrika izany mivantana, kanefa dia samy mihodinkodina eo 
aby, indrindra rehefa misy fizaran-tseza politika izay, na zavatra 
afa mifandraika amin'izany. Marihina aloha fa noho izay 
70 rindra dia tononkira fandre matetika eto Madagasikara ny hoe 
firaisam-pirenena », tononkira nenti-pahazarana tokoa, satria 
da lasa fampitahorana indray aza no iafarany, fampitahorana 
faon’ny be politika te ahazo seza... 

_ Koa ahoana marina ny aminity « Merina » sy « Tanindrana » 
7 


Amin’ny ankapobeny aloha, ary iaraha-mahatsapa sy mahita 
hat €0 izany, ny Merina no isan’ny foko « lasa lavitra » indrindra 
o Madagasikara eo amin’ny lafiny fivoarana ara-piainana sy 
a-pisainana. Manana tombon-dahiny tokoa izy amin'ireo lafiny 
20, ary mampiseho izany avokoa ny tontolo manodidina azy... 
‘ny ankapobeny ihany anefa izany, satria rehefa tomorina 
io resaka io, dia tsy mitovy ny dingan’io fivoarana io na dia 
in'ny samy Merina aza. Tsy izay anefa aloha no horesahina 


Noho izany dia alaim-panahy ihany izy ihevitra fa « ambony » 
ho ny hafa, manam-pahaizana sy manan-tsaina kokoa. 
lraindray aza moa dia mirehareha amin'izany ny Merina 
Sasany », ka sahy mampidera sy miedinedina amin’io maha 
a E” » azy io, indrindra eo amin’ny fifandraisany amin’ny 
a foko... 

Ny fihetsiky ny sasantsasany toy izany matetika no milentika ao 
tsain’ny foko hafa, ka mahatonga azy ireo hanana fiahiahiana 
iin'ny Merina, izay heveriny ho olona « fetsifetsy sy malama », 
Sy menatra ny hanambaka ary tsy azo itokisana ». Nihevitra 


n tsy aza ny foko hafa, fa ny Merina no « mpangoron-karena », 

tamin'ny fotoana nampalaza io voambolana io teto amin’ny 
Firenena. 

Inona no nahatonga izany rehetra izany ? Inona no nahatonga 
ny Merina ho « lasa lavitra » kokoa, raha izay no azo ilazana azy ? 

Tsorina avy hatrany aloha fa diso hevitra ihany izay foko na 
antokon’olona manana fiheverana fa « ambony »,na« mahay », 
na « maranitra » voajanahary, noho ny hafa, satria eo amin’ny 
toetoetra fototra iaingana dia mitovy avokoa rehefa taranak’ 
olombelona. Saingy tsy maintsy mipoitra miandalana eny ihany 
ny fahasamihafana. Ary izany dia tsy avy amin’ny toetoetra 
manokana ananan’ny foko iray loatra akory, fa raha ny marina 
dia avy amin’ny fiantraikan’ny tontolo manodidina iainana sy 
ifampikasohana isan’andro sy mandavan-taona ary mandritra ny 
taonjato maro, amin’ny olombelona miaina eo. 

Ho an'ny Merina izao dia azo lazaina fa tena namaritra tanteraka 
ny toetra maha Merina azy ny tontolo iainana eto amin’ny faritr’ 
Imerina. Na toetany izany, na toetr’andro. 

Araky ny lovan-tsofina dia tendrombohitra rakotra ala matevina, 
honahona ary heniheny no novantanin’ny razamben’ny Merina 
teto. Tontolo tsy dia mora niainana loatra, kanefa tsy maintsy 
nofolahin’izay te ho velona sy hanorim-ponenana. 

Tsy vita mora anefa ny famolahana izany, fa nitaky asa 
goavana sy mafy : mbola tazana eto amin'ny faritr’Imerina 
mandrak’androany ny vokatr'izany asa mafy izany, toy ny fefiloha 
indrindra indrindra, ny hadivory, ny tamboho, ny tanimbary, 
ary taty aoriana ny trano fonenana. 

Mazava ho azy fa namolaka ny saina ny fanaovana izany asa 
mafy izany, nanefy ny saina hikaroka, hanitatra, hitahiry ireo tetika 
rehetra nenti-niasa (na ara-tekinika izany, na ara-pandaminana), 
izay hanjary ho toy ny tekinika tsotsotra, rehefa nitambatra sy 
enti-pahazarana. 

Toa tsy misy taitra amin’ireny fefiloha lehibe manodidina an’ 
Antananarivo ireny moa amin'izao fotoana izao, satria tsy dia 
fantatra ny tantaran’izy ireny, ary dia maro no mihevitra fa zava- 
bonona, vita Nanahary, novantanim-potsiny izy ireny, kanefa dia 
tsahivina ihany fa herim-batana be izao no nananganana ireny, 

jiampy fahaizana amam-pahalalana tsy avy amin-tsekoly. 
Sy nisy fitaovana vaventy nampiasaina teny, ary na ny angady 
aza dia mbola vitsy ihany no vita tamin’ny vy. An-jato taonany no 
Jananganana ireny, kanefa dia ireny izy mbola mijoro sy manao 
y asany ireny mandrak’ankehitriny. Tsy ambakan'ny Mandaben’i 
shina, na ny Fasamben’i Egypta (fa ny olona mahay manin- 
jrahindra ny azy ka dia voaresaka foana...). 

Tsy maintsy natao ny asa toy izany, ary tsy aingitraingitra 
velively fa tena miantoka ny aina sy ny fahavelomana ary ny 
Oavin’ny taranaka mihitsy... 

" Tsy olom-bitsy koa no nanao ny asa fa ny vahoaka manontolo, 
a rehefa vahoaka marobe no niara-nirohotra nanao zavatra, 
ia mety hanaonao foana ihany, raha tsy nisy fandaminana sy 
andrindrana maty paika. Koa tsy maintsy nisy izany ny « fahefana » 
atanjaka, mpandrindra sy mpandamina, izay azo heverina fa 
\ety ho niandohan’ny Fanjakana merina, araka ny nahafantaran’ 
j tantara an-tsoratra azy taty aoriana. 

_ to fanaovana « asa vaventy » io no azo lazaina fa nam- 
avaka voalohany ny Merina tamin’ireo foko hafa. Ary io koa no 
Mary nahazoany tombon-dahiny sy tombon-dalana kely teo 
lin’ny fahaizana amam-pahalalana, izay tsy maintsy nananany. 
a nilaina izany teo amin'ny famolahana sy ny fifehezana ny 
tolo iainana (nisy karazandrazan’izany koa teo amin’ny foko 
tsileo, saingy samihafa ny toetany, ka samy hafa koa ny 
shony sy ny vokany...). 


4 a tsy mba toy izany loatra ny tontolo iainana tany amin’ny 
tra hafa, indrindra ny taty anindrana. Marina aloha fa samy 
tra niainana avokoa ny faritra rehetra, tamin'izany fotoana 
Ay, saingy tsy dia mafy noho ny teto Imerina ny tany. Mora 
9a ny fivelomana tany amin’ireny faritra ireny. Lonaka ny tany. 
Saka ny vokatry ny ala sy ny biby azo nohazaina... Tsy dia 
ky asa be loatra ny fivelomana. Ny toetr’andro koa (mafana) 
dia nahafahana nanao izany. Vokatr’izany : tsy dia nilana 
ika be loatra, ary tsy nilàna « fahefana mpandrindra » ihany 
, raha tsy efa taty aoriana, rehefa niha maro ny mponina. 

Amin'ny ankapobeny izany teo, dia azo lazaina fa efa nisy 
« fivoarana » roa karazany sahady (na dia mbola samy nanana 
ny azy koa aza ireo foko tsirairay, saingy somary nitovitovy ihany 
ny lentan’izany...) teto amin’ny Nosy. 

Taty aoriana, rehefa niditra ny fanjanahantany, dia toa vao 
maika nifanalavitra ireo « fivoarana » ireo. 

Somary niantehitra betsaka tamin’ny Merina mantsy ny Vazaha, 
teo amin’ny fitantanana an'i Madagasikara zanatany, ary ny Merina 
koa nahay nanararaotra ny fahaizana amam-pahalalana nentin’ 
ny Vazaha, mba hanatsarany ny fifehezana ilay tontolo iainana 
nanahirana azy hatramin’izay, ary koa mba hanatanterahany 
ilay fampitambarana an'i Madagasikara, nokasainy hatramin’ny 
nananany fahaizana sy « fahefana » nandamina sy nandrindra. 

Noho ny fananany ilay nentim-pahazarana teo amin’ny asa 
vaventy koa, dia mora ho an'ny mpanjanaka ny namadika ny 
Merina ho mpikarama. 

Fa tsy mba toy izany ny tany anindrana (ary ity angamba no 
nahatonga ilay fiheverena tsy dia marina loatra manao hoe : 
« Kamo ny Tanindrana ! », saingy ny olona tany anindrana dia 
tsy nanao afa-tsy izay nifanandrify amin’ny filany ihany; izay 
rahateo no notakian’ny « fivoarana » tany aminy, ny mpanjanaka 
anefa tsy maintsy nampiasa izao tetika rehetra izao (famonoana 
ny raketra tany Atsimo, karatra isan-dahy, asa an-terivozona...), 
mba hanerena ny Tanindrana ho lasa mpikarana ihany koa, 
fa izany no nilain’ny toekarem-panjanahana. 

Koa satria ny Merina no efa mpikarama tamin’izany fotoana 
izany, dia noterena handray anjara tamin’ny fanatanterahana 
ireny « tetika » ireny izy. 

Araka izany, vokatry ny zavanisy talohan’ny nahatongavan’ny 
Vazaha, sy ny zava-niainana nandritra ny fanjanahantany, dia maro 
tamin'ny Tanindrana no nihevitra fa isan’ny mpanjanatany koa 
ny Merina, ny Merina sasany koa nihevitra ny tenany ho toy 
ny mpanjanaka... Ka na efa taty amin'ny vanim-potoanan’ny 
fahaleovantena aza, dia mbola nitoetra ilay fiahiahiana ny Merina, 
sy ny fijerena ny Merina amin’ny maso vilana. Ny zavatra tena 
nisongadina mantsy dia izao : ny ankamaroan’ny avara- 


- 94 - 
























janarana, ny manamboninahitra, ny « mpanao- fanjakana », 
!mpandraharaha... dia Merina avokoa. Nahatonga ny Tanindrana 
evitra fa ataon’ny Merina ampihimamba ny tombontsoan’ny 
fandrosoana » rehetra. 

_Fiheverana ihany moa izany fa ny zavamisy dia tsotra : 
y afaka nampiato ny fivoarany ny Merina, satria ireo avara- 
anarana, manamboninahitra... dia tsy maintsy... hiteraka ny toa 
zy koa. Mety ho ambonimbony sy maromaro kokoa aza izany. 
Etsy andanin'izay anefa dia tena ara-drariny tokoa ny heta- 
ta sy ny fikatsahan’ny Tanindrana « fitoviana » sy fandraisan’ 
njara eo amin’ny fitantanana ny Firenena, sy eo amin’ny fiainana 
mi ‘ny ankapobeny, taty amin’ny fahaleovantena. Saingy misy 
dro kely ihany eo amin’io lafiny io. 

_ « Fitoviana », hoy isika, ka eo no mety handiso hevitra ihany, 
tria voaresaka teto hatrany ny atao hoe « fampandrosoam- 
enena marina », izay toa midika fa iray ihany ny endri- 
Impandrosoana ho an'i Madagasikara manontolo. 

=O amin’ny lafiny ara-pisainana sy eo amin’ny tanjona 
Kapobe tian-kotratrarina dia iray ihany tokoa izany, fa rehefa 
a miditra amin'ny fampiharana dia tsy maintsy samy hanana 
_@ndri-pampandrosoana mifanaraka amin'ny zavamisy ao 


k izany koa, ny mety hanjary any Manakara, mety tsy hamokatra 
\itsy any Befandriana-Avaratra... Tsy maintsy misy « maha izy 
| »m-paritra, ka raha tsy voahaja ireny, raha tsy mifanaraka 
y zavamisy izay kasain-katao, dia tsy hahita fahombiazana 


Ny filazana izany angamba dia fipasohana ny efa malama 
hy, satria voatanisa matetika, tao ho ao, ny atao hoe 
ampandrosoana isam-paritra », koa azo inona fa mitovitovy 
ireo voalaza ireo tokoa ny fomba fitetika napetraka ho amin’ 


‘Ny natao teto Madagasikara hatramin'izao mantsy dia 
Nary manalasala ihany. Noezahina natao tokoa ny fampan- 

drosoam-pirenena, kanefa toa tsy dia nazava loatra ny fomba 
nitondrana izany. Koa alaim-panahy ihany ny maro (na Merina na 
Tanindrana) hihevitra fa : 

- Ny faritra any anindrana dia tsy maintsy manenjika izay 
noheverina fa fahatarana efa niangona hatramin'izay 
(miohatra amin'ny faritr Imerina sy Antananarivo). 

- Kanefa koa tsy maintsy maha araka ny « fandrosoana » 
ankehitriny, sao vao maika koa ho diso aoriana... 

Dia hiainga avy amin'ireo ny tetika sy ny fihetsika rehetra. 
Dia avy ao koa no hipoitra ny fitakiana fitoviana, ary ny ankamaroan’ 
ireo avarapianarana tanindrana no tena hanetsika izany. 

Raha izany anefa no tena fipetrany, dia tena tolona tsy omby 
tratra ilay izy, satria dingana lava dia lava, sy maro sampanana, 
no tsy maintsy diavin’ny faritra any anindrana, kanefa ny enti- 
manana izany amin’ny lafiny rehetra tsy ampy, na tsy mifanentana 
akory amin’izay ilaina. 

Koa na misy aza ny finiavana hanatanteraka izany, dia tsy 
hipaka any amin’ny tena fototra ilay « fampandrosoana-fitoviana » 
takiana, fa dia ho sarintsariny fotsiny ihany. 

Fa ny tena olana, na ireo « mpitaky » aza toa tsy mahita 
fomba sy tetika maty paika mety ahomby, hampitana izany hatrany 
amin'ny fototra, hatramin’izao aloha. Mionona fotsiny amin’ny 
fitakiana « fitovian-jo » eo amin'ny fitantanana ny Firenena 
amin’ny ankapobeny. Noheverina angamba fa io fampitovian-jo io 
no tena hitarika ilay fampandrosoana isam-paritra. Kanefa moa 
efa ela ihany izay nampiasana ny « fandanjalanjana ara-poko sy 
ara-paritra » izay, teo amin’ny fanendrena ireo tompon’andraikitra 
ambony ao amin’ny fitondram-panjakana, fa toa tsy hita ihany 
izay eo. Tsy ny fizaran-tseza ara-poko no ratsy, fa tsy io irery 
akory no hiteraka fampandrosoana marina any anindrana sy eto 
anivontany. 

Ny zavatra tsapa dia toa variana loatra tamin’io ny avara- 
pianarana sy ny mpanao politika tanindrana, ka toa ny tetika 
fitadiavam-pahefana taty amin’ny Fanjakana an-tampony no 
nandeha alohan’ ny tetika fampandrosoana marina ny faritra 
niaviana (miala tsiny ny amin'izany fa io aloha no tsapa...) 

Marina aloha fa nisy ihany ireo zava-bita tetsy sy teroa, 
jodokafana teo amin'ny vahoaka hoe « fandrosoana » 
rehefa misy trano mijoalajoala moa dia izay no atao hoe 
- fandrosoana »...?). Saingy mbola « fandrosoana-vilian- 
Sahona » ihany ny ankamaroaniizy ireny, satria rehefa tomorina 
kaiky dia tsy lavorary akory. Kanefa moa nisy taty amin'ny faritr’ 
merina, ka tsy maintsy natao izay nisiany tany amin’ny faritra 
afa, na dia tokony ho tamin'ny endrika hafa aza no fisehony. 

_ Ny ohatra azo omena amin’io dia ny sekoly, na ny antonon- 
lonony, na ny ambony. Ny fampianarana amin'ny ankapobeny. 
_Lazaina avy hatrany fa izay holazaina manaraka eto, dia tsy 
n ic ika akory fa tsy tokony hisy sekoly antonontonony na ambony 
Ay anindrana. Tsia, fa rehefa atsangana ireny sekoly (lafo vidy) 
reny, dia tokony hifanentana sy hifanaraka tanteraka amin'izay 
ain'ny fampandrosoana any. Ary indrindra, tsy tokony atao 
mbanin-javatra ny fanatsarana sy ny fanatevenana ny tontolo 
nanodidina ny fahaizana amam-pahalalàna (ity farany ity aza no 
na zava-dehibe, satria ny fampianarana dia tsy vitan’ny fanan- 
anana vatan-tranon-tsekoly fotsiny, fa tsy maintsy misy zavatra 
afa maro miaraka aminy, toy ny tranomboky, ny tranon-kolon- 
aina, ny valandresaka, ny fampirantiana samihafa... Matetika 
antsy ny mora atsangana any anindrana dia ny toerana 
Adefasana « video », ny toeram-pandihizana, ny « karaoke ». 

efa ireo tsy dia manampy loatra ny fivelaran’ny fahaizana 
-pahalalana eo amin’ny faritra), fa raha tsy izany dia ho tsy 
ry hatrany izany, hanjary ho anarany fotsiny, ho sarintsarin- 
koly fotsiny, ka mety tsy hitondra voka-tsoa ho an’ny faritra loatra. 
Nihazakazahana araka izany ny fananganana sekoly (vatan- 
NO), nisy fotoana nifaninanana ny fananganana « lycées » 
1« CEG », natao tery vay manta ny fanokafana izany avy eo. 
tia moa ireo mpanao politika zanaky ny faritra mba te 
Mpiseho amin'ireo nifidy azy sy ny tany niaviany, fa tena 
Mahavita azy » tokoa, ary tena mba mikarakara... 


Mpampianatra, na tsy misy mihitsy aza matetika, fa efa mitsan- 
ìa ny trano, ary efa nandray mpianatra. Matetika dia ireo 

mpiasam-panjakana, na mpiasan’ny orinasa eo an-toerana ihany 
no asaina nampianampianatra eo, namerina izay mba tsaron- 
tsaroany tamin’izay nampianarina azy fahiny. Misy mahay tokoa 
amin'izy ireny, kanefa moa matoa misy ny sekoly manokana 
manefy mpampianatra, dia tsy ny rehetra akory no mety ahavita 
io asa io. 

Etsy andanin’izay anefa ilay faritra tsy manana tranomboky 
iray akory, tsy ahitana fihetsiketsehana ara-kolontsaina iray akory 
mandritra ny taona... 

Ka mba hanao ahoana ny mpianatra ampianarina ao amin’ 
ny sekoly « tandrametaka » (miala tsiny ihany...) toy izany ? 
Hanao ahoana koa ny fahaizana amam-pahalalana hataony vatsy 
eo amin’ny fiainany ? 

Angamba tsy ilàna fanadihadiana lalina ny famaliana ireo 
fanontaniana ireo. Miteny ho azy ny voalaza etsy aloha. 

Ny homarihina fotsiny dia izao : ny mpianatra moa tsy maintsy 
manala fanadinana, rehefa mamarana ny taona nianarany. 
Koa rehefa hanao izany ireto mpianatra avy any amin’ny sekoly 
« tsy zarizary », dia matetika mahazo baiko tsotra izao ireo 
mpanadina mba « tsy dia ho sarotiny » loatra (satria tsy vita ny 
fandaharam-pianarana, na tsy nisy mpampianatra ny taranja izao 
na izao...). Raha sendra mpanadina henjankenjana tsy mety 
manaraka izay « paiko » izay, dia tsy misalasala ny manampa- 
hefana eo an-toerana mampitahotra ankolaka na mivantana, 
indrindra raha Merina na Betsileo (kanefa matetika dia Merina sy 
Betsileo no ankamaroan’ireny mpanadina ireny) ny mpanadina : 
« mety misy rotaka raha vitsy loatra no afaka... », « manahirana 
anay ny fitandremana ny fandriampahalemanareo raha vitsy 
loatra no afaka... ! » 

Ka inona no azo atao amin'izany fa dia atao izay tsy hampisy 
ny... rotaka, sy hampandry fahalemana ny tanàna ! 

Ahoana no hampandroso marina ny Tanindrana amin'izany ? 
Ahoana no hampandroso marina an'i Madagasikara amin'izany ? 
Satria ny any anindrana no maro an’isa amin'ny Malagasy. 

Sarintsarin-tsekoly ! Mamokatra sarintsarina) manam- 
pahaizana ! Manana sarintsarim-pahaizana ! 

~ {reo mpanao politika sy avarapianarana avy ao amin’ny faritra 
ady mba hananganana ny sekoly, rehefa misokatra izany, 
a nihevitra angamba fa vita ny anjarany fa an’ny Fanjakana 
anjakana aty Antananarivo io !) ny sisa, ka raha tsy tomombana 
) tsy mandeha amin'ny tokony ho izy ny sekoly, dia ny 
anjakana no tompon’andraikitra. 
Tsy lavina fa manana andraikitra lehibe eo amin’ny fampia- 
irana ny zana-bahoaka ny Fanjakana, kanefa iaraha-miaiky fa 
aa ny tanjaky ny Fanjakana malagasy hatrizay ka hatrizao, 
ary nofinofy ihany ny ahatomombana ny fampianarana any 
inireo sekoly an’arivony maro miely patrana manerana ny 
sy. Maika moa fa ilay nantsointsika teo hoe : « tontolo 
inodidina ny fahaizana amam-pahalalana », izay tsy dia anjaran’ 
Fanjakana loatra ny manetsiketsika izany, satria ireo vato 
sondrotry ny tany (ny mpanao politika sy ny avarapianarana) 
4 angamba no tena manana andraikitra lehibe sy voalohany 
inizany, sahala amin'ny ataon’ny olon-drehetra mahatsiaro 
a hampandroso ny tany niaviany, manerana izao tontolo izao. 
Mba misy ihany mantsy ireny fikambanana « zanaka 
ielezana » ireny, fa toa tsy dia mitodika loatra any amin'ny 
drosoana ny faritra niaviana, fa variana amin'ny fehim- 
vanana, sy ny fikoranana, ary ny famohazana ny iasa fotsiny 
ny resaka politika koa aza angamba...), kanefa dia ireny mihitsy 
Kony hahavita ny fanetsiketsehana ny tontolo manodidina ny 
izana amam-pahalalana (sy ny tontolo hafa mety mahasoa...), 
amin'ny fananganana tranomboky ohatra, fampitaovana 
sekoly, fihetsiketsehana ara-kolontsaina matetitetika, 
4 hanampiana ireo zandry zanaka mbola any an-tanàna, 
am Pivoarana ny faritra amin’ny ankapobeny. Raha tsy manao 








y Sarotra ho azy ny hanao izany, ny ankamaroaniizy ireo 
Sy dia mitana toerana ambony eto amin'ny Firenena, 
ananarivo, na any amin'ny tanan-dehibe hafa, ka aiza ny 
ana tsy hivoha eo anoloan’ny olona tahaka izany, raha 
ina finiavana hanao izany tokoa izy... ? 

Sa dia hiandrasana ny « Alliances françaises » sy ireo foibe 
ara-kolontsaina vahiny hafa hatrany ny fanaovana izany ? 

Tsetsatsetsa tsy aritra ihany iny, fa raha tsy misy mantsy ny 
fihetsehana toy izany, ireo vato nasondrotry ny tany avy any 
anindrana dia tsy maintsy « hitovy » (fomba fisaina sy fiaina) 
ihany amin'ireo vato namelan-kafatra avy eto Imerina. Saingy ny 
faritra niaviany no tsy mba hahazo ny tena anjara masoandrony 
eo amin’ny fiaraha-mihiran’ny Firenena, satria hitongilana hatrany 
ny fandrosoana... 

Efa miresaka ny fampianarana any anindrana ihany, 
ka angamba mba tsara asian-teny ny toy itony : 

Voalaza teo fa tsy ampy mpampianatra ny sekoly any, 
ary anefa tsapa ihany koa fa mitangorona eto Antananarivo, ` 
sy any amin’ny tanan-dehibe sasany ireo mpampianatra. Betsaka 
ny mety ho anton'izany fa ny tahaka ity ihany no singanina. 

- Ny ankamaroan’ny mpampianatra, hoy isika, dia Merina sy 
Betsileo amin'izao fotoana izao. Zavamisy io ary tsy tokony 
hiteraka olana eo amin’ny fampianarana, eo amin’ny fifandraisan’ 
ny mpampianatra sy ny mpianatra. Ny olana « kely » dia eo 
amin’ny fifandraisan'ireny mpampianatra-« mpiavy » ireny amin’ 
ny fiarahamonina vantaniny. 

Mety misy ihany mpampianatra manana fihetsika hafahafa, 
ka mety miteraka olana, kanefa tsy ny rehetra izany; fa ny toe- 
javatra tena nampitaraina ny mpampianatra dia ny fihetsika somary 
misy fanavakavahana ataon’olona sasany. Eny an-tsena, ohatra, 
raha tsy efa tapitra nahazo ny iray foko amin’ilay mpivarotra 
(mpivaro-kena no tena hitanay), dia tsy mahazo ilay mpampianatra. 
Miteraka alahelo sy fahasorenana ny toy izany. Mihevitra ilay 
mpampianatra fa hanasoa ny taranaka malagasy no nandaozany 
ny tany niaviany, fa tsy sanatria hanjanaka na hangoron-karena, 
kanefa dia fihetsika toy izany no mba valiny. 

Mazava ho azy fa taom-pianarana iray iny ihany izy no 
handefitra, fa tsy maintsy mitady lalana hialany any izy amin'ny 
taona manaraka. Ny fitadiavana izay hasolo azy anefa mbola 
raharaha hafa. 

Ny taranaka sy ny fandrosoan’ny faritra iray manontolo mihitsy 

ð voa mafy amin’ny toe-javatra sahala amin'izany, noho ny 
letsika tsy voahevitry ny sasany. 

Tamin'ny 10 taona lasa no nitrangan’izany, ka angamba kosa mba 
a nisy fiovana ihany. Raha toa moa ka ny omaly tsy miova dia... 
Hafa koa ! Matetika any amin’ny sekoly samihafa any anindrana 
ly, dia toa tsy mety angaha raha tsy olona avy amin’ny foko eo 
iin’ny faritra ihany no atao talen-tsekoly. Noho izany dia toa tsy 
ampaninona loatra raha mpampianatra avy amin'ny CEG no 
Adrena ho tale-na lycée. Satria io no « avy any »... 

Tsy fanambaniana na iza na iza akory, fa mba misy fepetra 
maintsy hajaina ihany ho fanomezana hasina ny fampia- 
rana sy ny fahaizana amam-pahalalana, ary ny maha samy 
alagasy eto Madagasikara. 

Ny olana mantsy dia izao : ireo mpampianatra hafa « tsy avy 
Wy », na dia manana ny mari-pahaizana mifanandrify amin'izay 
ina, sy efa nampianatra mihoatra ny 20 taona aza, dia toa 
atery ihevitra fa tsy miasa eto Madagasikara (satria « tsy avy 
Ny P»), no sady koa tsy mba manana fanantenana ny hisondrotra 
} amin'ny asa imatesany, raha tsy ohatra angaha ka mitady 
ana hiverenana any amin’ny tany niaviana. 

Manginy fotsiny ny disadisa sy ny tsy fisian’ny risipo (tsy eo 
vil ny fampianarana ihany ity toejavatra ity fa fahita any amin’ny 
a! rasa hafa koa) baikon’ny tale ambany lenta ara-pahaizana 


sna fiaviana izany. 
Sady izao koa : tsy voamarina mihitsy fa hahay ho azy eo 


rany ! Tsy tonga dia hahay ho azy koa anefa izy raha Merina 

Betsileo no tale. Fa izay fantatra fa hahazaka ara-pahaizana 
a-tekinika ny raharaha no tokony hitana ny toerana, na inona 

na avy aiza izy ! 

Zavanisy izany tarehin-javatra izany, ka izay no nitondrana 

teto mba hisaintsainana. 


<th 








Raha tsy maintsy mitoetra ihany ny fomba fijery ny Malagasy 
ho Merina sy Tanindrana, dia tsy maintsy tombontsoa 
ifanakalozana no iarahana : ny Merina mahita tombontsoa 
amin’ny fiarahany amin’ny Tanindrana, ary ny Tanindrana koa 
mahita izay ilainy amin’ny fiarahany amin’ny Merina. lzany no 
tena mampiray ny Firenena ! Izany no FIRAISAM-PIRENENA ! 
Fa tsy resaka poak’aty sy mandrebireby saim-bahoaka toy ny 
fanaon'ny be politika fotsiny, manao be fanonona ny « firaisam- 
pirenena », kanefa ny ao am-po sy ny ao an-tsaina ary ny atao : 
mifanohitra amin'izany. 

Raha tsy misongadina io tombontsoa ifanakalozana io, dia 
tsy maintsy hisy hatrany ny fifampiahiahiana, izay hiteraka tsy 
fifampitokisana sy fifanavakavahana mety hampisara-bazana. 
Sakantsakana tsy hampanjary ny fampandrosoana marina an'i 
Madagasikara avokoa izany rehetra izany. 

Tsy vitan’ny tsy hampanjary fotsiny, fa mety hitera-doza 
mihitsy aza. Satria ny tsy fisongadinan'izany tombontsoa 
ifanakalozana izany, ampian’ny « asa sadasada »n’ny be 
politika, no mahatonga ny Firenena maro ao Afrika, ohatra, 
eo ambavahoanan’ny fahapotehana noho ny ady an-trano 
(adim-poko indrindra indrindra), toy ny any Nizeria, Somalia, 
Sodana... 

Koa TSY HAHAVITA IRERY an'i Madagasikara ny Merina, 
na dia « lasa aloha sy lasa lavitra » toa inona aza, fa tsy maintsy 
mila ny Tanindrana, na ny hafa foko izy, satria efa mifaningo-paka 
lalina izy ireo, ka na dia ny fandrosoan’ny faritr' Imerina aza dia 
miankina betsaka amin’ny fivoaran’ny faritra any anindrana. 

Torak’izay ihany koa. TSY AFAKA MANILIKILIKA ny Merina 
ny Tanindrana, satria na dia mitovy zo aza ny foko rehetra e0 
amin'ny maha olombelona, fantatra ny fananan’ny Merina ilay 
« nenti-pahazarana sy fahaiza-manao », izay azo AMPIASAINA 
sy AMPITAINA, mba ahafahana mampandroso marina ny faritra 
rehetra eto amin'ny Nosy. 

Tsy fanamboniana ny Merina izany fa zavamisy, ary azo 
hanatanterahana ilay Fahendrena manao hoe : ny tsy mahay 
sobiky, mahay fatram-bary... 

Araka izany, indrindra amin’izao fotoana izao, mihoatra noho 
ny lasa, dia tokony ho ara-bakinteny ilay hoe : « mpirahalahy 
nian'ala » ny Merina sy ny Tanindrana, raha te hametraka 

npandrosoana marina eto amin’ny taniny. Ka tsy hanaiky ho 
arebirebin’ny mpanao politika sadasada (na Merina na 
inindrana), izay tsy manao afa-tsy ny mamboly fifandafarana 
) amin'ny vahoaka, noho ny tombontsoa maizimaizina ! 
orina mantsy fa misy tokoa ny mahazo tombontsoa amin’ 
fizarazarana sy ny tsy fifankahazoan’ny foko, ary tsy 
petra-potsiny izy ireny fa tsy maintsy miaro izany tombontsoany 

TONTOLO IAINANA 



















-AIN-DEHIBE mihoatra noho ny zava-drehetra ny TONTOLO 
INANA. Mihoatra noho ireo ady hevitra politika maro ifanda- 
rana mandavan-taona ! 
Efa noresahina ihany ny momba azy ity talohan’ny taona 
990, saingy ny nahafantaran’ny maro izany dia tsy nisy afa-tsy 
fambolen-kazo » sy « ady amin’ny doro-tanety ». 
= Ankehitriny kosa dia azo lazaina fa miha matotra ny 
hatsiarovantenan’ny zanak’olombelona, satria efa tena 
alohalika tokoa ny ranombary », raha ny mikasika ny tontolo 
ana. 
i Nandritra izay 100 taona farany izay mantsy dia niha- -potika 
trany izany, ary tsy mbola mampanahy ohatra ny amin'izao 
toana izao ny amin’ny hoavin'izao tontolo izao sy ny olombelona 
ina €o. 
Tao anatin'izay 100 taona farany izay dia iaraha-mahalala fa 
lazakazaka tokoa ny fivoaram-piainan’ny olombelona, amin'ny 
finy rehetra. Niforona tamin'izany avokoa izao zavatra natao 
anamaivanam-piainana » rehetra izao, vokatry ny tekinolojia 
an-karazany. Dia ireo zavatra iainantsika amin'ny andavanandro, 
y efa mahazatra ka tsy tonga ao an-tsaina intsony ny fiaviany, 
loy ny efa « mandeha ho azy »... 
ÉT Sy nipoipoitra na niforona fotsiny avy amin’ny « tsy misy » 
efa ireny, fa TSY MAINTSY avy amin'ny fitrandrahana sy 
odinana ireo akora eo amin'ny voaary, ao amin'ny tontolo 
lana ihany. Ary vokatry ny traikefa rehetra teo amin’ny asa 
davanandro sy ny fikarohana ary ny fifehezana ny voka- 
arohana nataon’ny manampahaizana, ka nahafahana 
morona ireo zavatra rehetra natao hanamaivanana sy hana- 
fam-piainana, hoy isika. 
 Hatreo dia tsy misy maharatsy izany. Isan’ny tanjona noezahin’ 
Olombelona ho tratrarina hatramin'izay mantsy, ary izany dia 
katsahiny hatrany amin'ny fomba rehetra, ny hahatsara sy 
amora kokoa hatrany ny fiainany. 

Saingy... 
Tsy maintsy misy sandany sy vidiny izany ! 


Tsy nitsaha-nitombo ny filàna, indrindra moa, etsy andanin’ 
izay, niha nitombo isa rahateo koa ny zanak’olombelona, 
ary nisy fivoarana lehibe koa ny fifaneraserana teo amin’izy ireo, 
manerana izao tontolo izao. Koa nipoitra teo ny rafi-toekarena 
mifandraika amin'izany filana sy fifaneraserana izany. Rafi-toe- 
karena mifototra indrindra amin'ny fitrandrahana sy ny varotra, 
nahafahan'ireo firenena nahafehy izany talohan’ny hafa, 
nangorona tombontsoa mihoa-pampana, niteraka « izao tontolo 
izao » vaovao, nahitana firenena manankarena sy firenena 
mahantra... 

Ny « haren-tovon-jaka » moa hoy ny fitenenana, ary ny 
harena rahateo koa mitarika harena, koa nihazakazaka tsy nisy 
ohatr'izany ny fikatsahan-karena nataon’ny tany manankarena, 
indrindra ireo orin’asa fiharian-karena vaventy niorina tany. 

Araka izany, tsy maintsy nitombo ny famokarana, raha te 
hampitombo ny harena... Ny fitombon’ny famokarana anefa dia 
mitaky akora betsaka hatrany, koa tsy maintsy nampitomboina 
koa ny fitrandrahana (izany no azo lazaina fa antom-pisian’ny 
« fanjanahantany », satria tsy ampy intsony na tsy nananan’ 
ireo firenena matanjaka mihitsy ny akora nilainy teo amin'izany 
famokarana izany, koa tsy maintsy naka izany -an-keriny- tany 
amin'ireo « zanatany » izy ireo..., ary tsy nanao afa-tsy nitondra 
sy namindra ny aretina taty amin’ny tany madinika izay tsy 
mba nitombo harena fa vao maika aza niha nahantra mandrak’ 
androany !). 

Takon’ny fitadiavan-tombontsoa be loatra tsy am-piheverana 
ny fandehan-javatra manomboka teto, koa nanjary natao tsy am- 
piheverana koa ny fitrandrahana, izay tsy fitrandrahana fe fitran- 
drahana fotsiny, fa tena fanapotehana mihitsy, tsy nitsinjovana ny 
farany, tsy nisaintsainana ny hoavy, tsy nieritreretana akory fa 
vokatr'izany dia mety hikorontana tanteraka ny tontolo iainana, 
mety ho potika tanteraka ny firindrana maty paika sy tonga lafatra, 

nefa saro-pady sy mora simba, maha voaary ny voaary. 
irindrana izay an-tapitrisan-taona, hoy ny manampahaizana, vao 
anteraka amin’ny toetrany azo iainana (izao iainantsika izao), 
canefa, araka izany, dia 100 taona monja dia voakorontan’ny 
jlombelona tanteraka ! 
Amin’izao fotoana izao mantsy, noho izany fanapotehana tsy 
am-piheverana izany, dia iaraha-mahatsapa fa marary ny tontolo 
iainana : mahazo laka ny hain-tany ary mitombo velarana ny tany 
a; ringana ny ala kanefa ny fisian'izany dia misy fiantraikany 
aka eo amin’ny rivotra, ny rano ary ny toetr’andro; miha ritra 
ay loharano ary mihena ny rotsak’orana any amin’ny faritra 
sasany, any amin'ny faritra hafa anefa dia diso be loatra izany ka 
jary misy tondra-drano sy rano trambo izay tsy fahita hatramin’ 
izay; miha maloto ny rivotra satria be loatra ny arina vokarin’ny 
lombelona ka tsy maharaka intsony amin’ny fanodinana sy ny 
telemana izany ny zavamaniry sy ny rano (ranomasina) ...; miha 
afana ny tontolo ary miova tanteraka ny toetr’andro (miha maro 
y miha mafy hatrany ny rivo-doza sy ireo loza voajanahary isan- 
razany); miha tsy mamokatra ny tany, satria : na, izany tsy 
o (noho ny tsy fahampian’ny hazo maniry...) dia kaohin’ny 
ka lasa ny nofon-tany mamokatra; na, tototry ny antsanga sy 
j fasika entin’ny riaka ny tany mamokatra ka dia maty ihany koa; 
, be loatra ny fampiasana zezi-bazaha natao hampitomboana 
katra ka rehefa miverimberina izany dia mamono ny tany 
any koa...; miha ritra ny akora isan-karazany (izay manampa- 
\ataperana), kanefa ny fiainan’olombelona efa niankina be 
min’ izany... 
Ireo no tonga ao an-tsaina, kanefa na dia ireo fotsiny aza dia 
Ta Zava-doza ho an’ny olombelona ny fahasimbany. Ireo no maha 
NA ny AINA. Tsy azo saintsainina mihitsy izany olombelona 
etra amin’ny toerana tsy misy rano, tsy misy rivotra, tsy misy 
VOkatra (sakafo) izany... Midika avy hatrany ho FAHAFATESANA 
zany ! Efa manomboka hita taratra eo amin’ny toe-batana sy 
y fahasalaman’ny olombelona rahateo ny fiantraikan’izany 
Min’ izao fotoana izao. Fantatr’ireo mpitsabo-mpikaroka tsara ny 
lomba izany : mamely dia mamely, ohatra ny homamiadana 

isan-karazany, ny aretin’ny taovam-pisefoana, ny fahasam- 
ponana sy ny sisa... Tsy resahana intsony ny kere sy ny mosary 
ary ny tsy fahampian-tsakafo. 800 tapitrisa amin’ny olombelona 
eto amin'izao tontolo izao dia tsy ampy sakafo avokoa ! 
65,4%n'ny Malagasy dia tsy ampy sakafo avokoa ! Ny antsasany 
mahery...! 

Ny dikan’izany dia tsy maintsy manova fitana tanteraka izao 
tontolo izao, raha mbola te ho velona sy hiadam-pinaritra eo 
amin'izao fiainana izao. Tsy maintsy manova an'io rafi-toekarena 
(fanantontoloana... ?) miorina amin'ny fitrandrahana-famote- 
hana, sy ny fitadiavan-tombontsoa tafahoatra ary ny fitongilanana 
io. Jereo ange : 20%n’ny mponina eran-tany ihany no miliba 
amin’ny 80%n’ny harena voajanahary eto amin’izao tontolo izao ! 
Hita taratra eo amin’ny zavamisin’ny firenena tsirairay izany. 

MADAGASIKARA 


Raha ny eto Madagasikara fotsiny izao, eo amin’ny lafiny 
tontolo iainana, dia tsapa tokoa fa tena nanjehy ny andro ho lava 
ny Malagasy. Aiza izany fiedinediny raha manambara izy manao 
hoe : « rahoviana no ho tapitra ny ala atsinanana... | ». 

Tany rakotra ala i Madagasikara fahiny, araka ny lovan-tsofina, 
saingy mahatratra 200 000 ha isan-taona amin'izany no ringana, 
noho ny filan’ny olombelona, na noho ny tsy fahatsiarovantenany. 
20%-n'ny tany malagasy sisa no rakotra ala (eo amin’ny 120.000 
km tsimivadimandry eo ho eo). Ao anatin'izany avokoa na hazo 
sarobidy na hazo tsotra. Ny tena loza dia efa mahatratra 281 
ny karazan-javamaniry tsy fahita afa-tsy teto Madagasikara no 
efa akaiky ho lany tamingana, ny ankamaroan’ izy ireny dia azo 
nakana fanafody avokoa. Noho io fahapotehan’ ny ala io dia 
karazam-biby (tsy fahita afa-tsy eto ihany koa ny ankamaroany) 
62 no efa mihalany taranaka, isan’ny be indrindra izany 
fahavoazana izany raha eto amin'izao tontolo izao. 

Na zavamaniry anefa na biby dia tsy nisinisy foana fa samy 
manana ny anjara asany avokoa eo amin’ny firindran’ny voaary 
ao amin’ny tontolo iainana, na dia manelingelina ny olombelona 
aza izany eo amin'ny andavanandro. Vokany : tsy maintsy misy 
fiantraikany eo amin’ny tontolo iainana malagasy ny fahaverezan’ 
ireny zavamaniry na biby ireny. Tsy hita mibaribary eo no ho 
eo izany, ka izay no mahatonga ny olona tsy dia miraika firy amin’ 
izany. 

Efa zary lasa nenti-pahazarana (na nenti-paharazana...?) 
mihitsy, ohatra, ny fitazanana ireny tendrombohitra sy havoana 
ahitana LAVAKA be mangotanatana ireny (ny « lavaka » moa dia 
tafiditra ao anatin’ny voambolana iraisam-pirenena mihitsy, kanefa 
tsy tokony ho dedaka amin'izany isika Malagasy...), izay porofo 
mivaingana manambara fa efa tena goavana tokoa ny fahavoazan’ 
ny tontolo iainana malagasy. Any amin’ny faritry ny « ala 
atsinanana », amin'izao fotoana izao, no ahitana ny fomba 
niforonan’ireny. Vao ripaka roa na telo taona monja ny ala (noho 
ny tavy indrindra indrindra) dia manomboka mandavaka ny riaka 

y dia mikorisa any an-dohasaha rehetra any ny ranon-tany. 
ika manerana an'i Madagasikara dia ahitana io toe-javatra io. 
Ny miaina manodidina dia toa tsy gaga intsony amin’ireny 
lavaka » ireny, fa toy ny zavatra tsy maintsy misy ireny, satria 
a niara-niaina taminy hatrizay. 

_ Ny vokatr’ireny no tsy ampoiziny loatra : miha tsy mamokatra 
j tanimboly sy ny tanimbary any an-dohasaha, misy aza tsy azo 
lena intsony, satria tany « maty » sy fasika no manarona ilay 
animbary teo aloha. Miha avo koa ny fanambanin'ny renirano, 

10 ny tany entin’ny riaka, ka mora mihoatra ny fefiloha ny rano 

lin’ny fotoan’ny rotsak’orana, dia difotra ao ny tanimboly sy ny 
nana manakaiky ireny. 

Ny amin’ny loharano indray dia ny 3 amin'ny 5 eto amin’ny 
fitanin’Antananarivo teo aloha, ohatra, dia tankina avokoa, 
sisa mbola misy dia tsy mahavita taona akory ny ankamaroany 
liandry rotsak’orana vao misy rano indray. Nisy fotoana anefa, 
teny an-tampon-tendrombohitra, na teny an-tehezany, 
nahitana loharano avokoa (ireo zokinjokiny dia mahatsiaro 
ny tsara). Porofo izany fa efa tena marary tokoa ny tontolo 
ana ! 

Ny amin’ny fambolena indray. Tsy vitan’ny efa manova ny 
Adran’ny tontolo iainana ny fanaovana izany (kanefa tsy 
intsy atao fa fivelomana...), fa mbola mampikorontana izany 
a ny fampiasana zezi-bazaha, ohatra, izay natao mba hampi- 
boana ny vokatra sy mba hampahaingana kokoa ny 
nokarana. Ny olana anefa dia manova tanteraka ny toetry ny 
ly ireo singa simika alefa eo, satria tsy telin'ny zavamaniry 
| ða izany. Miaka-bokatra in-5 eo ho eo monja dia mahatsapa 
tantsaha fa miova ilay tany. Lasa mafy tsy laitra asaina ary 
dia mamokatra firy na dia nampitomboina hatrany aza ny 

Jazaha nalefa ao. « Maty » ilay tany ! 
tsy ny tany ihany, satria ny ambin-jezi-bazaha tsy levona 
€ntin’ny riaka ary dia lasa any an-doharano. Tsy asian-teny 
Saka ny vokatr’izany eo amin’ny fahasalaman’ny olombelona 
ny biby fiompy misotro ny rano... 

Ny tena mampieritreritra amin’ity resaka « zezi-bazaha » ity 

dia ny afitsoky ry zareo firenena matanjaka amin'izao fotoana 
izao. Ampirisihany ny fampiasana izany aty amin'ny tany 
mahantra, satria izy no mamokatra izany, kanefa tsy vidiany ny 
vokatra (sakafo) raha nampiasana izany, satria tsy mahasalama 
(mazava ho azy), fa ny vokatra « bio » ihany no tadiaviny. Izany 
hoe tsy nampiasana zezika na fanafodim-boly simika... Dia iza 
ihany izany no ihinana izany vokatra tsy mahasalama izany... ? 

Tsy mahagaga, araka izany, raha mahatsapa ny Malagasy 
ankehitriny fa « nateza » sy natanjaka ny olona taloha... 
Ankoatra ny filaminan-tsaina, dia sakafo « bio » hatrany ny 
an-drizareo, satria mbola tsy nisy teto tamin'izany ny ...poizim- 
bazaha ! i 

izany rehetra izany sy ny zavatra hafa tsy voateny mifandraika 
amin'izany dia midika FAHANTRANA ! Miteraka FAHANTRANA 
ho an'ny vahoaka. Ary rehefa mamely ny fahantrana dia tsy 
maintsy ny tontolo iainana no ialana vonkina. Tsy ny orinasa 
vaventy manankarena ihany no mamotika ny tontolo iainana, 
fa manao izany koa ny fahantrana ! Voatery mitrandraka tsy am- 
piheverana ny voaary ao amin’ny tontolo iainana ny vahoaka mba 
hivelomana. Kanefa izany fitrandrahana tsy am-piveheverana 
natao hiadiana amin’ny fahantrana izany dia tsy maintsy miteraka 
fahantrana hatrany. Ka dia ny eo ihany no eo ! Miha henjana 
sy miha mafy hatrany aza izany ! Tsy ahitam-panafany aloha 
hatramin’izao. 

Noresahana betsaka teto ny amin'ny fampandrosoam-pirenena 
marina sy ny fitantanam-pirenena mandeha amin’ny laoniny. 

Raha hikatsaka ny tena fampandrosoam-pirenena amin'izao 
fotoana izao dia tsy maintsy ampifandrindrana amin’ny fikajiana 
sy fanajana ny tontolo iainana izany, satria tsy misy fandrosoana 
miorina eo amin’ny fahapotehana. Raha hiatrika ny ady amin'ny 
fahantrana dia tsy maintsy ialàna ilay endri-toekarena teo aloha 
izay niteraka ny fahantrana. Endrika sy rafi-toekarena tsy mitsinjo 
afa-tsy tombontsoan’olom-bitsy « mandrora mitsilany ». 

Fa indrindra, raha valin-teny ara-toekarena fotsiny ihany no 
heverina fa hahavaha ny olan’ny fahantrana eto amin’ny Firenena 
dia mampisalasala ihany. Na asaina trandrahan’ny orinas@ 

vaventy vahiny avokoa aza mantsy izao harena an-kibon’ny tany 
eto Madagasikara izao, nefa tsy voakajy ara-dalana ny tontolo 
iainana, tsy voatsinjara ara-drariny eo amin'ny mpiarabelona ny 
vokatsoa aterak’izany, tsy tsara tantanana ny Firenena sy ny 
jakana, dia ho toy ny ravoravo natentina ihany izany, ho toy ny 
Sarintsarim-pandrosoana manodoka fotsiny ihany. Jereo ireo 
irenena lazaina fa matanjaka, ahitana fitrandrahana harena an- 
Kibon’ny tany goavana sy orinasa tao-zava-baventy, fa ny 
fahatram-bahoaka dia fahatram-bahoaka hatrany. 
_ Tsy izay ihany ! Voalazantsika tery aloha fa miha ritra ireo 
akora tena ilain’ny toekaren’ny firenena matanjaka amin'izao 
otoana izao, koa atosik'ireo orinasa vaventy any izy ireo mba 
hanao izay hifehezana amin'ny fomba rehetra ireo firenena 
madinika mbola manana akora ! Ampiasaina avokoa amin'izany 
ao tetika maizina rehetra izao : fampiankinan-doha tsy misy 
arany avy amin’ny fampisamboram-bola tsy ahitan’ny mpisambotra 
ðMbontsoa akory; fanamafisana orina ny fahantrana avy amin’ny 
sy famelana ny fandrosoana hiorim-paka tanteraka ka hananan’ 
y firenena madinika hazondamosina hizakany ny harenany...; 
ametrahana na fividianana mpitondra afaka miaro ny tombontsoan’ 
Ay vahiny; famoronana fifandafarana sy savorovoro miteraka ady 
rano mahatonga ny firenena ho voazarazara ka mora 
anjakana ny harena ao aminy, satria tsy misy mieritreritra ny 
aro izany fa variana amin'ny famelezana ny fahavalo-rahalahy... 
_ Rehefa tonga eo amin’ity dingana farany ity moa dia potika ny 
fenena, koa mitsofoka moramora ny matanjaka mitondra 
tandaminana » sy « fanampiana », ary mametraka ny « fepetrany » 
tra mba « hiverenan’ny fandriampahalemana »... Dia izay ! 
Maro ireo firenena madinika manana akora no tratran’izany, 
Orina fa isan’ny tandidomin-doza amin’izany i Madagasikara 
N'izao fotoana izao... 
Dieny mbola tsy dia diso aoriana loatra, na dia efa lasa lalina 
iny aza ny fery, dia tsy maintsy misaintsaina ny momba izany 
Malagasy, eo amin'izao fiandohan’ny 50 taona faharoa amin’ 
Fahaleovantenany izao, satria raha sahala amin'izay lasa 
iy no mbola hiainana eto dia asa fotsiny... | 

Tsy maintsy asian-teny ny amin’ny « FIHAVANANA », raha 
hiresaka momba ny Malagasy sy Madagasikara, satria voam- 
bolana tsy afaka am-bavan’ny Malagasy io, eo amin’izay rehetra 
ataony, na eo amin’ny fianakaviana izay, na eo amin’ny fiaraha- 
monina, fa indrindra eo amin’ny politika. 

Ireo mpanao politika moa, na inona firehany na inona, 
dia samy tsy manadino ny mivoy izany hatrany, indraindray aza 
toa manao piliavava fotsiny, satria matetika tsy dia hita taratra eo 
amin'izay lazaina sy ataony akory izany hoe « Fihavanana » 
izany. 

Amin’ny fotoan-tsarotra sy manahirana ny Firenena iny no 
tena miraradraraka ny fampahatsahivana ny Fihavanana. Izay 
tena votoatiny aloha, amin’ireny kabary sy fanambarana ireny, 
tsy dia mazava loatra, fa amin’ny ankapobeny ny Fihavanana dia 
natao itazonana (?) ny Malagasy mba ho iray, itandrovana ny 
firaisam-pirenena, hov ny mahay milaza izay. 

Amin’izay lafiny izay izany dia zary lasa foto-kevitra « lasan- 
ko vavany » ny Fihavanana, kanefa tena zava-dehibe tokoa 
izany teo amin'ny ‘iarahamonina malagasy, satria namaritra ny 
fifandraisana sy ny fifaneraserana rehetra teo amin'ny mpiara- 
belona. . 

Ny fototra niavian’io teny io dia ny hoe « HAVANA ». Izany 
hoe ireo olona misy fifandraisana noho ny « razana iombonana », 
noho ny « rairaisana », niitatra amin'ny « fanambadiana » izany, 
ary nipaka hatrany amin’ny « fifankatiavana » tsotra fotsiny amin’ 
izao. Havana avokoa ireo rehetra ireo, ary tsy ireo ihany fa 
hatramin’ny tsy fantatra koa aza. Izay no nahatonga ny Malagasy 
tsy nanadino na dia ny « HAVAN-TETEZINA » aza, izay tena 
« havana » ihany na dia tsy mazava intsony aza ny rohim- 
pihavanana mampifandray. Koa dia nitandrina fatratra ny 
fifandraisany aman’olona ny Malagasy, sao hono mantsy 
« mianjera » any amin'ny havan-tetezina ka idiran-doza... n 

= Noho izay indrindra dia nanjary nanana fisainana mivelatra ny 
Malagasy. Tsy ny teo ambany maso ihany no havana fa ny 
OLOMBELONA rehetra dia mety ho havana avokoa (ny 
« olombelona malagasy » indrindra indrindra), noho ilay rohim- 
pihavanana efa tsy hay hazavaina intsony. Koa dia hoy indrindra 
izy manamafy izany : « Ny olombelona toy ny ladim-boatavo : 
raha fotorana iray ihany ! » sy ny hoe : « Ny olombelona toy 
y molo-bilany ka iray manodidina ihany | ». 

| Fomba fijery avo dia avo ny Fihavanana sy ny Olombelona 
zany, satria na dia eo aza ireo zavatra isan-karazany mety 
mampisaraka, mety tsy itoviana, nateraky ny fiainana sy ny voaary 
toy ny harena, ny fomba amam-panao, ny fahaizana, ny finoana, 
ny fiaviana, ny volon-koditra...), ny fototra dia iray ihany, ary io no 
ena zava-dehibe tokony ho an-tsain’ny rehetra mba hampirindra 
ara ny fifandraisana eo amin’ny fiarahamonina. 

Tsy an-tsaina fotsiny fa tena iainana mihitsy. Izany hoe tsy 
ih avanana an-tendro-molotra na amin'ny endrika ivelany fotsiny, 
atria hoy ihany ny Fahendrena : « Ny Fihavanana aza mba 
tao somidika ambony toa menaka, fa ataovy latsaka anaty toa 
oka ! ». Efanahatsapa ny Ntaolo tamin’izany fa efa nampiasain’ 
sasany tamin-javatra maizimaizina, tamin'ny tombontsoa 
lanokana koa aza angamba ny Fihavanana, satria ny mpa- 
araraotra tsy maintsy misy ihany. Koa hafatra fampitandremana 
iny io amin’ny toe-javatra toy ireny, sady fifampitaizana rahateo 
la. Tsy Fihavanana mantsy raha tsy tena latsa-paka, fa fiha- 
arambelantsihy fotsiny ihany. 
 Latsaka anaty manao ahoana ary no tiana ho lazaina eto ? 
y Fihavanana an-tendro-molotra, hoy isika, fa tena iainana eo 
in'ny andavanandro mihitsy. 

Araka ny iaraha-mahalala dia tsy mora ho an’ny olombelona 
_Mivelona eo amin’ny tontolo iainana. Mety manala ny ain- 
Ibe avokoa ny zavatra rehetra eo amin’io tontolo iainana io. 
3 lazaina rahateo moa fa ny olombelona no voaary « malemy » 
indra ao amin'izany, koa raha tsy mahatsangana fomba fiaraha- 
aina mirindra sy maty paika izy dia tsy ho velona mihitsy. 

tsan'ireny fomba fiaraha-miaina ireny ny FIRAISANKINA. 

Tsy misy « mahavita tena » eo amin’ny « ady amin'ny fiainana », 
ka tsy azo atao ny miolonolona... Ary dia izany Firaisankina izany 
indrindra no singa iray lehibe maha Fihavanana ny Fihavanana. 
Maro ireo fisainana nenti-naneho izany : « Akanga maro tsy 
vakin'amboa », « Ny mitabe tsy lanin’‘ny mamba »... Afaka misetra 
ny loza sy ny zava-tsarotra ny « maro » sy ny « be », ary izany 
na dia tsy manao na inona na inona aza, satria ny fiarahany 
fotsiny dia efa hery miaro azy ! Maika moa raha misy trangan- 
javatra tsy azo anoharana iny : « Tsara ny roa noho ny iray, 
fa raha lavo misy mpanarina ». Misy fifampitsimbinana sy fifa- 
monjena ao anatin’ny Firaisankina, satria voin-kava-mahatratra, 
izay mahazo ny havana dia toy ny mahazo ny tena ihany. Fa na 
tsy misy aza izany, dia efa hery lehibe (herin-tsaina indrindra 
indrindra) ny fiarahana ao anivon’ny Firaisankina : « Mpiraha- 
lahy miditra ala, ka izy tokiko, izaho tokiny » ! 

Tsy nianina tamin'izay Firaisankina izay fotsiny anefa ny 
Fihavanana teo amin’ny Malagasy, satria misy fitsipi-piainana tsy 
maintsy hajaina sy tandremana toy ny anakandriamaso ao amin’ 
izany. Tsy azo natao tokoa mantsy ny nanavakavaka sy nanao 
tombo sy hala. Tsy mety ny manavangavana, satria « tsy azo 
atao toy ny vato ny havana, ka ny kely atsipitsipy, fa ny lehibe tsy 
hetsehina ». Tokony hitovy ny fitondrana ny havana, satria « ny 
olombelona toy ny fandrin-drano ka tsy misy avo sy iva ». Fa na 
misy aza ny tsy fitoviana, satria samy manana ny fanambinany 
moa eo amin’ny fiainana, dia « ataovy toy ny andry ombin’ 
llaisalama ny havana : ny kely voasafosafo, ary ny lehibe voateha- 
tehaka ». Ny tena fadiana eto dia ny fanaovana « havana raha 
misy patsa ; fa raha lany ny patsa : havan-tetezina ! ». 

Misy FITOVIANA, araka izany, ao amin'ny Fihavanana. 
Fitoviana eo amin’ny fitondrana ny havana sy ny mpiara-belona 
indrindra indrindra, satria ny fitsipika hifehy ny fifandraisana a0 
amin'izany dia aorina amin’ ilay hoe « tanan-kavia sy havanana, 
ka izay didia-maharary ». Samy mahatsiaro mangirifiry avoko@ 
izay tratry ny tsy rariny, sy voan’ny tsindry hazo lena... Koa aza 
atao amin’ny hafa, izay tsy tianao atao amin’ny tenanao ! ` 

Tsy izay ihany ny Fihavanana teo amin’ny Malagasy, fa mbola 

teo koa ny FIFANAKALOZAN-KEVITRA, izay nitana toerana 
ehibe tokoa teo amin’ny fiarahamiaina sy ny fiarahamonina, 
satria « ny hevitra tsy azo tsy amin’olombelona », ary « ny hevitry 
ny maro mahataka-davitra ». Manambara izany fa na ny hevitra 
ifampitondrana, na ny hevitra itondrana ny fiainana, dia tsy 
maintsy avy amin'ny besinimaro ihany. Noho izany dia tsy maintsy 
miresaka, tsy maintsy mifanakalo hevitra, satria « raha mitari- 
bato tsy mihoraka, very ny androantokon’aina; ary raha mifanka- 
fia tsy miresaka, dia very ny androantokom-pihavanana ». 
Kanefa izany tsy ataotao foana, fa tsy maintsy lanjalanjaina 
y fakafakaina fatratra satria tombotsoa samihafa no atambatra 
10 iray, ka tsy maintsy atao toy ny « tery omby ririnina : atao tsy 
nankahia ny reniny, ary tsy mahabotry ny zanany ! ». Mety ho 
enjana ny ady hevitra eto, satria tsy mora ny mitady ny marimaritra 
aisana, kanefa toy ny « adin’ombalahin’ny mpianakavy -ihany 
eny-, ny mahery tsy hobena, ny resy tsy ankoraina ». 
sy fanaon’ny Fihavanana tokoa mantsy ny mirehareha sy ny 
litompo teny fantatra, satria ny foto-kevi-dehibe eto dia tsy misy 
fa-tsy ny hoe : « Ny fitia mifamaly no mahatsara Fihavanana ! ». 
_ Mbola ao anatin’io Fihavanana io ihany, ary tena zava-dehibe 
Koa teo amin’ny Malagasy araka izany; dia ny fanomezan-danja 
/ « besinimaro », ny « vahoaka »... Ary izany dia notakariny 
ly amin’ny Firaisankina ihany. 

Koa satria zava-dehibe loatra ny Fihavanana, ary ny « olona 
ay tsy mba vahoaka », noho izany : « raha olona iray no tsy 
, Mmitotoa koba hatavy ; fa raha ny besinimaro no tsy tia, 
Isotroa tangena ho faty | ». Manambara mazava izany fa tsy 
Sy ho velona ivelan’ny Firaisankina sy ny Fihavanana. Mbola 
Adeha lavitra noho izany aza ny Malagasy, satria na dia teo aza 
fanomezany hasina ny mpitondra azy, dia tsy nihambahamba 
Ory izy niteny hoe : « Aleo halan’andriana, toy izay halam- 
10aka ! », satria« ny vahoaka no Fanjakana ». Tsy fanjakana 
Tanjakana raha tsy nisy ny vahoaka nanaiky sy nankatoa ny 
anizany (ary nametraka izany) ! 

Fa na dia ny fanjakana aza dia efa nisy fitsipika mazava 
Straka teo amin’ny fifandraisan'izany amin’ny Fihavanana, 

mba tsy hampikorontana sy hampisy disadisa ary fisaraham- 
bazana eo amin’ny fiarahamonina, satria moa ireo mpitondra 
dia toy ny saonjo iray lohasaha ihany ka tsy ilaozan’izay iray 
hamarara. 

Nivoaka tamin’izany ireo fombam-pitenena isan-karazany toy 
ny hoe : « manao havako tsy meloka », ilazana ny fiangarana 
ataon’ny mpitondra mba tsy hanamelohana ny havany; sy ny hoe 
« manao voro-mitahy havana » izay midika ho tsy famaizana ny 
havana na dia nahavita heloka aza... Manimba ny Fihavanana sy 
ny Firaisankina ny toe-javatra toy izany. Manimba ny firindran’ny 
fiarahamonina izay manamafy hatrany fa « na sakako na 
sakan’iza, rehefa vandana dia kary »... Tsy tokony hanao toy ny 
« masoandro avy atsinanana mantsy ny mpitondra, koa ny avo 
ihany no trany; fa tokony ho toy ny masoandro avy andrefana 
kosa, koa izay mivoha varavarana, voatsidika avokoa ». 

Fisainana sy fahalalana notakarin’ny Ntaolo malagasy avy 
amin’ny niainany avokoa izany rehetra izany. Saika niraisan’ny 
foko rehetra manerana an'i Madagasikara avokoa ireo fombam- 
pitenena mirakitra fisainana isan-karazany ireo, fa ny voambolana 
nampiasaina sy ny fanehoana izany no misy fahasamihafana, 
arakaraka ny zavatra nidinana rahateo. Ny hevi-dehibe dia tena 
nitambarana tokoa. 


Koa izany ary ny Fihavanana malagasy latsak’anaty, 
izay maneho ny maha iray ny olombelona, manome hasina 
ny vahoaka, mitory Firaisankina sy Fitoviana, mandala ny 
Fifanakalozan-kevitra, ary mitsipaka ny fiangarana ! i 


« Antsibe natôraka ampahailala, azon’ny ampanam- 
panahy ! » 

NY KOLIKOLY 



























Atao ahoana no tsy firesaka ny « kolikoly » raha hanao jery 
dika izay 50 taona nahaleovan’i Madagasikara tena izay... 
andritra izay 50 taona izay mantsy dia tena nibahana tanteraka 
y fampandehanan-draharaha teto amin’ny Firenena io toe-javatra 
iray io. Ary azo lazaina fa tsy nisy sehatra tsy tratry ny aretina, 
a sehatra inona izay, na sehatra inona ! 

Ny fihanaky ny aretina (satria tena aretin’ny fiarahamonina 
okoa izy ity) sy ny lanjany no samihafa, teo amin'ireo fanjakana 
lifandimby, fa ny fisiany dia voamarika hatrany, hatramin’izay ka 
tramin’izao. Zary lasa « nentim-pahazarana » tafiditra tanteraka 
) anatin’ny fanaovan-draharaha (raharaham-panjakana indrindra 
ndrindra...) isan- -karazany izany. Efa nasiana tsipy teny ihany 
y amin’ izany, tao amin'ireo lahatsoratra mikasika ny mpanao 
olitika sy ny raiamandreny. Kanefa tsy maintsy asiana resaka 
anokana izy ity noho ny fahavoazana aterany eo amin’ny 
ampandrosoana ny Firenena. 

_ Nenti-pahazarana..., hoy isika, ary mety ho « nenti- 
ìharazana » ihany koa. Ara-tantara mantsy, izany hoe tamin’ny 
anim-potoan’ny Fanjakan’andriana, dia efa nisy tarehin-javatra 
tovitovy tamin’io ihany. Tamin’izany fotoana izany moa dia tsy nisy 
arama ny mpanao raharaham-panjakana (mpiasam-panjakana 
min'izany), fa dia ny tombontsoa mivaingana mifanandrify amin’ 
y toerana misy azy sy ny « falimpo » avy amin'ny vahoaka 
ampanao raharaha no nivelomany. 

o « falimpo » io indrindra no nanana endrika mitovitovy amin’ 
/« kolikoly ». Saingy, araka izany, dia mariky ny hafaliana noho 
TahaVITAn’ny raharaha izy io. Mari-pankasitrahana tsy dia nisy 
a nifanarahan’ny mpanome sy ny mpandray, satria azo natao 
ja ny tsy nanome izany, ny raharaha natao moa efa vita raha- 
©. Amin’ny maha « falimpo » izany dia aorian’ny fahavitan’ny 
naraha no nanolorana azy. Eo no isan’ny tsy nampitovy azy 
Ain’ny « kolikoly », izay matetika aty alohan’ny raharaha dia efa 
Olotra, koa dia miankina amin'izany ny fahavitan’ ny raharaha na 

| Ary misy ady varotra mihitsy aza izany matetika ! 

Marina fa nisy « teritery ara-tsaina » ihany teo amin'ny 
« falimpo ». Voatery ihany ny mpanome, na dia eo aza ny naha 
« sitra-po » ilay fanomezana. Kanefa tsy dia teritery mivantana 
iankinan’ny fahavitan’ny raharaha akory izany, koa dia tsy 
nampaninona azy loatra. 

Tsy foana io « falim-po » io nandritra ny vanim-potoan’ny 
Fanjanahantany, indrindra tany ambanivolo rehetra tany, na dia 
efa nandray karama raikitra aza ny mpiasam-panjakana (« mpanao 
fanjakana » malagasy madinika tamin'izany), fa mbola 
notohizan’ny vahoaka ihany ny fampiasana azy. Tsy nisy lalàna 
koa nandrara izany, satria tsy dia nisongadina loatra izay 
fandikan-dalàna manodidina izany. llay izy koa toa zary tafiditra 
tao amin'ny « fomba amam-panao »... Tsy vola loatra ny 
« falimpo » tamin’izany fa teo ny gisa, ny vorontsiloza, ny akoho, 
ny vokatry ny tany isan-karazany, ary nisy mihitsy aza ny omby... 

Taty amin’ny vanim-potoan’ny Fahaleovantena no nanombo- 
ka nivoana ilay « fomba amam-panao », ary tena nivadika zavatra 
hafa mihitsy. 

Noho ny fahasarotam-piainana ve sa zavatra hafa, satria toa 
tsapan’ny « mpanao fanjakana » ny tombontsoa goavana mety 
ho azo avy amin'ny fitakiana mialoha ny « falimpo ». Koa vita 
hatreo ny naha « falimpo » izany, satria foana ny hafaliana teo 
am-panolorana, ary teraka nanomboka teo ny « tranon’afokasoka » 
sy ny « lava tanan’akanjo ». 

Nanenika ny raharaha rehetra sy ny Firenena izany. Manam- 
porofo izany ireo voambolana nipoitra ombieny ombieny 
(tsy nipoipoitra foana izany) voatahirin’ny Rakibolan’Ingahy Régis 
RAJEMISA-RAOLISON toy ny « totohondry vola », ny « kolikoly », 
ny « tsolotra », ny « gaka », ny « kojikojy », ny « kejokejo », 
ny « sisi-bola » na « sisika »... 

Zary lasa fahazarana teo amin'ny vahoaka izany, satria 
nitaizana azy, koa na tsy nisy aza ny fitakiana izany mivantana, 
dia toa « nandeha ho azy », satria tsy azon’ny vahoaka an’ 
eritreritra mihitsy izany hoe manao raharaha amin’ny Fanjakana, 
-na ara-dalàna ilay raharaha na tsia-, ka tsy « mandrotsaka » 
kely, mba ahatontosa antsakany sy andavany izay atao, ankoatra 

o vola fandoa ara-dalàna izay miditra ao amin'ny kitapom- 
Jlam-panjakana. 

Koa rehefa tsy manana ny atao amin'izany ny vahoaka (kanefa 
a matetika izy no tsy manana izany, indrindra tao ho ao), dia 
ihitsoka eo izay raharaha tokony atao, na dia ara-dalàna izao 
za hoy isika, koa aleony tsy manandrana akory, sao ho lany 
idro fotsiny any. 
Dia eo no mahaketraka ihany, satria ny androatokon’ny 
haraha ifanantonan’ny vahoaka amin'ny Fanjakana dia 
ahakasika hatrany ny fanatsarany na ny fanamorany ny 
jinany, izany hoe ny fampandrosoana amin'ny ankapobeny 
eo taratasy rehetra ilaina dia mifandray amin'izany avokoa). 
y tafahoatra ny tokonana akory anefa izany, noho ny « kolikoly », 
| dia maty ankaranany avy hatrany izay mba tian-katao ! 
Tsy vitan'izay ihany, fa ny tena zava-doza mamohehatra 
any « kolikoly tsy mifidy asiana »,fa na dia olona latsaka an- 
terena sy tojo ny an-karatsiana (aretina na fahavoazana vokatry 
i hetraketraka eo amin’ny fiarahamonina, eny fa na dia amin’ny 
hafatesana aza...) dia iharan’ny tsindrio fa lavo hatrany. Tena 
9 mamoha angatra mihitsy ny kolikoly eto, ka na dia ny efa 
ditra ao anatin'ny fahasahiranana lalina sy ny tsy fidiny aza, 
| mbola « voaendaka » ihany ! Satria tena fanendahana 
kitsirano izao io, na dia ankolaka aza no anaovana azy. 
Tsy misy dikany intsony eto ny « miaraha-ory amin’izay ory » 
4 tsianjery sy dradraina mandavan-taona, sy ny « tanan-kavia 
havanana ka izay didia-maharary », fa « fitiavan-kely 
anararao-paty » no manjaka | Tsy miserana akory ao an-tsain’ 
Mpandray kolikoly amin’ny toejavatra toy ireny ny fahavanonan’ 
taranany sy ny tenany mivelona tsotra izao amin’ny alahelon’ 
Na, satria dia alahelon’olona tokoa izany, na dia vola mika- 
asoka izao aza no endrika isehoany ! Adino tanteraka fa ny 
a toy izany dia tena tsy leo enti-tody mihitsy teo amin’ 
fisainana sy ny fiainan’ny Malagasy. Tsy maintsy jerena izay 
In izay, fa izany no maha olombelona sy maha Malagasy ny 
alagasy | 
Tsy vaha olana amin’ny fahasarotam-piainana ny fanaovana 

« tsindrio fa lavo », ny fanaovana « tsindry hazo lena » toy 
izany. Mety mamaha olana kely eo no ho eo fotsiny izany, fa tsy 
hitondra mankaiza mihitsy. Maika koa mampilentika aza, satria 
raha samy mifanao izany avokoa eo amin’ny sehatra izay mba 
hanana fahefana, dia tsy ho lasa lavitra mihitsy ny Firenena. 

Ary tsy maintsy misy fiantraikany eo amin’ny Firenena sy ny 
fampandrosoam-pirenena izany. lainana sy zakaina ary iaretan'ny 
ankamaroam-bahoaka io toejavatra io, izay manatevina hatrany 
ny fahantrana sy ny fahoriana, satria mandeha any amin’ny tsy. 
tokony alehany ny ampahan'ny vokatry ny ezaka ataon’ny vahoaka. 
Vokatra izay efa tsy ampy ahavelomany ara-dalana akory. 

Nahoana moa ny Firenena sy ny toekarem-pirenena no tsy 
androrona raha zavatra sahala amin'izany no zakain’ny vahoaka 
mandavan-taona ? Ny tsy fandriampahalemana mivantana efa 
mandrava izay mba ary ao anatin’ny fotoana fohy, ny « kolikoly » 
koa anefa etsy andanin’izay manimba ny kely tavela. Koa inona 
no mbola hiangana amin'izany ? 

Ny iainan’ny vahoaka mivantana no voalaza hatramin’izao 
fa mbola manampy trotraka izany koa ny « kolikoly avo lenta », 
mifandray amin'ny sehatra fitantanam-pirenena amin’ny ankapobeny 
mihitsy. ; 

Marihina aloha fa raha misy ny sehatra azo lazaina fa isan’ 
ny tena « mivoatra » eto amin’ny Firenena dia ny « kolikoly », 
satria tsy mianona fotsiny intsony amin’ilay « fitiavankely » 
eto ny resaka, fa efa tena tafapaka any amin’ny « fitiavambe » 
mihitsy. 

Ny « kolikoly avo lenta » no niteraka sy nanome vahana ny 
« risoriso avo lenta » sy ny « varo-maizina avo lenta (ihany koa) » 
avy amin’ny fanondranana tsy ara-dalana ny haren’ny Firenena 
(hazo sarobidy, vatosoa sy volamena...) mankany ivelany. Very 
tanteraka ho an’ny Firenena ireny harena ireny, satria ny AVO any 
ivelany ihany no voatovona amin'izany. Raha izay harena 
tafavoaka antsokosoko hatramin'izao avy eto izay no nandeha 
tamin'ny ara-dalàna, dia azo inoana fa tsy nisambo-bola tany 
ivelany intsony i Madagasikara, ary ho tsara lavitra noho izao ny 
fiainam-bahoaka. Saingy misy moa ireo olona tsy mahalala afa- 

y ny ho azy ihany, ka dia Firenena bankirompitra toy izao no 
aba lova avelany ho an’ny taranany sy ny tarana-bahoaka... 

= Tafiditra ao anatin'ny « kolikoly avo lenta » ihany koa ny 
anomezan-dalana tsy mazava ireo orinasa vahiny manao 
randrahan-karena isan-karazany eto. Fanomezan-dalana 
hatsapana fandeferana diso tafahoatra ( ?) matetika, ka toa tsy 
ia tsinjo loatra ny tena tombontsoa maharitra mety ho azon’ny 
renena amin'izany raha voadinika sy voalanjalanja tsara ny 
ampiraharahana, fa dia « fompony mangataka atiny » hatrany, 
anefa izay harena miondrana dia tsy misolo intsony fa dia very 
any koa, ritra mihitsy aza izany, satria manam-pahataperana. 
3y mba afaka manararaotra ny fisian'izany akory ny Firenena 
andritra ny fotoam-pitrandrahana. « Matin-kanin-kely toa 
malona » indray, mazava ho azy, ny solontenan’ny vahoaka 
andray ny fanapahan-kevitra mikasika ireny fanomezan-dalana 
WEY oie. | 

Isan’ny zavabitan’ny « kolikoly avo lenta » koa ny fanodin- 
dinana fananan’olona na fananam-bahoaka, hatramin’ny 
ananam-panjakana, na tany izay, na vola, na zavatra hafa... 
Za mifanandrify amin'ny filàn'ny vaventy mpanao ity raha ity 
tsiny, fa na dia ara-dalàna toa inona aza ny taratasy eo am- 
ŝlantanana, dia tsy maintsy hiala maina ihany, satria ny « atody 
y miady amim-bato » ! 

Fa mbola ny « kolikoly avo lenta » koa no niteraka ny « tsy maty 
anota ». Misy ireo sokajin’olona izay tena « ambonin’ny lalàna » 
Otra izao. Hitam-poko, fata-pirenena ny heloka vitany sy ny tsy 
ty nataony, kanefa na dia ny anarany aza tsy sahin'ny gazety 
/ ny haino aman-jery (tena tsy sahy tokoa ve... ?) tononina 
(ory, fa dia voasarontsarona any, tsy ela aorian'io dia miverina 
songoin’olom-bolo » eo amin’ny fiarahamonina indray ! 
 Voateny ny gazety sy ny haino aman-jery koa tsy maintsy 
ian-teny manokana ny fisian’ny « kolikoly » eo amin’ity sehatra 
| Satria lehibe sy manan-danja loatra ny adidy aman’andraikitry 
/ Serasera eo amin'ny fiarahamonina sy ny fiainam-pirenena ary 
y fampandrosoam-pirenena. « Felaka » no fiantsoana izany, 
nefa dia « kolikoly » ihany moa izany. 

Tsorina aloha fa efa tena tsy takona afenina intsony izy ity, 
satria isaky ny misy zavatra tian-ko seraseraina dia efa mivonona 
amin'izany ny tompon-draharaha. Ny ankamaroan’ny mpanao 
gazety (tsy izy rehetra kosa angamba) dia mihevitra mihitsy fa 
« zony » ny mahazo izany, ilay izy koa sarontsaronana amin’ny 
hoe « saran-dàlana » sy « solon-tsakafo » (na dia iantohana 
fiara sy sakafo aza...) ka dia toa « mandeha ho azy »... 

Tsy mampaninona raha tena « zony » tokoa izany, fa ny 
« indro kely » fotsiny dia izao : rehefa avy mandray izany ny 
mpanao gazety dia toa voafatotra, ka tsy afaka mitsikera na 
manakina izay ataon’ny mpanome, tsy afaka manambara zavatra 
mifanohitra amin'ny tombontsoan’ny mpanome fa dia mipasoka 
sy manalama izay atolotra azy fotsiny, na mety izany na tsy mety. 
Indrindra moa rehefa misy zavatra tsy dia mety loatra izay. 

Raha ny tsikera mitombina avy amin'ny gazety ny an’ny olona 
no mampandroso sy mampiezaka, ny eto kosa dia « fifandambo- 
lamboana » enti-manafina ny tsy mety sy ny tsy mahomby no 
zary lasa vaindohan-draharaha. Dia inona fa tsy izany no 
atao hoe « sivana », toherin’ny rehetra imasom-bahoaka, saingy 
ankasitrahana ihany any ambadika ho fiarovan-tombontsoa. 
Mitaiza saina amin'izany ny ankamaroan’ny mpanao gazety, 
ka zary mihataka amin'ny tena andraikiny sy izay andrasana 
aminy. Mova tsy boloky mamerin-teny fotsiny sisa no iafarany... 

Fa ny tena zava-doza dia ny fahaizan’ny sasany (ny mpanao 
politika -indray- no tena tian-kolazaina eto) manararaotra sy 
mampiasa io « fahalemena » ao amin'ny gazety sy ny haino 
aman-jery io. 

Ho an’ny vahoaka, izay voasoratra sy voalazan’ny gazety sy 
ny haino aman-jery moa dia tena zava-dehibe tokoa, tena zava- 
marina. Tsy hanam-potoana sy fitaovana hanamarinana izany 
rahateo ny vahoaka, fa dia mametraka ny fitokisany amin’izay 
voasoratra sy voalaza. lo no araraotina ! 

Noho ny « felaka », dia mahazo avara-patana hatrany ny be 
resaka isan-karazany, ka na antoko politika tsy dia manao ahoana 
loatra aza dia toa mahasolo tena ny Malagasy manontolo iny, 
raha ny filazany. Rehefa mba miatrika fifidianana anefa (satria tsy 

intsy miatrika izany), dia tsy tafahoatran’ny 01% akory ny vato 
o | Eo indray vao mamorona zavatra hafa handotoana ny 
aim-bahoaka. Dia toy izany hatrany hatramin’izao ! 
_Fampiasana ny gazety sy ny haino aman-jery mba ahazoana 
hatra anaporofoana ny fisiana no imasoan’ny ankamaroan'ireo 
atoko politika 200 mahery misy ireo, izay tsy maniry faka any 
ni ny vahoaka akory ny ankabetsahany, no sady toa tsy dia 
anao ezaka loatra ho amin'izany, raha ny fahitana azy ety 
slany. Koa raha tsy nisy izany ny gazety sy ny haino aman-jery, 
a azo lazaina fa tsy nisy ireo. Raha tsy hainy ny nampiasa ny 
wzety sy ny haino aman-jery, raha tsy nanana ny ho enti-mihetsika 
ina amin’ izany izy ireo dia ho toy ny tsy nisy ihany. 

Amin’ny fotoan’ny disadisa politika no tena mihetsika ny 
toko politika sahala amin'izany, satria eo ihany no fotoana tena 
ty « hilalaovana » politika amin’ny alalan’ny gazety sy ny haino 
Jan-jery. Eo no andrarahana solika amin'ny afo, ny fidedahan’ 
ny no mety ahazoana seza amin'ny tsy ampoizina... Fa raha 
idianana mantsy dia kelikely ihany ny fanantenana ny ho tonga 
min'izany. Tsy fantatry ny mpifidy (no sady tsy mahafantatra 
y mpifidy) akory tsinona ! 

Mazava ho azy fa raha vao milamina ny tany, dia tsy hita izay 
Ajavonan'ireny antoko ireny, fa dia toy ny miandry kendry tohina 
tsiny any ambadimbadika any... 

_ Mbola maro no azo lazaina mikasika ny « kolikoly ». 
y amaranana azy dia izao : arakaraka ny fihanahan’ny « koli- 
ly » manerana ny sehatra rehetra eto amin'ny Firenena no 
aika koa mampandositra ny fampandrosoana sy maha mafy 
hna ny fahantrana. Mampandamoaka sy mamono ny ezaka atao 
letra ny « kolikoly ». 

AVY AIZA KA HO AIZA ? 


= Tsy feno aloha izay vita hatreto, raha ny momba ity 

ladagasikara ity no resahana. Miaiky izany avy hatrany ny 

\panoratra. Mbola maro tokoa ireo lafin-javatra tokony nasian- 
esaka. Kanefa toy ilay nahandro takatra ihany : izay aloha 

0 mba takatra ! Mason-tsokina ihany koa ka izay mba kely 

anana no nahiratra ! Ny manetsabe rahateo mbola hoavy ! 

Raha izay voasoratra hatramin’izao ary no fintinina, dia tonga 

in'ilay fitenin-jatovo hoe :« henjana ny lalao ! », ary dia tena 

njana tokoa, satria : 

- Be loatra ny simba, tsy maintsy amboarina ! 

- Be loatra ny very tsy maintsy tadiavina ! 

- Be loatra ny maloto tsy maintsy diovina : 

= - Be loatra ny aretina mikiky tsy maintsy sitranina sy 
ahitam-panafany ! 

- Be loatra ny tongo-bakivaky, sady maharary no maha- 
menatra ! 


‘Be loatra... ! Be loatra... ! Ho an'izay fomba fijery iray izay 
l tena maizina ny hoavin’ity Firenena ity. 
Amin'ny fomba fijery hafa anefa, dia toa tsy dia misy inona 
ry. Toa tsy dia misy tsy azo ihoarana akory ! Toa tsy dia misy 
ana goavana, mety tsy hampandeha ny raharaha akory ! 
Iba manana izay ilain'nny fampandrosoana marina ihany 
ntsy ny Malagasy, mihoatra lavitra noho ireo firenena sasany 
Iitovy lenta aminy aza : ny harena voajanahary, ny avara- 
arana, ny mpandraharaha, ny mpiasa sy ny tantsaha... 
fa aloha hatramin’izao dia io tsy hita be ihany io ny raharaha ! 
Ny voambolana niverimberina matetika teto, raha niresaka 
 Sokajin’olona ireny dia ny hoe : « miraviravy tanana », 
Malangalana »... Teo koa ny hoe: « tsy zarizary ». 
Zarizary avokoa izay mikasika ireo sokajin’olona samihafa 
» Na ny mikasika ny fiainany izany, na ny momba ny asany. 
Voatery miraviravy tànana sy mialangalana ny ankamaroan’ 

ny Malagasy. Toa tsy dia « mahazo aina » izany eo amin’izay 
l ataony, eto anivon’ny Fireneny. Toa tsy dia mahita làlan-kombana 
i loatra, ary voatery mitetika an-dàlana eny hatrany. Koa tsy maha- 
gaga raha izay natao hatramin’izao dia « maneno sahona » 
avokoa. Ka tsy mifanaraka lava izao tsinona ny « vetsovetso- 
hetaheta » sy ny « atao »... 

Mba mikaro-dàlana ihany anefa, fa tsy hoe mipetra-potsiny, 
tao anatin’izay 50 taona nahaleovantena izay. Porofon’izany ireny 
fihetsiketsehana isan-karazany natao teto ireny. Hatramin’ny 
lehibe indrindra (fanovana Lalam-panorenana sy rafi-pitondrana 
ankapobeny), ka hatramin'ny madinika indrindra (fanovàna 
mpitondra), manginy fotsiny ny fandanian-drondoha nataon’ny 
Firenena manontolo (KIM tamin’ny 1972, fikaonan-doha isan- 
karazany toy ny tamin’ny 1991...), fa toa tsy hita ihany izay eo ! 

Tsy mety voafaritra sy voapetraka amin’ny fomba hentitra sy 
mahomby ary MIZAKA TENA izay lalana marina hitondra ny 
Firenena ho any amin’ny fampandrosoana marina. 

Vokany : toa lasan-ko vavany fotsiny ny Malagasy (hatramin’ 
izao aloha). Resabe, ady hevitra, fifanomezan-tsiny, fifanilinan’ 
andraikitra, fivadibadihan-dela, fifandafarana amin-javatra tsy dia 
lehibe manao ahoana... Fa izay tena firosoana amin'ny famahana 
ireo olam-piainana samihafa, toa tsy dia tazana loatra. 

Tena ilaina ny ady hevitra, ny « fifanakalozan-kevitra », araka 
ny voambolana malaza ankehitriny, saingy ny tsinin'izany e0 
amin’ny Malagasy dia : 

- Tsy dia mahafehy izany loatra ho enti-mampandroso ny 

raharaha ny Malagasy, fa maika koa mampihitsoka ny 
fandehan-javatra izany, satria dia lany andro mifandrirarira, 
sy mifandrirotra, ary manadala saim-bahoaka fotsiny..., 

- Toa mifono fihatsarambelatsihy hatrany koa ny fifanakalozan- 

kevitra eo amin’ny Malagasy. Resaka fotsiny ka atao ilay 
« mifanakalo », fa ao ambadika dia samy miezaka tsotra 
izao ny hampanjaka ny heviny ihany. Ka inona fa tsy dia 
samy lany andro sy lany ron-doha fotsiny amin-kevitra tsy 
hahita fampiharana akory... 

Lafiny hafa : tsy mety voafaritra amin’ny fomba hentitra sy 
nazava ihany koa ny antsoina hoe : « tombontsoam-pirenena ». 
Malama imolotra fotsiny io matetika, fa rehefa tomorina 
kaiky dia manjavozavo ny faritra manasaraka azy io amin’ 
y tombontsoan’ny tena manokana, na amin’ny tombontsoan’ 
y vahiny any ivelany. Tsy mba nety nahaleo tena mihitsy mantsy 
bontsoam-pirenena, fa mifangaro amin’ny tombontsoan’ 
y mpitondra sy ny tompon’andraikitra isan-tsokajiny eo amin’ 
y Firenena hatrany (indraindray dia mifangaro ihany amin’ 
y fiarovan-tseza sy ny « fomba » fanao amin'izany ny 
mbontsoam-pirenena, ka ny fijanonan’ny mpitondra eo amin’ 
y seza no lazainy fa « tombontsoam-pirenena » !). 
Ny vokatr’izany dia mazava fa lasa miahiahy sy tsy matoky 
atra ireo mpitondra azy ny vahoaka, na dia mbola manjavozavo 
niny koa aza ny mampitombina na tsia izany fiahiahiana sy tsy 
hatokisana izany. 

Noho izany, manjary tsy ampy risipo eo amin’izay ataony izy, 
y manao zavatra tsy dia mendrika loatra, satria mibahana ao 
-tsainy ny toy ny hoe : « izay mitondra eo dia samy mameno 
osy avokoa, ka rehefa ho lany ihany ny paiso an-kady, avelao 
a mba hirotsaka llambosalama... ». 

Dia samy mirona any amin’izay « lalana » izay, ka tsy maha- 
ga raha ny fihemorana sy ny fahapotehan’ny Firenena eo 
hin’ny lafiny rehetra no mba tena azo tsapain-tanana. 

Tsy ireo « zava-bita » tatatatain’ny fitondrana tao anatin’ 
50 taona akory no inona ! Toy ny rano iray zinga ao anatin’ 
| fanomasimbe ihany ireny, raha ny tena miandry ny Firenena 
heverina. 

EO amin’ny tsy fandehanan’ny raharaham-pirenena, dia ny 
itondra sy ny te-hitondra no tena mahazo tsiny matetika. Ary 
ny izany, satria izy ireo no nanankinana ny fampandehanana 
faharaham-pirenena. Matoa tsy mandeha izany dia izy ireo no 
Nanao sy tsy nahatanteraka izay nifanarahana, mizaka ny 
Pahan’andraikitra betsaka eo amin’ny tsy fetezan-javatra. 
Mora loatra anefa ny fanakianana mpitondra toy izany, satria 
a manana andraikitra amin'izany koa ny vahoaka. 

Matoa tokoa mantsy ny mpitondra no be siasia, na tsy 
mahavita izay tena andrasana aminy, dia ny vahoaka entina no 
tsy mitady izay tena mendrika, na tsy dia sarotiny loatra eo amin’ 
ny fikatsahana ny fahamendrehana. 

Hita taratra eo amin’ny toetoetry ny Malagasy ankehitriny 
izany. Toa diso mitady tany malemy anorenam-pangady izay 
mantsy ny Malagasy. Mitady hanan-karena tampoka angaha ? 
Na miandrandra harena hilatsaka avy aiza... ? 

Eny e |! Mamely mafy tokoa ny fahantrana, ka simbany 
hatramin’ny saina ! Ekena izany, kanefa tsy maha afa-tsiny avy 
hatrany izany. Raha misy mantsy izao mpitondra na tompon’ 
andraikitra manao ny tsy fanao, dia toa tsy rototra loatra amin’ny 
hanasaziana ireny ny vahoaka. Ny fitsiriritany ny fananambe 
voaangona (raha halatra na fanodinkodinana ilay izy...) indray 
aza no toa tsapa... 

Ary io no tena loza ! Tsy avy mba hijoro amin'ny Fahamarinana, 
fa toa midera ny fahaiza-manao ratsy indray aza ! 

Porofon’'izany : haingana loatra ny fifamelan-keloka eo amin’ ny 
Malagasy. FIFANAFENAN-KELOKA angamba no marimarina kokoa ! 

« Fahotana mahzřaty » miharihary be izao no vitan’olona 
iray, na antokon’olona, dia toa vitavita ho azy fotsiny eo, vitan- 
kononkonona fotsiny eo. Dia samy tsy misy sahy miresaka mivan- 
tana ny momba. izany akory, dia toa samy tsy misy sarotiny... 
Dia mivoaka « madio » hatrany ny mpanao ny tsy mety ! 

Any amin’ny firenen-kafa izao, raha misy mpitondra na tompon’ 
andraikitra manao ny tsy fanao, na dia faran’izay bitika aza izany, 
dia « mahita raharaha » tokoa, ary tsy « mahita ravin’avaratra » 
amin’ny vahoaka sy ny tany ama-monina intsony iny manomboka 
eo. Fa ny eto amin’ny Malagasy kosa, dia toy ny toy ireny indray 
aza no « tafasondrotra » sy lasa « tsongoin’olom-bolo »... 
Hain’ny mpanao ratsy ny manararaotra izany ka dia tena « tafita 
amin'ny tsy marina » fotsiny izao izy ireo ! - 

Tsy eo amin'ny fitantanana ny raharaha-pirenena ihany no 
misy izany, ahitana izany koa ireo sehatra hafa rehetra eo amin’ny 
Firenena : na eo amin'ny fokonolona, na fikambanana samihafa, 
eny fa na dia ao amin’ny Fiangonana sy ny fianakaviana aza. 

= Ka ahoana moa no ahatafita ny Firenena amin'izany ? 
Ny fijoroana amin'ny Fahamarinana sy ny Fahamendrehana, fototra 
lehibe tena hampanjary ny fampandrosoana marina, no tsy atao 
sy tsy iainana. 
_ Angaha izay ihany : ny zavatra hafa rehetra mitory sy mitaky 
Bi eiren eo amin'ny fitondrana ny fiainana dia lanin’ny 
Malagasy tsianjery (izay raiketin'ny ohabolana, ohatra). Tsy misy 
ampiharina eo amin’ny fiainana anefa ireny, fa dia toy ny teny 
tsara lahatra sy tsara rindra mampatavy vava fotsiny. Jereo ange 
itony izy : 

-Aleo very tsikalakalam-bola, toy izay very tsikalakalam- 
= pihavanana. Dia izany tokoa ve no marina ? Mbola misy 

hasiny ve izany « tsikalakalam-pihavanana » izany amin’ 
=  izao fotoanaizao ? Tsy efanosongonaniilay hoe : « havako 
raha misy patsa... »... ? 

- Raha olona iray no tsy tia, mitotoa koba hatavy; fa raha ny 
_ be sy ny maro no tsy tia, misotroa tangena ho faty ! Hafatra 
mafonja ho an'ny mpitondra sy ny te-hitondra izany. Mbola 
hamafisin’ilay hoe : « aleo halan’andriana toy izay halam- 
bahoaka ! ». Kanefa moa izay tonga eo misy miraharaha 
: izay « vahoaka » any... ? Tsy mahagaga raha « halam- 
_ bahoaka » avokoa no hiafarany... 

- Tsy mety raha sady mandidy no omana ! Nafotitra tokoa 
ny dikan’io : toa zara aza afaka mandidy, amin’izay dia 
= Mmihinana mialoha sy betsaka noho ny rehetra ! 

_ -Ny valala aza tsy azo raha tsy andrian’ilika ! Tsy misy 
zavatra azo mora raha tsy isasarana... lo angamba no tena 
« lany andro » indrindra, satria raha ny endrim-piainana 
amin'izao fotoana izao, dia toa izay tena « mandry ilika » 
indray no tsy velona. 


-Raha ireo fotsiny no itarafana azy, dia tena mifotitra tanteraka 
/ fiainana sy ny fisainan’ny Malagasy, mikorontana tanteraka ny 
rahamonina malagasy. Tsy mahagaga raha tsy « mahazo aina » 
y tSy mahomby eo amin'izay rehetra atao. Toa « mandainga » 

n’'ny tenany hatrany mantsy ny Malagasy : manao « mpitari- 

bato vilam-bava », ka samihafa hatrany ny tondroin‘ny vava sy ny 
tondroin’ny tanana... 

Mandaiga amin’ny tenany satria : 

- Impiry moa no tsy nandrenesana ilay hoe « manankarena 
ity tany ity », ary dia sarotiny ery amin'izany, kanefa ny 
zavamisy tsy mitsaha-miampanga lainga isan’andro vaky 
izao, manambara fa mahantra ny Malagasy ! 

- Mirehareha sy matavy vava ery rehefa miresaka ny « maha 
Malagasy », nefa ny fihetsika faran'izay madinika atao isaky 
ny posak’andro izao, dia tsy manao afa-tsy ny manitsa- 
kitsaka sy manapotika izany... 

Tsy ivalamparana fa betsaka no azo lazaina momba izany. 
Izao fotsiny : na tsy mandainga aza dia toa mbola tsapa ihany 
ilay finiavana hanafin-javatra, na koa ilay finiavana tsy hiatrika 
ny marina sy ny zavamisy. Mitovy tsy misy valaka amin'ilay 
« fifanafenan-keloka » ihany. 

Lasa eritreritra ihany izay mandinika : sao dia mba « enti- 
paharazana » eo amin'ny Malagasy aza ity FANAFENANA sy 
FIFANAFENANA ity... ? 

Mety ho henjankenjana izay voalaza hatreto, mety hiteraka 
fanafintohinana mihitsy aza eo amin’ny olona sasany, kanefa moa 
rehefa alohalika toy izao ny ranombary, dia azo heverina fa ampy 
izay nifandrotsirotsian-tsofina nandritra ny fotoana ela izay. 

Toa nenti-paharazana ny fifanafenana..., ary dia zary lasa 
fomba fiaina mihitsy aza izany, ka niteraka tsy fandehanan-javatra 
hatrany. Be loatra mantsy ny « zava-miafina », ny « tsy fanta- 
pototra »... 

Mifamatotra amin'ny Tantaran’ny Malagasy mihitsy anefa 
izany, hatrany am-piandohany. Hatrany amin'ny Tantaran'ireo 
karazam-poko mivondrona ho « Malagasy ». 

Ny fiavian’ny Malagasy ara-jeografia moa dia fantapantatra 
ihany. Voalaza fa avy any amin'ireo Nosy maro any amin'ny faritra 
Azia atsimo atsinanana, misy an'ireo firenena fantatra amin'izao 
fotoana izao amin’ny anarana hoe : Endonezia, Malaizia, Filipina, 
Papoazia, Ginea vaovao sy ny sisa..., dia misy mandray kely koa 
aty Endia, Arabia sy Afrika. Tsy iadian-kevitra angamba ny amin’ 

izay, satria efa maro ireo manampahaizana isan-tsokajiny efa 
nampisongadina izany fiaviana izany. 

Fa ny tsy mba nazava sy tsy nitondram-panazavana hentitra 
hatramin’izao dia ny ANTONY marina nahatonga azy ireo 
nanao rodobe nandao ny « tanindrazany » sy ny taolam-balon’ 
ny « razambeny », ka nifindra « tanindrazana » sy namoy 
razambe tsotra izao. 

Tsy maintsy ho antony lehibe dia lehibe tokoa izany, matoa 
namoizana ireo zava-goavana roa loha eo amin’ny fiainana sy ny 
fisainana itambarana ireo. Ary azo lazaina fa tsy dia mandresy 
lahatra loatra ny antony aroson’ny mpahay tantara tandrefana 
momba izany (fifaneraserana ara-barotra...), kanefa moa 
nionona tamin'io fanazavana io aloha hatramin’izao. 

Ny mahagaga koa : na ny lovan-tsofina aza dia toa « manafina » 
izany antony izany, ary tsy miresaka kely akory ny momba izany. 
Ny nitrangan'ilay fifindramonina anefa azo lazaina fa vao 
haingana ihany, raha ampitahaina amin'ny tantara lavan’ 
ny zanak’olombelona (vao taonjato valo raha be indrindra no 
nisehoan'izany). Ny an’ny firenena hafa anefa, efa an’arivon- 
taonany maro mbola ahita-mangirana sy zorony ihany ny amin’ 
izay tantaran’ny fiaviany marina. 

Koa aroso ihany fa angamba tena nafenina tokoa ny antony 
nahatonga ny « Malagasy » nandao ny tany niaviany. Nety nisy 
zavatra nahamenatra ka nafenina sy nokosehina mba tsy ho 
fantatry ny taranaka aty aoriana...? Mety tsy maintsy nohadinoina 
tanteraka satria azo an-tsaina fa tsy ho tafaverina an-tanin- 
drazana intsony, ka ny namoy no mety ...? (raha mpivarotra 
tokoa anefa dia tokony ho niverina nody ihany, rehefa azo izay 
notadiavina...). 

Tsy fantatra mazava ny amin'izany rehetra izany amin'izao 
fotoana izao. Na izany aza anefa, ny tantaran’ireo firenena 

] voalaza fa niavian’ny Malagasy ireo dia mety ahafahana ihany 
manazava kely ny amin'io « fifindramonina lehibe » io, koa tsara 
raha mba iaraha-mijery eto izany. 

Mialoha izany dia marihina ihany fa tsy manampahaizana 
manokana momba ny Tantara ny mpanoratra, ka mety tsy dia 

hitombina loatra ny fomba fijeriny. Koa ialan-tsiny mialoha amin’ 
ireo tena mahay izany... Ny nanosika azy hanao « fikarohana 
tsotsotra » momba izany dia ny fahatsapana sy ny fahitana ny 
Malagasy toa tsy « mahazo aina » lava, mitsingevaheva 
hatrany, tsy marim-pototra, tsy marin-toerana, tsy mahatsangana 
fitsipi-piainana hentitra sy matotra ary mahomby, hatramin’izay 
naha « Malagasy » azy izay. 

Sao mantsy ny tsy fahalalan’ny Malagasy ny tena marina 
momba azy no anton'izany ? Satria moa ny fahafantarana sy ny 
fanekena ny Lasa no isan’ny fitaovana iray lehibe hahafahana 
manorina sy mampijoro tsara ny Hoavy. Ho sarotra ho an'ny 
firenena tsy mahafantatra tsara ny lasany sy ny momba azy 
tokoa mantsy no hamaritra izay lalan-kombany rahampitso... 

AVY AIZA ... ? 


Ny mponina voalohany teo amin’io faritra Azia atsimo- 
atsinanana io, araka ny Tantara, dia ny « Papous » sy ny 
« Mélanésoïdes », izay voalaza fa somary mainty fihodirana. 
Fa nanomboka tamin’ny taona 3000, tany ho any, talohan’i Jesoa 
Kristy (J.K.) no nisian’ny fifindramonina lehibe voalohany, 
ka mponina tranainy avy any amin’ny faritra atsimon’i Shina no 
nanenika iny faritra iny manontolo, nifangaro tamin’iretsy 
karazan’olona efa nonina tao taloha, ary nanome karazan’olona 
vaovao tsy dia mainty loatra (toy ny Afrikanina mainty), nefa koa 
tsy dia mavo loatra (toy ny Sinoa). 

Tokony ho taty amin’ny taona 500, talohan’i Jesoa Kristy 
ihany, dia mbola nisy fifangaroana tamin'ny mpifindramonina 
hafa indray, avy aty amin’ny faritra atsimon’i Endia (Karana izany), 
ary ireto farany ireto no azo lazaina fa namaritra amin'ny fomba 
hentitra ny fombafombam-piainana tany amin’iny faritra Azia 
atsimo-atsinanana iny nanomboka teo, satria na ny rafi-piaraha- 
monina, na ny rafi-panjakana, na ny fivavahana sy ny finoana, 
na ny fomba amam-panao isan-karazany, dia notakarina betsaka 
taminny « ENDOISMA » (« hindouisme »), izany hoe ny 
sivilizasiona endoa. 

Nisy fanjakana madinidinika maromaro niforona taorian’izany, 
ka fanjakana endoa avokoa izy ireny : tao Kutař any amin’ny 
nosy Kalimantan, tamin’ny taona 400 (taorian’i J.K.); tao Taruma 
Negara any Java andrefana tamin’ny taona 450; tao Sriwijaya any 
Sumatra atsimo teo anelanelan’ny taona 670 sy 1370; tao 
Mataram any Java afovoany tamin’ny taona 732 ; tao Majapahit 
any Java atsinanana sy tao Airlangga tamin’ny taona 1010; tao 
Hayam Wuruk tamin’ny taona 1350... 

Ireo no isan’ny lehibe indrindra tamin’ireo fanjakana nisy tany 
tamin’izany. Saika tany amin’ny faritr'i Endonezia amin'izao 
fotoana izao avokoa no nisy azy ireo. Nisy anefa ny tena natanjaka, 
toy ny fanjakan’i Sriwijaya sy Majapahit, izay nifehy hatrany 
Malaizia. 

Ampahatsahivina ihany fa tamin'ny fotoana nampatanjaka 

eny fanjakana ireny dia tena nahazo faka tanteraka tany Azia 
atsimo-atsinanana ny sivilizasiona endoa. 

Nanomboka teo amin’ny taonjato faha 13 anefa, dia niova 
ny fandehan-javatra. Niha nahazo vahana ny sivilizasiona sy ny 
fivavahana SILAMO, nentin’ireo mpivarotra avy aty Endia sy 
Arabia (Karana sy Arabo), rehefa nisoko mangina nandritra ny 
taonjato roa teo ho eo. 

Nanjary nisy fanjakana silamo nitsangana mihitsy aza tany 
in’ny faritra sasany : Aceh sy Pasai (Sumatra avaratra), 
Banten sy Cirebon (Java andrefana), Demak (Java afovoany)... 
“Tsy nahaleotena avy hatrany anefa ireny fanjakana silamo 
ireny tany am-piandohany, fa nanoa ireo fanjakana endoa ihany. 
bola kely ny heriny... 

Nitombo tanjaka anefa ny Silamo, ka naongany sy noravany 
tsirairay ireo fanjakana endoa. Nisy mihitsy ny ady mangotraka 
nhifanaovan'ny Silamo tamin’ireo fanjakana endoa matanjaka, 
toy ny tao Majapahit, Sriwijaya, ary Mataram, ka rehefa resy ireo 
dia vaky bao ny ankamaroan’ny mponina sy ireo mpitarika azy, 
indrindra ireo nifikitra mafy tamin’ny endoisma : tao ireo niafina 
tany an-tendrombohitra, maro anefa ireo nifindra nosy (an’arivony 

Maro ny nosy any amin’iny faritra iny)... Araka ny tantara, 
dia namonjy ny nosy BALI (faritra atsimon’i Endonezia) ny 
ankamaroan’ny mpandositra. Nisy ihany koa anefa ireo niezaka 
Namonjy an'i Endia aty’ andrefana, satria tany rahateo no 
vovonana iadian’ny lohany teo amin’ny sivilizasiona endoa. 
= Izany faharavan’ny fanjakana sy ny sivilizasiona endoa, 
any amin’ny faritra Azia atsimo atsinanana izany, dia nitranga 
teo anelanelan’ny taonjato faha 13 sy ny taonjato faha 16. 
Teo anelanelan’ireo taonjato ireo no nivadika silamo tsikelikely iny 
faritra iny; ary teo anelanelan'ireo taonjato ireo ihany koa no 
Nisian’ny fifindramonina (fandosirana) tsy ankiato tany... 

_ Tsy mazava tsara izay tena nitranga nanomboka teo, fa ny 

fantatra aloha dia aman’alina maro ireo mpandositra tamin’izany, 

k y nisy tokoa ny tody ka nanandrana nanorim-ponenana tany 

amin’ny morontsiraka atsinanan’i Endia (saingy efa nisy Silamo 
a tao...) 

Nisy ireo « diso lalana » ka lasa taty andrefana kokoa. 
Tsy nahazo ny morontsirak’i Endia, satria mahery loatra ny ria- 
dranomasina amin'iny faritra avaratry ny Ranomasimbe endianina 
iny. 

Koa nisy tamin'ireo mpitsoa-ponenana nentin’ny riaka, ka tafa- 
paka taty amin'ny morontsiraka avaratra-atsinanan’i Afrika 
(Somalia sy Etiopia ?), ary nisy tamin’izy ireo tafahantsona « tsy 
nahy » (na dia eo aza ny fiheverana fa efa nahay niandriaka avy 
amin'ny fijerena kintana izy ireo) taty amin'ny morontsirak’i 
Madagasikara. 

Ekena fa sarotra ny manamporofo izany mazava, na dia efa 
nisy nanandrana nanao izany mivantana aza (tamin'ny alalan’ 
ilay sambokely « Sarimanok »). Ny fifanandrifiana azo asongadina, 
ankoatra ny toetoetry ny Malagasy sy ny fiteniny ary ny fombany, 
izay fantatra fa misy itoviany betsaka amin’izay nisy tany amin’iny — 
faritra iny, dia ny vanim-potoana nisehoan’izany rehetra izany, 
satria araka ny fanadihadiana navoakan’ny mpahay tantara, 
dia teo anelanelan’ny taonjato faha 13 sy faha 16 koa no tonga 
nifanesy teto Madagasikara ny ankamaroan’ny « Malagasy », 
nifanindry tamin’ny fotoana nanapotehan’ny Silamo ireo fanjakana 
maro tany. 

Na izany na tsy izany dia azo lazaina fa manodoka tokoa 
io fanandramam-panazavana ny tantara io, satria mahavaly 
fanontaniana vitsivitsy momba ny « Malagasy ». 

Ny voalohany amin’ireny dia ilay efa napetraka tery aloha 
ihany : ny amin’ny antony nahatonga ny « Malagasy » nandao 
ny tany niaviany, ny tanindrazany. Ny mpahay tantara tandrefana 
moa dia milaza fa « varotra » no anton’izany, izay tsy dia 
mandresy lahatra loatra, satria raha nandao an’iny faritra iny ny 
« Malagasy », dia andiany marobe tokoa, azo lazaina fa 
nombam-bady aman-janaka mihitsy aza. Azo aroso koa fa 
nentiny nanaraka azy ny rafi-piarahamonina efa niainany tany, 
satria fiarahamonina efa nisy antanan-tohatra avy hatrany no 
fantatra fa nampiharina raha vao tonga teto Madagasikara izy ireo 
(efa nisy mpitarika, na ampanjaka, na tangalamena...). 

Ny fanontaniana hafa mety ho voavaly koa dia ny hoe : 

a oana no nizarazara ho foko maromaro ny Malagasy amin’ 
zao fotoana izao, kanefa foko mifanakaikikaiky ihany ara-pomba 
sy ara-pitenenana, tsy toy ny fahita any amin'ny firenen-kafa ? 
Satria amin’ny ankapobeny dia samy avy amin’iny faritra iny 
vokoa ireo foko malagasy ireo saingy : 

_ -Efa foko samihafa no niandohana tany am-piaingana. 
An’arivony maro, hoy isika, ireo nosy ao amin’iny faritr’i Azia 
atsimo-atsinanana iny, ary saika isaky ny nosy na vondro- 
nosy vitsivitsy dia nahitana foko iray, ny sasany aza efa nisy 
fanjakana madinika, toy izay nisy teto Madagasikara, taty 
aoriana ihany koa. 

= lo ihany koa no manazava ny fomba nahatongavan’ireo foko 
samihafa ireo teto Madagasikara : tsy niara-tonga teto izy 
_ ireo, satria ny fandosirana dia niankina tamin’ny fihanaka sy 
ny fandresen’ny Silamo tany amin'ireo nosy isan-karazany 
( izay no manamarina ilay fifindramonina nanomboka teo 
amin'ny taonjato faha 13 ka hatramin’ny taonjato faha 16 — 
voalaza moa fa ny Merina no isan’ny foko tonga farany 
-indrindra teto, ary efa nahafantatra ny asa « vy » izy ireo 
_tamin’izany...). 


Raha mitombina ary izany fanandramam-panazavana izany, 
azo ambara tsotra dia izao : FAHARESENA no nahatonga 
'« Malagasy » nifindra monina sy nandao ny tany niaviany. 
yY « faharesena » tena niavaka, satria niafara tamin’ny 
lafoizana mihitsy ny « tanindrazana ». Azon’izy ireo natao 
ny tsy nandositra ka nanaiky sy niaina izay lalana sy finoana 
| fitondran’ny mpandresy (toy ny nataon’ireo foko maro hafa 
y tavela tany, izay nivadika ho Silamo mandrak’ankehitriny). 
any anefa no nitranga, fa ilay faharesena ny azy ireo, 
a nidika ho TSY FANEKENA mihitsy ny sivilizasiona 
mo, ary fitazonana hatramin’ny farany ny « maha izy azy », 
dia lafo dia lafo tokoa aza ny fanefana izany, satria 
daozana tanindrazana sy ny taolambalon’ny razana. 

Averina indray ! Raha marina izany rehetra izany, dia izany 
Zava-dehibe iray nampitovy ny foko rehetra tonga taty 

Madagasikara : tsy fanekena sivilizasiona hafa, ary fitazonana ny 
maha izy azy..., na dia vidian-dafo aza izany ! 

Marina fa teo dia teo tokoa ny henatra, noho ny faharesena 
sy ny fandosirana, izay midika ho fandaozana sy famelana ny 
tanindrazana sy ny taolambalon’ny razana niandohana, teo am- 
pelantanan’ny mpandresy. Ity lafiny farany ity no tena naharary, 
ka nahatonga azy ireo « nanafina » mafy tokoa ny tantara nian- 
dohana (nanjary « nafenina » hatramin’ny maty aza, rehefa 
mandevina ny foko sasany taty aoriana... Mbola misy fitohizany 
aminilay tsy tokony ahafantarana mazava ny niandohana ve no 
antony anaovana izany 7). 

Mampieritreritra ihany, rehefa mandinika izany rehetra izany. 
Fa toa niniana nafenina mihitsy teo amin’ny Tantara ny manodidina 
io fifindramonina io. Mba mahagaga ihany mantsy raha dia zava- 
dehibe nitranga teo amin’ny fiainan’ny foko maromaro toy io, 
dia tsy mba nitahiry na dia « honohono » fotsiny aza ny fitadidiana 
itambarana. 

Mila manampahaizana manokana avy amin’ny sampam- 
pahalalana samihafa mifanandrify amin'izany ny fanamarinana 
izay naroso. Ambara fotsiny fa tena ilaina ny fahalalana marina 
izay niandohana, mba tsy hampitsingevaheva sy hampialan- 
galana eo am-piatrehana ny Hoavy. 

Mandrapahavitan’izay anefa, dia ndeha atao hoe misy 
fahamarinany kely izay voalaza teo. Raha io tokoa mantsy no izy, 
dia misy azo sintonina ho an’ny ankehitriny sy ny hoavy tokoa 
izany : 

- Faharesena no iaingana, kanefa faharesena tsy tokony 
ahamenatra velively satria mifono hevi-dehibe (izay mbola 
mety tsy takatry ny fisainan’ny olona tamin’izany fotoana 
izany), dia ilay finiavana mahery hitazona ny « maha izy 
azy », ka tsy nanaiky mihitsy hilefitra teo anatrehan’ny 
sivilizasiona hafa, na dia teo aza ny hery tsy mitovy 

- Vokatr’izany « faharesena » sy fifindramonina izany, dia 
nanjary saro-piaro dia saro-piaro amin'ny fananana ny tany 
Madagasikara ny « Malagasy » taty aoriana, ary dia miaro 
izany araka izay azony atao, na dia amin'izao fotoana izao aza. 

__ -= Foko maro samihafa, samy nanana ny nosy niaviany, kanefa 
_ dia noteren’ny Tantara mba hiara-monina ao amin'ny NOSY 
TOKANA ! Miteraka fifandraisana sy fifanakalozana ara- 
_ piarahamonina vaovao izany. Nanampy izany moa ireo 
= zavatra sasantsasany nentin’ireo karazan’olona vitsy an’isa 
_ taty aoriana (avy atsy Afrika, Arabia, sy avy any Eoropa koa 
= aza). Ary dia izany rehetra izany no nanefy miandalana ny 
_ ho FIRENENA MALAGASY, izay firenena naorina teo amin’ 
= ny FAHARESENA, araka izany, kanefa niezaka ihany teo 
amin’ny tantara ny mba hamadika izany ho FANDRESENA ! 


Ary ny FANDRESENA voalohany, sady lehibe indrindra, 
ony tamin’izany dia tsy inona fa ny fitsanganan’io FIRENENA 
ALAGASY io mihitsy ! 

_ Tena fandresena io raha jerena amir’ireto andian’olona maro 
nihafa, teo amin’ny fotoan’ny fifindramonina, nanao vy very ny 
y, tsy nitaingina afa-tsy lakana mitsingilahila, nifamahofahoan’ 
fihetsem-po samihafa : ny fahakiviana sy ny alahelo noho 
fandaozana ny tany niaviana, ny tahotra noho ny tsy fahafan- 
rana akory izay hanjo, ny fanantenana fa ho tody soa aman- 
wa any amin’'izay noheverina hitodiana, any amin’ny tany tsy 
is raorao sy romoromo, tondra-dronono sy tantely ! 

Marina fa ela dia ela tokoa taty aoriana vao azo izany 
fandresena » izany, satria maro ireo fitrangan-javatra sy 
ehoan-javatra nanelingelina ny fanamafisana izany, nandritra 
fivoaran’ny tantara. Kanefa anjaran’ny taranaka aty aoriana 
fandimby no miezaka manamafy izany hatrany, arakaraky 
/ fisehoan-javatra eo amin'ny vanim-potoana iainany avy... 
3a mba aiza ho aiza ary io « FANDRESEN’NY FIRENENA 
ALAGASY » io amin'izao fotoana izao, eo amin’ny taranaka 

HO AIZA ... ? 



































= « Ho aiza marina i Mladagasikara ? ». Tsy ny mpanoratra 

akory no hamaly sy hahavaly izany fanontaniana izany. 

-Tsy olon-tokana na olom-bitsy rahateo koa no ahavaly izany, 

satria ny Hoavin’ny Firenena manontolo io, noho izany dia raharahan’ 

ny Firenena manontolo ihany koa. 

o Na izany na tsy izany, izay voasoratra hatreto dia mety 
anampy ny tsirairay eo amin’ny famaliana ny fanontaniana, 

a | azo entina ihany koa misaintsaina ny amin'izay Hoavin'’ny 


“Ny voalohany amin’ireny, dia ny famerimberenana hatrany 
y tononkira mahazatra : « Fahantrana » ! Firenena tena 
ahantra tokoa i Madagasikara amin'izao fotoana izao. 
adiranovana tsy misy ohatr’izany ny vahoaka malagasy maro 
nisa. Raha ny fandaharan-drizareo ao amin’ny Banky Iraisam- 
i enena sy ny Tahirim-bola lraisam-pirenena dia manakaiky ny 
sitra izy raha ny filaharana ara-karena vokatra eo amin’ny 
renena maneran-tany. 

< Raha ny harena voajanahary anefa dia tena mba isan’ny 
anana tokoa i Madagasikara, mihoatra lavitra noho ny anka- 
aroan’ny tany afrikanina aza, ary izany dia eo amin’ny lafiny 
hetra mihitsy. Torak’izany koa ny vokatry ny fambolena isan- 
arazany. Saingy io iaraha-mahita io fa TSY MISY RAHARAHA 
\NONA aloha hatramin’izao ! 

_ Diso lalana ary ve ny Malagasy eo amin’ny fitantanana ny 
niny, ka any amin’ny tsy izy hatrany no miantefa izay mba ezaka 
ly atao ? Toa mba manao izay azony atao ihany mantsy ireo 
Jkajin’olona rehetra, indrindra ireo sokajin’ny mpamokatra harena, 
O amin’ity « ady amin’ny fiainana » ity, kanefa dia tsy hita be 
any aloha hatreto ! 

< Sao kosa ary tsy fahantrana ARA-TOEKARENA loatra no 
ena nahatonga izao fahavoazana tsy roa aman-tany izao, fa 
Nantrana hafa : fahantrana ara-tsaina sy ara-toetsaina, 

fahantrana ara-pahamendrehana, fahantrana ara-pahamarinana, 
fahantrana ara-kambom-po... Dia mbola eo koa ny fahantrana 
vokatry ny afitsok’ireo firenena matanjaka ! 

Ny mpanao politika nitondra hatramin’izao mantsy, dia toa 
tsy nanana valiny nomena afa-tsy resaka toekarena hatrany, 
izay vaha olana famonoana afo fotsiny ihany aloha hatramin’izao. 
Toa tsy nikatsaka loatra ilay fampandrosoana marina sy maharitra, 
fa nikendry fotsiny ny itazonana ny fandriampahalemana (mba tsy 
hisian’ny rotaka...). Ka inona fa tsy dia toa fiarovan-tseza hatrany 
no iafarany... ! 

Ny ahiahy tsy mampihavana eo amin'ity resaka ara-toekarena 
ity koa anefa dia tsotra ihany : toa aankina be loatra amin’ny any 
ivelany izy ity, eo amin’ny lafiny samihafa, indrindra ara-bola, 
saingy ahiana ihany koa fa na ho tondraka aza ny vola avy any 
ivelany, dia toa tsy hampanjary inona eto izany, raha ireo tsy 
fetezan-javatra (izay tsy ara-toekarena ihany) voatanisa teo ireo, 
no tsy ahitam-panafany tena mahomby...; toa aankina betsaka 
amin’ny any ivelany ny raharaha, izany hoe toa tsy ny famahana 
ny olana ara-piainana mianjady amin'ny vahoaka eto an- 
toerana no namaritana hatrany ireo tetika sy fandaharan’asa, 
fa voabaikon’ny tombontsoa sy ny filàna isan-karazan’ny toekarena 
any ivelany sy ny famahana ireo olan’ny toekarena any ivelany 
hatrany... 

Lafiny iray hafa. Tsy mahay mitantana ny Fireneny sy ny faha- 
leovantenany ve ny Malagasy, tsy manana olona tena mahay 
mitantana izany ve izy, na dia dokafana ombieny ombieny aza, 
fa ny olony, ny vahoakany no tena harena voalohan’ity Firenena 
ity ? 

Ny tsapa mantsy dia izao : ny ankamaroan’ny fanaovan- 
draharaha na ny orinasa tena « mandeha » eto Madagasikara, 
dia izay tantanin’ny vahiny ihany, na izay miray fandraharahana 
amin’ny vahiny, fa izay kasikasihan’ny Malagasy, na mba tanta- 
niny manokana dia mitontongana avy hatrany (ary ny fitantanam- 
pirenena... ?). Tandremo anefa ! Tsy ny Malagasy mpitantana 
irery no omen-tsiny amin’izany, fa na ny Malagasy mpiasa tsotra 
koa aza, izay manana fihetsika sy fisaina hafahafa, raha vao 

Malagasy ray, Malagasy reny no mampiasa azy. Tsy resahana 
intsony, etsy andanin’izay ny ataon’ny mpitondra-mpanao politika 
aty an-tampony manodidina ireny orinasa malagasy ireny ! 

Ka harena voalohan’ny Firenena ahoana moa no tian- 
kolazaina eto ? 

_ Ary sao dia BE FAMARITRA loatra kosa ary ny Malagasy, 
ka manaonao foana no iafarany ? Ny mpitondra vaovao rehetra 
eto dia toy ny papangolahy anaty katsaka, ka izay mivoaka 
babany avokoa. Faritana avokoa izao rehetra izao : hatao izao ! 
tsangana iroa ! hovàna itsy !... Fa rehefa tafapetraka kelikely 
. tsy hita akory izay eo ! Ny adilahy politika no mafotaka ! 
Ny loza aza, eo amin’izay adilahy politika izay, izay tsy ela dia 
mivadika ho fiarovan-tseza sy fiarovan-tombontsoa manokana, 
( sy « namana tsara » raha tsy mety miray petsapetsa sy 

liray tsikombakomba amin'ny zava-tsy mendrika sy tsy dia 
mazava loatra ataon’izay eo amin’ny fitondrana... 


Dia toy izany hatrany ! 

= Izay ny amin’iny, fa ny zavatra tena azo inoana aloha dia ny 

FITIAVANKELIN'ny Malagasy, ankoatra izay voalaza hatramin’ 

Zao. 

_ TIAKELY loatra ny Malagasy, ary mety tsy ho ny fahantrana 

hany no manazava izany, na dia io aza no fanazavana aroso 
trany. 

_ Manjary azo angalarina avokoa mantsy ny zavatra rehetra 

to Madagasikara amin'izao fotoana izao : tsy ny volabem- 

Panjakana ihany, fa na dia ny lamban-jaza mihahy eo an-tokon- 

ny aza, tsy resahana intsony ny halatra lamban-drazana sy 

iolambalon-drazana |! 

t Sanatria toa efa mangalatra sy sahy mangalatra avokoa ny 

hetra, tsy ireo fantatra fa tena mahantra ihany, fa na dia ireo 
ta izao fa manana ny ampy koa aza, dia roboka amin'izany, 

a farafaharatsiny mifandray tendro amin-javatra toy izany. 

_ Dia inona moa no raharaha ho vanona amin'izany ? 

YY ankamaroam-bahoaka mihitsy no toa efa tsy mahalala na 

minia tsy mahafantatra ny fahamendrehana, ny fahamarinana, 
ny fahavanonana... 

ladiana fo tanteraka ny fanaovan-java-tsy mendrika : toa efa 
samy manao izany daholo, hoy ny sasany, ka sao ho « very » eo 
raha tsy mba manao ! 

Ho an'ny Malagasy ankehitriny : toa ny manao ny mendrika 
sy miady ho amin’ny fahamarinana indray hono no VERY !!! 

Mankaiza ary ny Firenena anjakan’ny fisainana toy izany ? 
Inona no fampandrosoana azo apetraka ao amin'ny Firenena toy 
izany ? 

Izay ny amin’ny fitiavankely nanjary fitsipi-piainana, fa‘ankoatra 
izay dia toa LASAN-KO VAVANY loatra koa ny Malagasy ! 
Efa nasian-tsika teny teto ihany ny momba io. Be resaka ! Be ady 
hevitra ! Dia lany andro eo am-pikenonkenonana. Kanefa ny 
fampandrosoana tsy vitam-bava, tsy efan-tranga lela ! 

Ireny resabe sy ady hevitra ireny anefa matetika no miteraka 
fifandafarana sy tsy fifankahazoana, manapotika izay mba kely 
voatsangana. 

Tafiditra ao amin'io sokajin’ny « lasan-ko vavany » io ireny 
adilahy politika ivo2ñan'ireny hevitra maro misafotofoto tsy 
ahita-mitsinjo ireny. Tsy ny ady hevitra politika no ratsy, fa ny ady 
hevitra tsy mamokatra, sy manapotika ny kely ananana ! 

Araka izany, rea izay voalaza tato amin'ity boky ity no fintinina, 
dia hita ihany fa somary mikorontana ny fiarahamonina malagasy 
amin’izao fotoana izao, somary goragora sy mifamotipotitra 
aza ny fitsipi-piainana sy ny fitsipi-pifandraisana misy ao 
(« ny tsy mendrika no lasa...mendrika »), ary dia mivahavaha 
vokatr'izany ny fifampifehezana ara-piarahamonina isan- 
karazany. Voalaza moa fa ireny rehetra ireny no mahatonga 
ny Malagasy « tsy mahazo aina » eto amin’ny taniny, sy eo amin’ 
izay ataony rehetra, mahatonga azy hiroaroa saina, sy tsy 
ahatombon-tsiraka. Dia eo koa ilay tsy fahafantarany ny 
Tantarany sy ny antom-pisiany eto amin’'ity Nosy ity, mahatonga 
azy tsy mahajoro loatra sy tsy marim-pototra. 

Koa ahagaga ve raha aty amin’ny faha 50 taona nahaleovan- 
tena aty no misy sahy milaza fa toa naleo ihany faha...zanatany, 

a toa taminiizany angaha no nirindra kokoa ny fiainana, 
atria voafehin'ny « mpitondra », antsakany sy andavany, 
1y fitantanana ny tany sy ny fanjakana ! 

Asa aloha raha izany tokoa no marina, na ahoana, fa ny 
isainana toy izany, avy amin’ny taranaky ny olona azo heverina 
litsipaka sy nanda ny hiondrika teo anatrehan’ny sivilizasiona 
afa, dia mitory FAHAVEREZAM-PANAHY tanteraka ! 


Koa asa na aiza no hahitan’ny Malagasy indray izay 
"RY rehetra teo aminy ? Fa raha tsy hitany mantsy izany, 
a ho sarotra ihany ny ahatongavany any amin'ny tena 
mpandrosoana marina ! 


-0ft 





TSETSATSETSA 
TSY ARITRA 


(Lahatsoratra vitsivitsy nivoaka tao amin’ny gazety 
« L'Express de Madagascar ») 

REPOBLIKA FAHA 4 : 
Ho aiza isika ity 7 


Hatsangana ny Repoblika faha-4. Eo ampitorontoronina 
ny ho Lalampanorenana amin'izany izao. Ary koa ny 
Fotokevi-dehibe hitantanana ny Firenena rahampitso. Koa 
mipetraka ny fanontaniana : Ho aiza indray ary isika ity e... ? 


Fanontaniana nipetraka hatrany tamin’ny vahoaka Malagasy 
izany, indrindra nanomboka tamin’ny taona 1972, kanefa tsy 
nahitam-baliny tena matotra, fa valiny vonjy tavan’andro hatrany 
no nasetry izany. 


Isaky ny vanin-tantara noheverina fa fotoana mety hamaliana 
izany mantsy, izay matetika fotoana mavaivay teo amin'ny Tantaram- 
pirenena hatrany, dia endri-piarahamonina sy rafi-panjakana 
sadasada sy tefy maika nateraka fotokevitra sy foto-pisainana 
manjavozavo, mba tsy ilazana hoe poak’aty, no napetraka sy 
nohindrahindraina ary nopasopasohana tsy nisy ohatra izany. 


Noteren-ko masaka sy natao amboletra mba hifanojo amin’ 
izay heverina fa “hetahetam-bahoaka’” ireny ... Natao toton’ondry 
bory mba “hitondra fandrosoana sy fivoarana eto amin'ny tany sy 
ny fanjakana”, hono... Saingy niaraha-nahita fa izay nametraka 
sy nampihatra izany, tamin’izay saim-pantany fotsiny na koa 
mifanaraka amin'izay zava-kinendriny any am-pony tsy miloaka 
any, dia toa ilay Rafotsibe kendam-bomanga hatrany no 
niafarany, ka izay nasesiky ny tanany ihany no naha kenda azy ! 


Tandrametaka sy tsy dia ampy fahamatorana loatra ve izany 
no fomba nitondrana ity firenena ity hatramin’izao ? 


Asa aloha na ho izay tokoa na ahoana, fa raha ny tsapa sy 
iainana ankehitriny dia toa tsy misy fanafany foana ilay “heta- 
hetam-bahoaka’”... Isaky ny fiandohana mantsy (izany hoe isaky 
ny tonga ny mpitondra vaovao mitondra “rivo-baovao”...), na dia 

nampilendalenda sy maty paika aok’izany aza ireo teti-pampan- 
drosoana nentin’ireo mpanao politika papangolahy anaty katsaka : 
lia main’ny hetahetany hatrany ny vahoaka! Azo lazaina ho niha 
tsy nahita ravin' avaratra aza, satria isaky ny fitondrana nifanon- 
gana dia tena nihombo hatrany ny aretina. Dia toy izany foana no 
niainana teto, nandritra izay fotoana elaela izay... 


__ Ny tena mahalasa eritreritra aza dia ity : isaky ny mitsoka ny 
“tivo-baovao” dia resy tosika hatrany ny Malagasy sy ny maha 
Gasy ny Gasy, tsy mba mahazo avara-patana ny tombontsoan’ny 
‘Malagasy, ary tsy resahana akory ny amin’izay mba ZOn’ny 
Malagasy. Fa ireo ankapoben-dresaka ihany no aroso, ankapoben- 
aka tsy mamaha ireo olana fototra, tsy mitondra fanafody 
akory aza, fa toa natao hanamafisana ny fototry ny fitondrana 
vaovao vao najoro fotsiny ihany. 


__ Ny tsy iadian-kevitra anefa dia ity : tsy misy afaka hampan- 
droso marina an’i Madagasikara afa-tsy ny Malagasy ihany ! 
Ny Malagasy sy ny hambom-pony, ny herim-pony, ny herin- 
tsandriny, ny herin-tsainy, ary ny herim-panahiny, izay maha olona 
azy | Ny Malagasy ihany no manana tombontsoa amin’izany 
“Madagasikara mandroso sy miadam-pinaritra” izany, ary izy 
ihany no afaka mahavita izany ! 


Zava-dehibe tsy azo adinoina izany ! 


= Ny tsapa anefa hatreto dia izao : tsy dia matoky loatra ny 
Malagasy (ny vahoaka malagasy) izay mpitondra tonga eo 
amin'ny fitondrana, tsy matoky fa mba mety ho vitan’ny Malagasy 
antsakany sy andavany tokoa anie izany hampandroso an'i 
Madagasikara izany ! Hany ka miandrandra hatrany ny mana 
avy amin'ireo mpanambola sy mpamatsy vola vahiny no atao 
Vain-dohan-draharaha. Terena hifanaraka amin'izany rahateo 
Moa ny “hetahetam-bahoaka”, koa rehefa miraraka ny vola avy 
any ivelany dia izay no atao hoe “fahombiazan’ny fitondrana”... 


5- 




















Odian-tsy hita fa isaky ny dollar iray na euro iray entin’ny 
mpanambola vahiny eto dia miha mafy orina hatrany ny fiankinan- 
dohan'ilay Madagasikara “mahaleotena”. Odian-tsy hita ihany koa 
fa tsy hitovy mihitsy ny tombon-tsoan’ny mpanam-bola vahiny sy 
ny Malagasy, satria samy manana izay kinendriny... Koa zaran- 
drizareo aza mpitondra tsy te ahalala loatra izay tena manjo ny 
vahoaka fa mahay “mitazona” fotsiny ny vahoaka no eo amin'ny 
fitondrana. Amin'izay dia izy ireo ihany no mandahatra ny zava- 
drehetra araka izay baikoin’ny tombontsoany. 


Tsy mahagaga ary raha miverimberina eto hatrany ny 
disadisa sy ny rotaka enti-manongana mpitondra. Tsy adala akory 
anie ny vahoaka satria, na ela na haingana izany, hainy foana 
ny manavaka ny rano madio manala ny hetahetany amin'ny 
kapoaka mangidy izay asaina ateliny...! 


Johary RAKOTONIRINA 
(09/06/2010) 

OLOM-—PANJAKANA... 
















= Ny antsointsika hoe “olom-panjakana” eto dia izay azo adika 
min’ny teny frantsay hoe : “homme d'Etat”. 

Tsy voatery ho ny famaritana nataon’ny Frantsay anefa no 
jamaritantsika izany, satria “sakamalao sy havozo, ny Malagasy 
sy ny Frantsay, ka samy manana ny hanitra ho azy”... Na izany 
aza mety misy ihany ireo zana-kevitra iraisana, tsy amin’ny 
‘rantsay ihany fa amin’ireo firenena hafa maneran-tany. 


-= Raha vao miteny hoe “olom-panjakana” ary dia mby ao an- 
saina avy hatrany ny hoe “mpitondra fanjakana”, “mpanao politika’, 
lom-boafidy”... Iza tokoa moa no “olom-panjakana’”, tsy ireo 
izay mihodinkodina manodidina ny fitondram-panjakana ihany 
je? 
Tsy dia izay loatra anefa ity atao hoe “olom-panjakana’ ity, 
tria, raha ny marina, dia somary mbola mandeha lavidavitra 
a noho izay, satria ny voafaoka ao anatiny dia tsy tsangan’ 
a fotsiny loatra, fa voaray ao avokoa ny toetoetra, ny 
zana, ny fihetsika, ny fomba fiaina sy fisaina, ny fomba fiasa, 
y fomba fifandraisana aman’olona..., sy ireo zavatra hafa tsy ary 
10 Voatanisa eto avokoa. Fa na dia ireo voatonona ireo fotsiny 
za, dia tsy ho voavahavaha eto satria midadasika loatra izy ireo. 
N Famintinana tsotsotra ihany no ndeha ataontsika. Ny tena 
WOmM-panjakana” ary izany dia izao : 


1.- Tsy olona voafatotry ny fiaviany sy ny firazanany ary ny 
= antoko politikany, malala-tsaina, mahafehy tsara ny faha- 
lalana an'i Madagasikara sy ny Malagasy, ary tena latsaka 
ao anatiny ny maha Malagasy azy. Tsy afaka hiaro ny 
tombontsoan’i Madagasikara sy ny Malagasy izy raha tsy 
izany. Kanefa tsy an-tendro-molotra fotsiny io. 


-2.- Tsy olona matim-bola, na voan’ny tazon-karena, fa tena 
F mahay manavaka tsara sy mazava ny tombontsoany 

manokana amin’ny tombontsoan‘ny daholobe. Tsy tia 
kely! Tsy tia tena ! Tsy miditra mihitsy amin'ny zavatra 
“maizimaizina” na tsy ara-dalàna mety hahazoan-karena, 
izany hoe tsy mankasitraka ny fahazoan-karena amin'ny 
tsy marina sy ny tsy rariny. 


Ww 
1 


Mifandraindraika amin'izay ihany : tsy voabaikon’ny 
tombontsoan’ny fianakaviana na ny foko sy faritra niaviana, 
tsy mijery tavan’olona, tsy manao tany avo avaratra na 
mizana tsindrian’ila, teny filamatra ho azy ny hoe : 
“Na sakako na sakan'iza, rehefa vandana dia kary |". 
Ao ambadik’izay ny hoe: rehefa mendrika, na iza na iza, 
na avy aiza fiaviany na avy aiza, na inona ny antoko 
politika misy azy, dia mendrika, ary tokony apetraka amin’ 
ny fahamendrehana manandrify azy... 


A 
1 


. Tsy manana toetra vangavanga. Tsy mpandainga ! 
Tsy aorina amin’ny lainga ny fitondrana ny raharaham- 
pirenena ! Tsy manao izay hiarovana ny rambo tsy ho 
tapaka fotsiny, fa tena tompon’andraikitra tanteraka amin’ 
izay fahombiazana na tsy fahombiazana ! Tsy mpihatsara 
ivelan-tsihy ! Tsy mpitari-bato vilam-bava, ka ny lazain’ny 
vavany hafa nefa ny tondroin’ny tanany hafa ! Tsy manao 
bemarenina sy mamono sofina amin’izay lazain’ny hafa fa 
mahay mihaino ! Fa tsy hoe “rehefa halako ny bikany sy 
ny tarehiny’ dia “ tsy asiako lanjany akory izay ambarany” 
na dia misy fahamarinany izao aza. 


o 
1 


Tsy manana toetra sadasada. Tsy manampatra fahefana ! 
Tsy manararaotra ny fahefana eo am-pelantanana 
mba hanosihosena ny hafa, na hanaovana valifaty, 
fa mampiasa izany kosa amin’ny hitsiny ! Tsy manao 
“tsindrio fa lavo” | Tsy manosika izay mihazakazaka ! 
Olona manana fanetren-tena! Mahalala ary manaiky tsara 
ny “fetrany”sy ny kilemany ary ny lesoka ao aminy, fa tsy 
hoe rehefa mpitondra fanjakana dia tampom-pahaizana 

sy tompon’ny fahamarinana ary mahay ny zavatra rehetra 

sy mitompo teny fantatra, ka manao tsinontsinona ireo 

manam-pahaizana (na koa ireo izay tsy nandia fianarana 

loatra) isan-tsokajiny eo amin’ny firenena, izay mba afaka 
=- mitondra ny anjara birikiny koa anefa. 






ME 
6.- Tsy manana toetra tsy fampiseho masoandro ! Mahafehy 
= tsara ny filan'ny nofony, ka tsy malaza ho mpilalao vehi- 
= vavy (lehilahy no resahana eto), ary dia mampifangaro 
` izany amin’ny raharaham-panjakana matetika! Tsy malaza 
mpidoroka na mpiloka, fa manana ny toeram-boninahitra 
izay tandrovany toy ny anakandriamaso mandrakariva. 


antionany ihany ireo hoy isika fa mbola azo tohizana ny 
ana, raha ilaina. 


Fanontaniana tsotra no apetraka eto am-pamaranana : 
misy tena olom-panjakana ve eto Madagasikara ?” 


Johary RAKOTONIRINA 
(13/06/2010) 

MBOLA “OLOM-PANJAKANA” IHANY... 


Mitohy ihany .ny fitanisana ny mombamomba ny atao hoe 
“olom-panjakana”. llay fanontaniana napetraka teo am-pama- 
ranana ilay lahatsoratra voalohany dia tsy natao hitsikerana na 
iza na iza, na hamelezana an’izatsy na izaroa, fa natao kosa mba 
hisarihana ny saina sy hampirisihana izay hiantefan’izany rehetra 
mba “handini-tena”. Tsy eo amin’ny Fivavahana ihany mantsy no 
mila fandinihan-tena, fa eo amin'ny raharaham-pirenena ihany 
koa. 

Ary dia izay indrindra no toetra isan’ny lehibe tokony ananan’ 
ny tena “olom-panjakana” 

7.~ Olona tsy sasatry ny mandini-tena ary manao izany 

isan’andro vaky ! “Ny fihetsiko androany..., ny teniko..., 
ny nataoko..., inona no tsy nety ? inona no nety ? inona 
no tsy hatao intsony ? inona no tokony mbola hatsaraina ? 
inona no tsy voafehiko mihitsy? Inona no tena tsy haiko 
ka ilana fandalinana manokana ? ...” ... Ny tena “olom- 
panjakana” mantsy dia tsy variana loatra amin’ireo 
sangodim-panina politika natao hiarovan-tseza ! Tsy “olon’ 
ny seza” mihitsy aza izy satria fantany tsara fa tsy ny 
“seza” no tanjona ! Fitaovana enti-manatontosa ny rahara- 
ham-pirenena fotsiny ihany izany, koa rehefa tsy hay na 
tsy hita izay hampiasana ny fitaovana, na misy antony 
hafa ankoatra ireo, dia tsy tokony hamikirana mihitsy 
izany... 


8.- Olona mahatanty tsikera. Tena mahatanty tsikera, fa tsy 
foizina, ka tsy mahalala afa-tsy ny hamokona totohondry 
raha vao misy tsy fitovian-kevitra. Tsy misendaotra amin’ 
ny fanaratsiana na dia mivaivay aza izany, fa miatrika 
izany am-pahendrena sy am-pahamendrehana kosa. 
Miatrika..., izany hoe mandanjalanja amin'ny saina tsy 
miangatra ny antony nahatonga ny fitsikerana, satria 
tokoa hono “ny vy tsy mikitrana irery”... 

9.- Voatonona teo ny hoe + ’amin’ny saina tsy miangatra’” ! 


lo no fomba fisainan’ny tena “olom-panjakana’”. Tsy misy 
afaka hihambo ho tompon’ny Fahamarinana (“fisaka 
ny marina, ka saro-tadiavina’, hoy ny Fahendrena 
malagasy), indrindra eo amin’ny raharaham-pirenena. 
Ny zavamisy dia samy manindraindra sy miaro izay 
heveriny ho Fahamarinany avy ireo ankolafin-kery isan- 
_karazany eo amin’ny firenena. Mba toy izany koa ny 
“olom-panjakana’”, saingy tsy manompo fotokevitra loatra 
izy, na mitompo teny fantatra, fa manana fomba fisainana 
= “tsy miangatra” ahafahany manakatra ny Fahamarinan’ny 
hafa. Noho izany dia mandala tanteraka ny ady hevitra sy 
ny fifanakalozan-kevitra izy, izay hany fomba ahafahana 
_ Mampitaha ireo Fahamarinana samihafa. Hanakekezana 
kokoa ny tena Fahamarinana, satria ny “hevitry ny maro, 
„hono, mahataka-davitra”! 


Johary Rakotonirina 
(14/06/2010) 

Johary RAKOTONIRINA 


Io no anarana ahafantarana ny mpanoratra. Tsy dia 

misy holazaina firy ny momba azy. 

Nandranto fianarana teto Antananarivo (EPP 
Ampasandratsarahoby, Lycée Andohalo, Oniversiten’ 
Antananarivo - Sosiolojia sy Filozofia), dia nanao asa isan- 
arazany nanerana an'i Madagasikara. 

Mpampianatra filozofia, mpanao gazety, mpikajy ny 
ontolo iainana, mpilatsaka an-tsitrapo tao amin'ny Croix- 
ouge malagasy... 

Avy amin'ireo rehetra ireo no nahafantarany sy nitiavany 
an'i Madagasikara sy ny Vahoaka malagasy. 

Mpanoratra tantara foronina sy tantara tsangana 
hany koa. 

johary.rakotonirina@moov.mg 

Daraina, Masoarivo, Mañdabe Botany, Benato, Lavaraty, 
Masomeloka, Kiranomena, Sandrakatsy, Antsakabary... 
Tanàna malagasy avokoa izany !\Santionany fotsiny ireo fa an’ 
arivony maro no sahala amin'ireo manerana an’i Madagasikara. 


Tanàna tsy mba fantatry ny fandrosoana sy ny fampan- 
drosoana... Kanefa tsy handroso izany i Madagasikara, raha tsy 
mahazo vay anjara masoandrogy ny mponina amir ireny ! -= 

50 taona no nahaleovantena ! Nitondra inona ho ah’ny 
Malagasy monina any amin’ireny tanàna ireny izany ? 

Samy manana ny hanitra ho azy ireny tanàna ireny, fa ny 
itambarany dia ny fahantrana, ny tsy fandriampahalemana, 
ny fitazanana ny mponina eo ambany vahohon' ny tsy fahalalana, 
ny tsy fahampiana na ny tsy fi fisian’ ny zavatra mety mba 
hanatsarana ny fiainana, ny tsy fahalalana fa mba mety ho tsara 
lavitra noho izao ny fiainana... y WÀ 


Saingy... Manao ny ataony ny mpanab politika, ny mpanao 
fanjakana, ny dahalo an-tsaha sy ambony latabatra, ny mpa- 
nararaotra isan-karazany... Tsy lazaina intsony ao anatin’izany 
ny kolikoly. 


Mba mamokatra ihany ‘anefa, mba miady mafy amin’ 
ny fiainana, fa... tsy hita be ihany ! Ny ain'olombelona sy ny 
fananany aza tsy voaaro araka ny tokony ho izy ! Maika moa 
fa izay zon'olombelona any! “~~ a 


Natao mba hampieritreritra ny taranaka malagasy ity 


boky ity ! 

